CELEX: 32010D0606
Language: et
Date: 2010-02-26 00:00:00
Title: 2010/606/EL: Komisjoni otsus, 26. veebruar 2010 , riigiabi C 9/09 (ex NN 49/08; NN 50/08 ja NN 45/08) kohta, mida Belgia Kuningriik, Prantsuse Vabariik ja Luksemburgi Suurhertsogiriik andsid äriühingule Dexia SA (teatavaks tehtud numbri K(2010) 1180 all)  EMPs kohaldatav tekst

19.10.2010   
            
            
               ET
            
            
               Euroopa Liidu Teataja
            
            
               L 274/54
            
         KOMISJONI OTSUS,
   26. veebruar 2010,
   riigiabi C 9/09 (ex NN 49/08; NN 50/08 ja NN 45/08) kohta, mida Belgia Kuningriik, Prantsuse Vabariik ja Luksemburgi Suurhertsogiriik andsid äriühingule Dexia SA
   (teatavaks tehtud numbri K(2010) 1180 all)
   (Ainult prantsuskeelne tekst on autentne)
   (EMPs kohaldatav tekst)
   (2010/606/EL)
   EUROOPA KOMISJON,
   võttes arvesse Euroopa Liidu toimimise lepingut, eriti selle artikli 108 lõike 2 esimest lõiku,
   võttes arvesse Euroopa Majanduspiirkonna lepingut, eriti selle artikli 62 lõike 1 punkti a,
   olles kutsunud huvitatud isikuid üles esitama märkusi vastavalt eespool osutatud sätetele (1)
   
   ning arvestades järgmist:
   I.   MENETLUS
   
   1.1.   DEXIA KASUKS KOHALDATUD ERAKORRALISED MEETMED
   
   
               (1)
            
            
               30. septembril 2008 teatasid Belgia, Prantsusmaa ja Luksemburgi (edaspidi ‘asjaomased liikmesriigid’) ametiasutused avalikult käesoleva otsuse jaotises 3.1 kirjeldatud kapitali suurendamisest (edaspidi „kapitali suurendamine”). 9. oktoobril 2008 teatasid asjaomased liikmesriigid jaotises 3.2 kirjeldatud tagatise (edaspidi „tagatis”) andmisest.
            
         
               (2)
            
            
               1. ja 2. oktoobril 2008 komisjonile saadetud ja samadel päevadel registreeritud kirjades teavitasid asjaomased liikmesriigid komisjoni meetmetest, mida nad olid kapitali suurendamiseks võtnud. Seejärel sai komisjon kirjad, milles põhjendati kapitali suurendamise raames võetud meetmete kiireloomulisust:
               
                           —
                        
                        
                           Belgia Riigipanga (Banque Nationale de Belgique, edaspidi „BNB”) 1. oktoobril 2008 laekunud kiri;
                        
                     
                           —
                        
                        
                           Prantsusmaa keskpanga (Banque de France) 2. oktoobril 2008 laekunud kiri;
                        
                     
                           —
                        
                        
                           Luksemburgi finantsteenuste järelevalve komisjoni (Commission luxembourgeoise de surveillance des services financiers, edaspidi „CSSF”) 10. oktoobril 2008 laekunud kiri.
                        
                     
         
               (3)
            
            
               9., 13. ja 17. oktoobril 2008 teavitasid asjaomased liikmesriigid komisjoni tagatise andmisest.
            
         
               (4)
            
            
               2., 13. ja 14. oktoobri 2008. aasta kirjades võtsid asjaomased liikmesriigid kohustuse esitada komisjonile kuue kuu jooksul alates 3. oktoobrist 2008 Dexia ümberkorralduskava, milles arvestataks 3. ja 9. oktoobril 2008 võetud meetmetega.
            
         
               (5)
            
            
               8. ja 13. oktoobri 2008. aasta kirjades teavitas BNB komisjoni läbipaistvuse huvides likviidsusabist, mida BNB andis koos Prantsusmaa keskpangaga Dexia ajutiste likviidsusprobleemide tõttu. BNB hoidis komisjoni kursis selleks eraldatud summadega.
            
         
               (6)
            
            
               14. novembril 2008 teatasid Belgia ja Prantsusmaa avalikult tagatise andmisest Dexia tütarettevõtja Financial Security Assurance (FSA) finantstoodetele (edaspidi „FSA meede”).
            
         1.2.   KOMISJONI ESIMENE OTSUS: ERAKORRALISTE MEETMETE SUHTES EI ESITATA VASTUVÄITEID
   
   
               (7)
            
            
               19. novembri 2008. aasta otsusega (2) otsustas komisjon mitte esitada vastuväiteid likviidsusabi suhtes ega asjaomaste liikmesriikide teatavatele Dexia kohustustele antud tagatise suhtes. Komisjon leidis, et kõnealused meetmed on ELi toimimise lepingu artikli 107 lõike 3 punkti b (3) alusel siseturuga kokkusobivad kui abi raskustes oleva äriühingu päästmiseks, ning andis loa jätkata nende kohaldamist kuue kuu jooksul alates 3. oktoobrist 2008, täpsustades, et pärast selle ajavahemiku lõppemist peab komisjon hakkama abi hindama struktuurse meetmena.
            
         
               (8)
            
            
               19. novembri 2008. aasta otsuses sätestati ka selgesõnaliselt, et teisi meetmeid uuritakse eraldi ja nende suhtes langetatakse otsus hiljem.
            
         1.3.   KOLMANDA ISIKU KAEBUS VÄIDETAVA DEXIALE ANTUD RIIGIABI KOHTA
   
   
               (9)
            
            
               6. novembril 2008 laekunud kirjas esitati komisjonile kaebus väidetava ebaseadusliku riigiabi kohta Dexiale. Kaebuse esitas Dexia Banque Belgique’i (edaspidi „DBB”) konkurent ning selles käsitletakse täpsemalt kolme miljardi euro suurust kapitali suurendamist riigiasutuste ja Dexia Belgia aktsionäride poolt, samuti Belgia riigi tagatist Dexia pankadevahelistele ja muudele sarnastele laenudele.
            
         
               (10)
            
            
               13. novembril 2008 saatis komisjon Belgia ametiasutustele kaebuse vormi ja sellele lisatud dokumentide mittekonfidentsiaalse versiooni. 19. novembri 2008. aasta kirjas edastasid Belgia ametiasutused komisjonile oma märkused kaebuse kohta.
            
         1.4.   MEETMETE RAKENDAMISE JÄTKAMINE JA DEXIA ÜMBERKORRALDUSKAVA
   
   
               (11)
            
            
               Vastavalt võetud kohustusele teavitasid asjaomased liikmesriigid komisjoni Dexia ümberkorralduskavast (edaspidi „esialgne ümberkorralduskava”) vastavalt 16., 17. ja 18. veebruaril 2009. 27. veebruaril ning 3., 5., 6., 7., 8. ja 9. märtsil 2009 anti esialgse ümberkorralduskava kohta lisateavet.
            
         
               (12)
            
            
               Ühtlasi küsisid asjaomased liikmesriigid esialgse ümberkorralduskava raames komisjonilt luba jätkata tagatismehhanismi rakendamist tagatislepingus ettenähtud tähtpäevani ehk 31. oktoobrini 2009 ning säilitada tagatise tasu 25-baaspunktiline soodusmäär alla kuuajalise tähtajaga võlakirjadele. Samuti paluti komisjonilt kinnitust, et juhul, kui tagatist pikendatakse kauemaks kui 2009. aasta oktoober (2010. aasta oktoobrini), on see ühisturuga kokkusobiv.
            
         
               (13)
            
            
               Samuti taotles Belgia valitsus ennetavalt, et Dexial säiliks võimalus kasutada BNB likviidsusabi kuni 31. oktoobrini 2009.
            
         
               (14)
            
            
               Ka teavitasid Belgia ja Prantsusmaa valitsused komisjoni FSA meetmest, mis avalikustati 14. novembril 2008.
            
         1.5.   KOMISJONI TEINE OTSUS: AMETLIKU MENETLUSE ALGATAMINE
   
   
               (15)
            
            
               13. märtsi 2009. aasta kirjas teatas komisjon Belgia, Prantsusmaa ja Luksemburgi ametiasutustele oma otsusest algatada ELi toimimise lepingu artikli 108 lõikega 2 ette nähtud menetlus kogu Dexiale antud abi suhtes (4). Kirjas täpsustatakse siiski, et FSA kiire müügi huvides ei esita komisjon vastuväiteid FSA meetme teatavate aspektide suhtes, mis tunnistati ELi toimimise lepingu artikli 107 lõike 3 punkti b alusel siseturuga kokkusobivaks. Samuti selgitatakse kirjas, et asjaomaste liikmesriikide tagatist Dexiale, mis kehtib 30. oktoobrini 2009, võib lugeda ELi toimimise lepingu artikli 107 lõike 3 punkti b alusel ühtse turuga kokkusobivaks kuni komisjoni lõpliku otsuseni, mis lõpetab ametliku menetluse.
            
         
               (16)
            
            
               Komisjoni otsus menetluse algatamise kohta avaldati Euroopa Liidu Teatajas. Komisjon kutsus huvitatud isikuid üles esitama kõnealuse abi kohta märkusi (5).
            
         
               (17)
            
            
               Komisjon ei saanud huvitatud isikutelt märkusi.
            
         
               (18)
            
            
               Teatavates FSA meetmega seotud küsimustes (meetmega hõlmatud varade väärtuse hindamine ja meetme tasu) toetus komisjon oma lepinguliste välisekspertide (Oliver Wyman) tehnilisele analüüsile.
            
         1.6.   KOMISJONI KOLMAS OTSUS: TAGATISE PIKENDAMINE
   
   
               (19)
            
            
               Dexia ja asjaomaste liikmesriikide vahel sõlmitud tagatislepingu tähtpäev pidi olema 31. oktoober 2009 ning 27. oktoobril 2009 teatasid asjaomased liikmesriigid komisjonile tagatislepingu pikendamisest teatavate kohandustega kuni 28. veebruarini 2010. Komisjoni teavitati tagatislepingus tehtud muudatustest 10. septembril, 8. oktoobril ja 27. oktoobril 2009.
            
         
               (20)
            
            
               30. oktoobri 2009. aasta otsusega (6) andis komisjon loa tagatise pikendamiseks 28. veebruarini 2010 või kuni komisjoni otsuseni Dexia abimeetmete ja ümberkorralduskava kokkusobivuse kohta, kui see langetatakse enne 28. veebruari 2010. Komisjoni otsuses täpsustatakse, et esialgses ümberkorralduskavas kavandatud meetmed ei võimaldanud veel abi kokkusobivuse üle otsustada.
            
         1.7.   DEXIA ÜMBERKORRALDUSKAVA LISAMEETMED
   
   
               (21)
            
            
               9. veebruari 2010. aasta kirjas teavitasid asjaomased liikmesriigid komisjoni kavandatavatest lisameetmetest esialgse ümberkorralduskava täiendamiseks, mis oli tehtud teatavaks 2009. aasta veebruaris. Kõik ajavahemikus 2009. aasta veebruarist 2010. aasta veebruarini teatavaks tehtud ümberkorraldusmeetmed moodustavad kokku Dexia ümberkorralduskava (edaspidi „ümberkorralduskava”).
            
         
               (22)
            
            
               10. veebruari 2010. aasta kirjas teatasid Belgia ametiasutused komisjonile, et käesoleva otsuse võimalikult kiire vastuvõtmise huvides on nad nõus, et otsus võetakse vastu prantsuse keeles.
            
         II.   ABISAAJA KIRJELDUS
   
   
               (23)
            
            
               Dexia on pangandus- ja kindlustussektoris tegutsev finantskontsern. Emaettevõtja Dexia SA on Belgias registreeritud aktsiaselts, mis on noteeritud börsidel Euronext Paris ja Euronext Bruxelles. Selle turukapitalisatsioon oli 31. detsembri 2008. aasta seisuga 5,64 miljardit eurot. Dexia loodi 1996. aastal Crédit Local de France’i ja Crédit communal de Belgique’i ühinemisel ning see on spetsialiseerunud kohalikele omavalitsustele antavatele laenudele, kuigi tal on ka 5,5 miljonit eraklienti, peamiselt Belgias ning kohaliku tütarettevõtja DenizBank kaudu Türgis.
            
         
               (24)
            
            
               Pärast 3. oktoobril 2008 toimunud kapitali suurendamist on Dexia SA peamiste aktsionäride osalused järgmised:
               
                           Märkija nimi
                        
                        
                           Osalus enne kapitali suurendamist (%)
                        
                        
                           Märkimissumma (miljonites eurodes)
                        
                        
                           Osalus 31. detsembri 2008. aasta seisuga (%)
                        
                     
                           Belgia föderaalvalitsus
                        
                        
                           —
                        
                        
                           1 000
                        
                        
                           5,73
                        
                     
                           Flaami piirkond
                        
                        
                           —
                        
                        
                           500
                        
                        
                           2,87
                        
                     
                           Vallooni piirkond
                        
                        
                           —
                        
                        
                           350
                        
                        
                           2,01
                        
                     
                           Pealinna Brüsseli piirkond
                        
                        
                           —
                        
                        
                           150
                        
                        
                           0,86
                        
                     
                           Holding Communal SA
                        
                        
                           17
                        
                        
                           500
                        
                        
                           14,34
                        
                     
                           Arcofin SCRL
                        
                        
                           18,08
                        
                        
                           350
                        
                        
                           13,92
                        
                     
                           Ethias
                        
                        
                           6,37
                        
                        
                           150
                        
                        
                           5,04
                        
                     
                           Prantsuse valitsus
                        
                        
                           —
                        
                        
                           1 000
                        
                        
                           5,73
                        
                     
                           CDC
                        
                        
                           11,89
                        
                        
                           1 710
                        
                        
                           17,61
                        
                     
                           CNP Assurances
                        
                        
                           2
                        
                        
                           288
                        
                        
                           2,97
                        
                     
                           Töötajad
                        
                        
                           3,92
                        
                        
                            
                        
                        
                           2,57
                        
                     
                           Vabalt kaubeldavad aktsiad
                        
                        
                           40,74
                        
                        
                           —
                        
                        
                           26,86
                        
                     
         
               (25)
            
            
               Dexia on koondunud ühe valdusettevõtja (Dexia SA) ja kolme tegevusüksuse ümber, mis asuvad Prantsusmaal (Dexia Crédit Local, edaspidi „DCL”), Belgias (edaspidi „DBB”) ja Luksemburgis (Dexia Banque Internationale à Luxembourg, edaspidi „Dexia BIL”). Kontserni bilansimaht oli 31. detsembri 2008. aasta seisuga 651 miljardit eurot ning kolme tegevusüksuse bilansimaht oli järgmine:
               
                           —
                        
                        
                           DCL: 414 miljardit eurot;
                        
                     
                           —
                        
                        
                           DBB: 263 miljardit eurot;
                        
                     
                           —
                        
                        
                           Dexia BIL: 67 miljardit eurot.
                        
                     
         
               (26)
            
            
               Asutamisest peale on Dexial olnud neli peamist tegevussuunda:
               
                           —
                        
                        
                           finantsteenused avalikule sektorile ja avaliku sektori osalusega asutustele (edaspidi „Public and Wholesale Banking” ehk „PWB”, „kohalike omavalitsuste ja ettevõtjate rahastamine”): see tegevussuund hõlmab laene kohalikele omavalitsustele, projektide rahastamist, krediidikvaliteedi parandamist, millega tegeles DCLi tütarettevõtja FSA, mis müüdi 2009. aasta juulis äriühingule Assured Guaranty, samuti võlakirjade ja varaga tagatud väärtpaberite (asset-backed securities, ABS) portfelli hoidmine ja aktiivne haldamine; olulist osa sellest tegevusest juhib DCL ja selle rahvusvahelised tütarettevõtjad, välja arvatud PWB Belgias, millega tegeleb DBB;
                        
                     
                           —
                        
                        
                           finantsteenused eraisikutele (edaspidi „Retail and Commercial Banking” ehk „RCB”, „jae- ja kommertspangandus”): see tegevussuund hõlmab hoiuste kogumist eraisikutelt ja ettevõtjatelt ning neile laenude väljastamist Belgias, Türgis, Slovakkias ja Luksemburgis, samuti erapangandust Luksemburgis ja Belgias; seda tegevust juhivad DBB ja Dexia BIL ning Türgis DenizBank, mis on Dexia SA otsene tütarettevõtja;
                        
                     
                           —
                        
                        
                           kassahalduse ja finantsturgudega seotud tegevus (edaspidi „Treasury, Funding and Markets” ehk „TFM”), mis hõlmab kassahaldust, varade ja kohustuste haldamist (asset-liability management, ALM) ja Dexia enda nimel kauplemist;
                        
                     
                           —
                        
                        
                           muu tegevus, mis hõlmab varahaldust (millega tegeleb Dexia Asset Management, edaspidi „Dexia AM”), teenuseid investoritele (mida pakub Dexia ja Banque royale du Kanada ühine tütarettevõtja RBC Dexia Investor Services, edaspidi „RBC Dexia IS”) ja kontserni kindlustustegevust Belgias, Prantsusmaal (Dexia Epargne Pension, edaspidi „DEP”), Türgis ja Iirimaal.
                        
                     
         
               (27)
            
            
               Kontserni loomisest 2008. aasta sügise kriisini erines Dexia tegevus teistest Euroopa kommertspankadest järgmiste tunnuste poolest:
               
                           —
                        
                        
                           kohalikest omavalitsustest koosnev tuumikklientuur, mida iseloomustavad madalad laenumarginaalid ja võrdlemisi pikad tagasimaksetähtajad;
                        
                     
                           —
                        
                        
                           pankadevaheliselt laenuturult ja rahaturgudelt saadud lühiajalise rahastamise suur osakaal võrreldes pikaajaliste varadega (laenud kohalikele omavalitsustele, projektide rahastamine, võlakirjaportfell);
                        
                     
                           —
                        
                        
                           märkimisväärne sõltuvus vähem stabiilsetest rahastamisallikatest, nagu pankadevaheline laenuturg ja rahalised vahendid institutsionaalsetelt investoritelt;
                        
                     
                           —
                        
                        
                           marginaalide otsimine väljastpoolt kontserni traditsioonilisi tegevusalasid (kohalike omavalitsuste, ettevõtjate ja eraisikute rahastamine), täpsemalt järgmise tegevuse kaudu:
                           
                                       i)
                                    
                                    
                                       krediidikvaliteedi parandamine võlakirjade kindlustusega tegeleva tütarettevõtja FSA kaudu;
                                    
                                 
                                       ii)
                                    
                                    
                                       kontserni enda nimel kauplemine;
                                    
                                 
                                       iii)
                                    
                                    
                                       investeerimine kontserni enda portfelli, mis koosnes peamiselt võlakirjadest ning mille väärtus hinnati 31. detsembril 2008 233 miljardile eurole (tollase seisuga 36 % Dexia bilansimahust);
                                    
                                 
                                       iv)
                                    
                                    
                                       tuletis- ja struktureeritud instrumentide müük.
                                    
                                 
                     
         
               (28)
            
            
               Nende iseärasuste tõttu on eripärane ka kontserni refinantseerimisprofiil, pidades silmas, et oluline osa kontsernist (peamiselt DCL) vajab struktuurset rahastamist ning et seda vajadust rahuldatakse rahastamisega kontserni teistest osadest (peamiselt DBBst ja Dexia BIList) ning raha-, võlakirja- ja tagatud võlakirjade turgudelt.
            
         
               (29)
            
            
               Seega, kui pankadevaheline laenuturg ja tagatud võlakirjade turg 2008. aasta septembris Lehman Brothersi pankroti järel kokku kuivasid, vajas Dexia kiiret lühiajalist rahastamist summas [200–300] (7) miljardit eurot ([31–46] % kontserni bilansimahust seisuga 31. detsember 2008). Panga olukord halvenes 2008. aasta septembris ja oktoobris tingituna suurest sõltuvusest raskustesse sattunud partnerpankadest ja -riikidest (Ameerika Ühendriikide, Iiri ja Islandi pangad), Dexia enda valduses olevate või tema tütarettevõtja FSA kindlustatud varade väärtuse langusest ja kontserni omandis olevate aktsiate hinna langusest. Kontserni kahjud ja varade väärtuse langus ulatusid 30. septembri 2009. aasta seisuga kokku 6,5 miljardi euroni (millest 5,9 miljardit eurot 31. detsembri 2008. aasta seisuga).
            
         
               (30)
            
            
               Üksikasjalikuma ülevaate saamiseks Dexia raskuste põhjuseks olnud sündmustest soovitab komisjon tutvuda oma 19. novembri 2008. aasta, 13. märtsi 2009. aasta ja 30. oktoobri 2009. aasta otsustega.
            
         
               (31)
            
            
               Raskustele reageerimiseks koostas kontserni 7. oktoobril 2008 ametisse nimetatud uus juhtkond ümberkujundamiskava, milles seati eesmärgiks keskendada kontserni tegevus tema tuumikvaldkonnale (st PWB-le ja RCB-le) ning vähendada riskiprofiili ja vajadust lühiajalise rahastamise järele. Ümberkujundamiskava koosnes järgmistest põhimeetmetest:
               
                           —
                        
                        
                           FSA krediidikvaliteedi parandamise tegevusüksuse müümine äriühingule Assured Guaranty ja tema investeerimisportfelli („Financial Products”) jätmine Dexiale (8);
                        
                     
                           —
                        
                        
                           PWB rahvusvahelise haarde vähendamine (st DCLi PWB tegevus väljaspool Prantsusmaad, Itaaliat ja Hispaaniat);
                        
                     
                           —
                        
                        
                           võlakirjaportfellist olulise osa likvideerimine (158 miljardit eurot 31. detsembri 2008. aasta seisuga);
                        
                     
                           —
                        
                        
                           kontserni enda nimel kauplemise lõpetamine TFMi tegevussuuna raames ning varade ja kohustuste halduse ja kassahalduse tegevussuuna liitmine uueks tegevussuunaks – „Group Center”;
                        
                     
                           —
                        
                        
                           kulude kärpimise kava.
                        
                     
         
               (32)
            
            
               Pärast ümberkujundamiskava käivitamist 2009. aasta algul Dexia olukord paranes, nii et kontsern teenis 2009. aasta kolme esimese kvartaliga 808 miljonit eurot puhaskasumit.
            
         III.   ABI KIRJELDUS
   
   3.1.   KAPITALI SUURENDAMINE
   
   
               (33)
            
            
               Komisjon osutab sellega seoses oma 19. novembri 2008. aasta otsusele. Belgia ja Prantsuse aktsionärid suurendasid kapitali Dexia SA lihtaktsiate märkimisega 6 miljardi euro võrra 3. oktoobriks 2008. Kinnine kapitali suurendamise märkimine jagunes järgmiselt:
               
                           a)
                        
                        
                           Belgia:
                           
                                       —
                                    
                                    
                                       Belgia riik investeeris Dexia SAsse 1 miljard eurot;
                                    
                                 
                                       —
                                    
                                    
                                       Flaami piirkond investeeris Dexia SAsse 500 miljonit eurot;
                                    
                                 
                                       —
                                    
                                    
                                       Vallooni piirkond investeeris Dexia SAsse 350 miljonit eurot;
                                    
                                 
                                       —
                                    
                                    
                                       Pealinna Brüsseli piirkond investeeris Dexia SAsse 150 miljonit eurot;
                                    
                                 
                                       —
                                    
                                    
                                       Holding Communal SA investeeris Dexia SAsse 500 miljonit eurot;
                                    
                                 
                                       —
                                    
                                    
                                       Arcofin SCRL investeeris Dexia SAsse 350 miljonit eurot;
                                    
                                 
                                       —
                                    
                                    
                                       Ethias investeeris Dexia SAsse 150 miljonit eurot;
                                    
                                 
                     
                           b)
                        
                        
                           Prantsusmaa:
                           
                                       —
                                    
                                    
                                       Prantsuse riik investeeris Dexia SAsse 1 miljard eurot. Osalust hakkab haldama riigi osaluste agentuur (l’Agence des participations de l’État);
                                    
                                 
                                       —
                                    
                                    
                                       kontsern Caisse des dépôts et consignations (CDC) investeeris Dexia SAsse 1,71 miljardit eurot;
                                    
                                 
                                       —
                                    
                                    
                                       CNP Assurances investeeris Dexia SAsse 288 miljonit eurot.
                                    
                                 
                     
         
               (34)
            
            
               Luksemburgi riik kohustus 2008. aasta septembris investeerima Dexia BILi 376 miljonit eurot kolmeaastase tähtajaga vahetusvõlakirjade kaudu, mille intressimäär on 10 % ja mida saab kokkulepitavatel tingimustel vahetada lihtaktsiate vastu. 2010. aasta veebruaris teatatud ümberkorralduskavas osutas Dexia, et loobub lõplikult Dexia BILi vahetusvõlakirja kasumist kohe alates käesoleva otsuse kuupäevast.
            
         3.2.   VÕLAKIRJADE TAGATIS
   
   
               (35)
            
            
               Asjaomaste liikmesriikide 9. oktoobril 2008 Dexia võlakirjakohustustele antud tagatist on juba käsitletud 19. novembri 2008. aasta otsuses. Tagatislepingus kohustusid kolm asjaomast liikmesriiki ühiselt tagama ajavahemikul 9. oktoobrist 200831. oktoobrini 2009 uusi finantseeringuid, mida Dexia SA, Dexia BIL, DCL ja DBB saavad pankadevaheliselt laenuturult ja institutsionaalsetelt partneritelt, samuti uusi finantseeringuid võlakirjade kaudu, mille tähtaeg on maksimaalselt kolm aastat. Tagatis kattis algselt maksimaalselt 150 miljardi euro ulatuses võlakirjakohustusi ja jagunes järgmiselt: Belgia 60,5 %, Prantsusmaa 36,5 % ja Luksemburg 3 %.
            
         
               (36)
            
            
               Eespool osutatud 19. novembri 2008. aasta otsuses andis komisjon loa tagatise andmiseks erakorralise päästmismeetmena kuueks kuuks alates tagatise rakendamisest. Nagu otsusega ette nähtud, esitasid kolm asjaomast liikmesriiki võetud kohustuse täitmiseks abisaaja ümberkorralduskava, millest tulenevalt pikendati ajavahemikku automaatselt nii kauaks, kuni komisjon ümberkorralduskava kohta otsuse langetab.
            
         
               (37)
            
            
               Kuigi Dexia ja asjaomaste liikmesriikide vahel sõlmitud tagatislepingu tähtpäev pidi olema 31. oktoober 2009, teatasid viimased 27. oktoobril 2009 komisjonile tagatislepingu pikendamisest teatavate kohandustega 28. veebruarini 2010.
            
         
               (38)
            
            
               Võrreldes algse tagatisega, milles asjaomased liikmesriigid ja Dexia olid leppinud kokku 9. oktoobril 2008, muudeti tagatise tingimusi järgmiselt:
               
                           a)
                        
                        
                           asjaomaste liikmesriikide Dexiale antud võlakirjatagatise maksimumsummat alandati 150 miljardilt eurolt 100 miljardile eurole; lepingu muudatuses kohustus Dexia tegema kõik selleks, et alates 1. novembrist 2009 ei ületaks asjaomaste liikmesriikide tagamiskohustus kokku 80 miljardit eurot;
                        
                     
                           b)
                        
                        
                           tagatisega hõlmatud võlakirjade tähtpäeva lükati edasi 31. oktoobrilt 201131. oktoobrini 2014 (9);
                        
                     
                           c)
                        
                        
                           alates 16. oktoobrist 2009 ei hõlma tagatis enam ühtegi lepingut, mille tähtaeg on alla ühe kuu, ega nõudmiseni hoiuseid, mis on tagatise tingimustes võrdsustatud alla ühekuulise tähtajaga lepingutega.
                        
                     
         
               (39)
            
            
               Kõik ülejäänud 9. oktoobril 2008 sõlmitud algse tagatislepingu tingimused jäävad kehtima, sealhulgas tasu tingimused, mis on järgmised:
               
                           a)
                        
                        
                           tagatise tasu on tasu, mida Dexia peab igakuiselt tasuma tagasimaksmata summadelt pro rata temporis ning mis kõigi tagatisega hõlmatud kuni 12-kuulise (kaasa arvatud) tähtajaga või tähtajatute kohustuste puhul võrdub 50 baaspunktiga aastas;
                        
                     
                           b)
                        
                        
                           üle aastase tähtajaga võlakirjade tagatise tasu on 50 baaspunkti aastas pluss madalam järgmisest kahest väärtusest, mida rakendatakse igale tagatud võlakirjale: kas Dexia viieaastaste krediidiriski ülekandetehingute hinnavahede keskmine väärtus ajavahemiku kohta 1. jaanuarist 2007 kuni 31. augustini 2008 (tingimusel, et kõnealused hinnavahed esindavad piisaval määral valimit) või kõigi Dexiaga võrdse pikaajalise krediidireitinguga krediidiasutuste viieaastaste krediidiriski ülekandetehingute hinnavahede keskmine väärtus arvutatuna sama ajavahemiku põhjal.
                        
                     
         
               (40)
            
            
               Mõlemal juhul arvutatakse tasu vastava tähtajaga ja viimasel kuuajalisel perioodil tagatisega hõlmatud võlakirjade keskmise summa alusel.
            
         
               (41)
            
            
               Tagatisega hõlmatud Dexia kohustuste maksimaalne summa ulatus 27. mail 2009 95,9 miljardi euroni (10). Joonisel nr 1 illustreeritakse tagatisega hõlmatud Dexia kohustuste summa muutumist ajavahemikus 9. oktoobrist 2008 kuni 11. veebruarini 2010.
               
                  Joonis 1
               
               
                  Tagatisega hõlmatud Dexia kohustuste summa muutumine
               
               
                  
            
         
               (42)
            
            
               30. oktoobri 2009. aasta otsuses ei esitanud komisjon vastuväidet asjaomaste liikmesriikide Dexiale antud tagatise pikendamise suhtes 28. veebruarini 2010, kuivõrd tagatis on ELi toimimise lepingu artikli 107 lõike 3 punkti b alusel siseturuga kokkusobiv kui päästmisabi.
            
         3.3.   LIKVIIDSUSABI
   
   
               (43)
            
            
               Likviidsusabi, mida BNB andis koos Prantsusmaa keskpangaga, on juba käsitletud komisjoni 19. novembri 2008. aasta otsuses. […]
            
         
               (44)
            
            
               Lähtudes 15. oktoobri 2008. aasta seadusest, (11) millega kehtestatakse meetmed finantsstabiilsuse parandamiseks ning seatakse sisse riiklik tagatis finantsstabiilsuse tagamise eesmärgil antavatele laenudele ja muudele sel eesmärgil tehtavatele tehingutele, on BNB-lt Dexiale antud laenudel automaatselt ja tagasiulatuvalt Belgia riigi tagatis. See tagatis ei laiene Prantsusmaa keskpanga antud likviidsusabile.
            
         
               (45)
            
            
               BNB-lt komisjonile edastatud teabe kohaselt kiitis Euroopa Keskpanga (edaspidi „EKP”) nõukogu likviidsusabi heaks maksimaalselt […] miljardi euro ulatuses. Dexia kasutas seda võimalust peamiselt 2008. aasta oktoobrist novembrini.
            
         
               (46)
            
            
               Eespool osutatud 19. novembri 2008. aasta otsuses andis komisjon loa likviidsusabi andmiseks päästmisabina kuue kuu jooksul alates selle kasutuselevõtust. Teatises, millega Belgia valitsus edastas komisjonile 17. veebruaril 2009 Dexia ümberkorralduskava, taotles ta ühtlasi ennetavalt, et Dexial säiliks võimalus kasutada BNB likviidsusabi 31. oktoobrini 2009, juhul kui komisjon leiab, et meede sisaldab riigiabi tunnuseid.
            
         3.4.   FSA MEEDE
   
   
               (47)
            
            
               FSA meedet on käsitletud komisjoni 13. märtsi 2009. aasta otsuses. Selle meetmega annavad Belgia valitsus ja Prantsuse valitsus oma tagatise selleks, et Dexia saaks täita müügioptsiooni lepingut, mis annab FSA Asset Managementile (edaspidi „FSAM”) – endisele FSA tütarettevõtjale, mida ei müüdud äriühingule Assured Guaranty – õiguse müüa teatavad FSAMi portfellis sisalduvad varad Dexia SA-le ja/või DCLile, juhul kui leiavad aset teatavad sündmused, mis annavad selleks tõuke (vt põhjendusi 50–59).
            
         3.4.1.   TAUST
   
               (48)
            
            
               Tuletame meelde, et Financial Products (edaspidi „FP”, „finantstooted”) on FSA tegevusüksus, mida ei müüdud äriühingule Assured Guaranty. FP tegevus seisneb põhimõtteliselt i) hoiuste kogumises kolmandatelt isikutelt, kusjuures FSA kohustub maksma neile kõnealustelt hoiustelt kindlaksmääratud intressi tagatud hoiuste lepingute alusel (edaspidi „Guaranteed Investment Contracts” ehk „GIC”), ning ii) samade hoiuste reinvesteerimises väärtpaberitesse, mille tootlus on kõrgem kui GIC hoiuste kulud, nii et tekib puhas intressimarginaal. GIC lepinguid sõlmivad FSA tütarettevõtjad (edaspidi „GIC äriühingud”), kes omakorda laenavad hoiustelt saadud tulu teisele kontserni kuuluvale äriühingule, FSAMile, kes koostab ja haldab varade portfelli, millest täidetakse kohustusi ja tehakse tagasimakseid GIC lepingupartneritele. FPi tegevusega seotud FSAM ja GIC äriühingud ei kuulunud seega äriühingule Assured Guaranty müüdud tegevusüksuste hulka ning jäid Dexia valdusse.
            
         
               (49)
            
            
               FSAMi varade portfell koosneb peamiselt Ameerika Ühendriikide kinnisvarasektoriga seotud väärtpaberitest, mille turuväärtus ja/või reitingud langesid märkimisväärselt kõrge riskitasemega hüpoteeklaenude (subprime) kriisi ja finantskriisi mõjul. Kuivõrd FSA tagab FP varasid ja kohustusi, tähendab selle tegevuse väljaarvamine loovutatud tegevusüksuste hulgast, et seda tegevust hakkab tagama Dexia ning et FSA antud tagatistele ei ole vaja apelleerida. Arvestades Dexia rasket finantsolukorda ja GIC lepingute alusel potentsiaalselt sissenõutavate summade suurust, oli FSA ostja Assured Guaranty seisukohast möödapääsmatu, et Dexial oleks omakorda Belgia ja Prantsusmaa edasigarantii.
            
         3.4.2.   PEAMISED TINGIMUSED
   
               (50)
            
            
               Müügioptsioon annab FSAMile õiguse müüa Dexia SA-le ja/või DCLile teatavad varad, mis kuulusid FSAMi portfelli 30. septembri 2008. aasta seisuga (nominaalne jääkväärtus kokku 16,98 miljardit USA dollarit), juhul kui leiavad aset alljärgnevad sündmused, mis annavad selleks tõuke:
               
                           —
                        
                        
                           varadega seotud kohustuste täitmata jätmine, see tähendab kui mõne portfelli kuuluva vara põhiosa või intressi ei tasuta tähtaja jooksul: sellisel juhul hõlmab müügioptsioon asjaomaseid varasid, mis müüakse Dexiale nominaalse jääkväärtusega, millele lisanduvad tasumisele kuuluvad intressid;
                        
                     
                           —
                        
                        
                           Dexia maksejõuetus, mille puhul müügioptsioon hõlmab kõiki müügioptsiooniga kaetud varasid FSAMi portfellis või teatavat varade hulka, mille nominaalne jääkväärtus on võrdne GIC lepingutega seotud kohustuste koguväärtusega, kui viimane summa on väiksem kui esimene. Asjaomased varad müüakse nominaalse jääkväärtusega, millele lisanduvad tasumisele kuuluvad intressid;
                        
                     
                           —
                        
                        
                           puudulik likviidsus, see tähendab kui Dexia ei täida kohustusi, mis tulenevad FSAMi kasuks sõlmitud või sõlmitavatest likviidsuslepingutest: sellisel juhul hõlmab müügioptsioon varade hulka, mille nominaalne jääkväärtus on võrdne puuduva likviidsuse summaga, ning need müüakse Dexiale nominaalse jääkväärtusega, millele lisanduvad tasumisele kuuluvad intressid;
                        
                     
                           —
                        
                        
                           puudulik tagatis, see tähendab kui Dexia ei anna FSAMile tagatisi GIC lepingutega seotud kohustuste ja FSAMi varade turuväärtuse (pärast allahindlust) vahe ulatuses: sellisel juhul hõlmab müügioptsioon varade hulka, mille nominaalne jääkväärtus on võrdne puuduvate tagatistega, ning need müüakse Dexiale nominaalse jääkväärtusega, millele lisanduvad tasumisele kuuluvad intressid.
                        
                     
         
               (51)
            
            
               Riikide tagatislepingu alusel kohustuvad Belgia riik (62,4 % ulatuses) ja Prantsuse riik (37,6 % ulatuses) tagama teineteisega mittesolidaarselt müügioptsiooniga seotud Dexia kohustusi, millest on maha arvatud ligikaudu 4,5 miljardi USA dollari väärtuses varasid (edaspidi „välja arvatud varad”), nii et müügioptsiooni tagatisega kaetud varade (edaspidi „kaetud varad”) nimisumma portfellis on 12,48 miljardit USA dollarit. Riikide tagatis on autonoomne, tagasivõetamatu ja tingimusteta esimesel nõudmisel tagatis. Tagatise ülemmäär on kokku 16,98 miljardit USA dollarit (hõlmates maksimaalselt 12,48 miljardi USA dollari ulatuses nominaalse jääkväärtuse tagasimakseid ja 4,5 miljardi USA dollari ulatuses intresse), mis väheneb vastavalt portfelli amortisatsioonile.
            
         
               (52)
            
            
               Kui leiab aset mõni käivitavatest sündmustest, taotleb FSAM oma agendi vahendusel müügioptsioonist tulenevate kohustuste täitmist kõigepealt Dexialt ning seejärel teatava tähtaja möödudes riikidelt, kui Dexia on maksejõuetu või pankrotistunud.
            
         
               (53)
            
            
               Dexia hüvitab riikidele neilt tagatise alusel sisse nõutud summad i) rahas, kui väljamaksete kogusumma on väiksem või võrdne esimese 4,5 miljardi USA dollari suuruse osaga; ii) aktsiates ning vajaduse korral kasumiosale õiguse andvates aktsiates, kui summa on sellest suurem. Ehkki eespool osutatud välja arvatud varad ei ole riikide tagatisega kaetud, lähevad nende alusel sisse nõutavad summad esimese 4,5 miljardi USA dollari suuruse osa arvele, mille eest riikidel on õigus nõuda Dexialt hüvitamist rahas.
            
         
               (54)
            
            
               Tagatise eest peab Dexia maksma Belgiale ja Prantsusmaale iga-aastaselt 113 baaspunkti suurust tasu tagatud müügioptsiooni mittetäitmise riski eest, millele lisandub 32 baaspunkti suurune tasu riski eest, et Dexia ei suuda täita oma likviidsuskohustusi FSAMi ees.
            
         
               (55)
            
            
               FSA (välja arvatud FP) müüdi 1. juulil 2009 ning FSA meede jõustus samal kuupäeval. FSAMi portfelli väärtuse viimane uuring laekus komisjonile 18. märtsil 2009 ning selle korraldas Belgia riigi volitatud sõltumatu ekspert Société Générale (edaspidi „nõustaja”), toetudes 31. jaanuari 2009. aasta andmetele.
            
         
               (56)
            
            
               FSAMi portfelli põhinäitajad on esitatud järgnevas tabelis 1.
               
                  Tabel 1
               
               
                  FSAMi portfelli põhinäitajad (kokku)
               
               
                           Varaklassid
                        
                        
                           Nimiväärtus
                        
                        
                           Turuväärtus
                        
                        
                           Oodatav kahjum (baasstsenaarium)
                        
                        
                           Oodatav kahjum (stressistenaarium)
                        
                     
                           Miljonit USDd
                        
                        
                           % kogu summast
                        
                        
                           Miljonit USDd
                        
                        
                           % kogu summast
                        
                        
                           Miljonit USDd
                        
                        
                           % kogu summast
                        
                        
                           Miljonit USDd
                        
                        
                           % kogu summast
                        
                     
                           RMBS standards
                           (v.a wrap)
                        
                        
                           10 582
                        
                        
                           63,8
                        
                        
                           [4 000-5 000]
                        
                        
                           […]
                        
                        
                           [1 500-2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           7 317
                        
                        
                           44,1
                        
                        
                           [3 000-4 000]
                        
                        
                           […]
                        
                        
                           [1 000-1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 424
                        
                        
                           14,6
                        
                        
                           [500-1 000]
                        
                        
                           […]
                        
                        
                           [0-1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           694
                        
                        
                           4,2
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           0,9
                        
                        
                           [0-100]
                        
                        
                           […]
                        
                        
                           [0-10]
                        
                        
                           […]
                        
                        
                           […]
                        
                        
                           […]
                        
                     
                           CESid/HELOCid/Wrapped RMBS (12)
                           
                        
                        
                           817
                        
                        
                           4,9
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           NIMid
                        
                        
                           277
                        
                        
                           1,7
                        
                        
                           [0-200]
                        
                        
                           […]
                        
                        
                           [0-30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,2
                        
                        
                           [0-20]
                        
                        
                           […]
                        
                        
                           [0-40]
                        
                        
                           […]
                        
                        
                           […]
                        
                        
                           […]
                        
                     
                           CLOd
                        
                        
                           413
                        
                        
                           2,5
                        
                        
                           [0-400]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           US Agency RMBS
                        
                        
                           1 338
                        
                        
                           8,1
                        
                        
                           [1 000-1 500]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           Muud
                        
                        
                           3 119
                        
                        
                           18,8
                        
                        
                           [1 000-2 000]
                        
                        
                           […]
                        
                        
                           [0-400]
                        
                        
                           […]
                        
                        
                           […]
                        
                        
                           […]
                        
                     
                           Kokku
                        
                        
                           16 582
                        
                        
                           100,0
                        
                        
                           [7 000-9 000]
                        
                        
                           […]
                        
                        
                           [2 000-3 000]
                        
                        
                           […]
                        
                        
                           [3 500-4 500]
                        
                        
                           […]
                        
                     
         
               (57)
            
            
               Portfell koosneb peamiselt väärtpaberitest „US RMBS standards”, mis moodustavad sellest ligi 64 %, täpsemalt „Subprime” (44 % portfellist) ja „Alt-A” (15 % portfellist) väärtpaberitest. Väiksemal määral sisaldab portfell ka väärtpabereid „US Agency RMBS” (8 % portfellist) ja võlakirjade kindlustajate kindlustatud väärtpabereid. 31. jaanuari 2009. aasta seisuga oli portfelli nimiväärtus 16,6 miljardit USA dollarit ja keskmine turuväärtus [42,2–54,3] % nimiväärtusest ehk [7–9] miljardit USA dollarit. Oodatav kahjum oli baasstsenaariumi kohaselt [2–3] miljardit USA dollarit ning stressistsenaariumi kohaselt hinnanguliselt [3,5–4,5] miljardit USA dollarit. Tegelik majanduslik väärtus 31. jaanuari 2009. aasta seisuga oli [13,6–14,6] miljardit USA dollarit baasstsenaariumi kohaselt ja [12–13] miljardit USA dollarit stressistsenaariumi kohaselt.
            
         
               (58)
            
            
               FSAMi portfelli põhinäitajad ilma välja arvatud varadeta on esitatud järgnevas tabelis 2.
               
                  Tabel 2
               
               
                  FSAMi portfelli põhinäitajad (ilma välja arvatud varadeta)
               
               
                           Varaklassid
                        
                        
                           Nimiväärtus
                        
                        
                           Turuväärtus
                        
                        
                           Oodatav kahjum (baasstsenaarium)
                        
                        
                           Oodatav kahjum (stressistenaarium)
                        
                     
                           Miljonit USDd
                        
                        
                           % kogu summast
                        
                        
                           Miljonit USDd
                        
                        
                           % kogu summast
                        
                        
                           Miljonit USDd
                        
                        
                           % kogu summast
                        
                        
                           Miljonit USDd
                        
                        
                           % kogu summast
                        
                     
                           RMBS standards
                           (v.a wrap)
                        
                        
                           9 755
                        
                        
                           79,9
                        
                        
                           [3 500-4 000]
                        
                        
                           […]
                        
                        
                           [1 500-2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           6 544
                        
                        
                           53,6
                        
                        
                           [2 500-3 000]
                        
                        
                           […]
                        
                        
                           [1 000-1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 371
                        
                        
                           19,4
                        
                        
                           [500-1 000]
                        
                        
                           […]
                        
                        
                           [0-1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           693
                        
                        
                           5,7
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           1,2
                        
                        
                           [0-100]
                        
                        
                           […]
                        
                        
                           [0-10]
                        
                        
                           […]
                        
                        
                           […]
                        
                        
                           […]
                        
                     
                           CESid/HELOCid/Wrapped RMBS (13)
                           
                        
                        
                           817
                        
                        
                           6,7
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           NIMid
                        
                        
                           276
                        
                        
                           2,3
                        
                        
                           [0-200]
                        
                        
                           […]
                        
                        
                           [0-30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,3
                        
                        
                           [0-20]
                        
                        
                           […]
                        
                        
                           [0-40]
                        
                        
                           […]
                        
                        
                           […]
                        
                        
                           […]
                        
                     
                           CLOd
                        
                        
                           413
                        
                        
                           3,4
                        
                        
                           [0-400]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           Muud
                        
                        
                           909
                        
                        
                           7,4
                        
                        
                           [200-600]
                        
                        
                           […]
                        
                        
                           [0-400]
                        
                        
                           […]
                        
                        
                           […]
                        
                        
                           […]
                        
                     
                           Kokku
                        
                        
                           12 205
                        
                        
                           100,0
                        
                        
                           [4 500-5 500]
                        
                        
                           […]
                        
                        
                           [2 000-3 000]
                        
                        
                           […]
                        
                        
                           [3 500-4 500]
                        
                        
                           […]
                        
                     
         
               (59)
            
            
               31. jaanuari 2009. aasta seisuga oli portfelli nimiväärtus ilma välja arvatud varadeta 12,2 miljardit USA dollarit ja keskmine turuväärtus [36,9–45,1] % nimiväärtusest ehk [4,5–5,5] miljardit USA dollarit. Oodatav kahjum oli baasstsenaariumi kohaselt [2–3] miljardit USA dollarit ja stressistsenaariumi kohaselt hinnanguliselt [3,5–4,5] miljardit USA dollarit. Tegelik majanduslik väärtus 31. jaanuari 2009. aasta seisuga oli [9,2–10,2] miljardit USA dollarit baasstsenaariumi kohaselt ja [7,7–8,7] miljardit USA dollarit stressistsenaariumi kohaselt.
            
         IV.   ÜMBERKORRALDUSKAVA
   
   
               (60)
            
            
               Ümberkorralduskava eesmärk on keskendada Dexia tegevus tema peamistele tegevussuundadele ja turgudele (st PWB ja RCB Prantsusmaal, Belgias ja Luksemburgis); vähendada panga riskiprofiili ja finantsvõimenduse taset ning tasakaalustada likviidsusprofiili. See hõlmab teatava tegevuse lõpetamist, vähendamist või loovutamist; kahe eraldi sisemise aruandlusliini juurutamist, üks traditsioonilise pangandustegevuse tarbeks (edaspidi „Core Division”), mis hõlmab põhiosa PWB ja RCB tegevusest, mis moodustasid 2009. aasta lõpus 72 % Dexia bilansimahust, ja teine likvideeritava tegevuse tarbeks (Legacy Portfolio Management Division, edaspidi „LPMD”), mis hõlmab peamiselt võlakirjaportfelli ja vähesemal määral rahvusvahelist PWB tegevust, mis moodustas 2009. aasta lõpus 28 % Dexia bilansimahust. Likviidsusprofiili parandamiseks vähendatakse turgudelt saadavat rahastamist ja lühiajalist rahastamist ning suurendatakse finantseeringute keskmist kestust ja stabiilsemate rahastamisallikate kasutamist (era- ja äriklientide hoiused, hüpoteekvõlakirjad).
            
         
               (61)
            
            
               Ümberkorralduskava seisneb reas meetmetes, mille Dexia on juba kasutusele võtnud, ning tegevus- ja struktuurimeetmetes, mille Dexia peab ellu viima ümberkorralduse käigus asjaomaste liikmesriikide järelevalve all, kes on võtnud kohustuse tagada neist kinnipidamise.
            
         
               (62)
            
            
               Meetmed võimaldavad vähendada Dexia bilansi kogumahtu 31. detsembriks 2014 35 % võrreldes 31. detsembriga 2008, arvestades uusi laene.
            
         4.1.   PIKAAJALISE ELUJÕULISUSE TAASTAMINE TAVAPÄRASTES JA HALVENENUD TINGIMUSTES
   
   
               (63)
            
            
               Asjaomased liikmesriigid edastasid komisjonile üksikasjaliku ülevaate panga ärimudelist. Ülevaade sisaldab järgmist teavet:
               
                           —
                        
                        
                           kontserni ärimudel ajavahemikuks 2009–2011 ning teatavate bilansinäitajate ja kasumiaruande näitajate prognoos ajavahemikuks 2014–2017;
                        
                     
                           —
                        
                        
                           laekumata summade ja uute laenude mahud ja marginaalid tegevussuundade (PWB, RCB jt) ja geograafiliste piirkondade kaupa ajavahemikus 2009–2011;
                        
                     
                           —
                        
                        
                           kontserni keskmised rahastamismahud ja -kulud rahastamisallikate kaupa (repotehingud, tagatisega ja tagatiseta võlakirjad, hüpoteekvõlakirjad, hoiused ja muu).
                        
                     
         
               (64)
            
            
               Selle teabe alusel prognoosib Dexia kasumit kogu ümberkorraldusperioodi vältel ajavahemikus 2009–2014 ning esimese taseme omavahendite määra (edaspidi „Core Tier 1”) vahemikus 11–15 %. Tabelis 3 võetakse kokku Dexia prognoositav kasum ja Core Tier 1 määr igal aastal ajavahemikus 2009–2014.
               
                  Tabel 3
               
               
                  Dexia prognoositav tulem ja Core Tier 1 määr ümberkorraldusperioodil
               
               
                           Miljonites eurodes ja protsentides
                        
                     
                            
                        
                        
                           2009
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           2014
                        
                     
                           Core Division
                        
                     
                           Maksustamiseelne puhaskasum
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           LPMD
                        
                     
                           Maksustamiseelne puhaskasum
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           Kogu Dexia kontsern
                        
                     
                           Maksustamiseelne puhaskasum
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           Core Tier 1 määr
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
         
               (65)
            
            
               Asjaomased liikmesriigid esitasid ka kolme tüüpi halvenenud tingimuste simulatsioonid, et kontrollida kontserni vastupidavust välismõjudele.
            
         
               (66)
            
            
               Esimese stressitestiga kontrollis Dexia kontserni vastupidavust aastani 2011 järgmistele muutujatele: i) SKP kasvumäär eri riikides, ii) pankadevaheline laenuintressimäär kolmeks kuuks ja viieks aastaks ning iii) teatavate välisvaluutade vahetuskursid. Kasvumäära puhul kasutati baasstsenaariumi ja stressistsenaariumi korral samasuguseid hüpoteetilisi määrasid nagu teistes hiljuti Euroopas tehtud samalaadsetes testides. Dexia tehtud stressitesti tulemused näitavad, et kontsern jääks aastatel 2010 ja 2011 kasumisse ka stressistsenaariumi korral. Maksustamiseelne kasum oleks 2010. aastal […] miljonit eurot ja 2011. aastal […] miljonit eurot.
            
         
               (67)
            
            
               Teise stressitestiga kontrollis Dexia kontserni vastupidavust turgudelt saadava rahastamise kulude kasvule ühe aasta jooksul i) 100 baaspunkti võrra ja ii) 200 baaspunkti võrra. Dexia tehtud stressitesti tulemused näitavad, et kui rahastamiskulud kasvavad 100 baaspunkti võrra, on mõju kontserni tulemile hinnanguliselt […] miljonit eurot, ning kui kulud kasvavad 200 baaspunkti võrra, on mõju […] miljonit eurot.
            
         
               (68)
            
            
               Kolmanda stressitestiga kontrollis Dexia kontserni likviidsust, täpsemalt kontserni likviidsuspositsiooni erandlike asjaolude korral, võrreldes potentsiaalselt vajaminevat likviidsust ja potentsiaalselt olemasolevat likviidsust selliste asjaolude korral. Stressitesti ajahorisont on üks kuu. Kasutatud stsenaariumis on ühendatud Dexia eripäradest tulenev mõju ja üldise likviidsuskriisi tagajärjed. Seda stressitesti tegid nii Dexia kui ka selle järelevalveasutus (pangandus-, finants- ja kindlustuskomisjon – la Commission bancaire, financière et des assurances, edaspidi „CBFA”). […] (14) […].
            
         4.2.   TEGEVUSKOHUSTUSED
   
   
               (69)
            
            
               9. veebruaril 2010 teatatud ümberkorralduskava seisneb esmajoones lühiajalise rahastamise vähendamises, pikaajaliste finantseeringute keskmise kestuse pikendamises ning kontserni stabiilsete rahastamisallikate osakaalu suurendamises. Selleks kohustuvad asjaomased liikmesriigid tagama, et Dexia peab rahastamise puhul kinni kolmest suhtarvust.
               
                           —
                        
                        
                           Dexia hoiab lühiajalise rahastamise (15) ja bilansi kogumahu suhtarvu, mis 31. detsembri 2009. aasta seisuga oli 30 %, tasemel 23 % või vähem 31. detsembril 2010, 20 % või vähem 31. detsembril 2011, 14 % või vähem 31. detsembril 2012, 13 % või vähem 31. detsembril 2013 ja 11 % või vähem 31. detsembril 2014.
                        
                     
                           —
                        
                        
                           Dexia pikendab rahastamise kestust, hoides kontserni kohustuste (16) keskmist kestust tabelis 4 esitatud tasemel või madalamal:
                           
                              Tabel 4
                           
                           
                              Dexia kohustuste keskmise kestuse muutumine (aastate kaupa)
                           
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                 
                     
                           —
                        
                        
                           Dexia suurendab stabiilsete rahastamisallikate osakaalu: selleks arvutatakse välja suhtarv, mille lugeja võrdub hüpoteekvõlakirjades finantseeringute ning RCB ja PWB äriklientide hoiuste vormis finantseeringute summaga ning nimetaja Dexia varade kogusummaga. See suhtarv on 31. detsembri 2009. aasta seisuga 36 % ning peab 31. detsembri 2010. aasta seisuga olema 40 % või suurem, 31. detsembri 2011. aasta seisuga 45 % või suurem, 31. detsembri 2012. aasta seisuga 53 % või suurem, 31. detsembri 2013. aasta seisuga 55 % või suurem ja 31. detsembri 2014. aasta seisuga 58 % või suurem.
                        
                     
                           —
                        
                        
                           Sõltumatu ekspert kontrollib iga kuue kuu tagant neist kolmest suhtarvust kinnipidamist.
                        
                     
         
               (70)
            
            
               Dexia kohustub mitte andma oma PWB klientidele laene, mille riskiga korrigeeritud tulusus (risk-adjusted return on capital, edaspidi „RAROC”) on madalam kui 10 %. RAROC on maksustamisjärgse puhasmarginaali ja majandusliku kapitali (17) suhtarv.
               
                           —
                        
                        
                           Brutomarginaal on kliendi tasutud marginaali (väljendatuna baaspunktides üle viitemäära IBOR) ja Dexia rahastamiskulu (väljendatuna baaspunktides üle viitemäära IBOR) vahe, mida väljendab siirdehind.
                        
                     
                           —
                        
                        
                           Siirdehind väljendab Dexia uue finantseeringu hinnangulist kulu, arvestades PWB klientidele antud laenude näitajaid (tähtaeg, refinantseeritavus hüpoteekvõlakirjadega jne).
                        
                     
                           —
                        
                        
                           Puhasmarginaal on brutomarginaal, millest on maha arvatud i) kõikvõimalikud kulud (üldkulud, palgakulud, tegevuskulud, amortisatsioonikulud jne), mida hinnatakse PWBi klientidele laenamise kulude alusel, ii) keskmine riskikulu, mis arvutatakse iga tehingu jaoks vastavalt Basel II meetodile (pikaajaline keskmine riskikulu), ja iii) maksukulu.
                        
                     
                           —
                        
                        
                           Sõltumatu ekspert kontrollib iga kuue kuu tagant, kas RAROC kajastab PWBi üksuse kulusid, kas eespool osutatud kohustus hoida PWBi tegevusüksuse RAROC vähemalt 10 % tasemel on täidetud ning kas RAROCi ja selle komponentide arvutamise meetod on täpne.
                        
                     
         
               (71)
            
            
               Dexia vähendab hiljemalt 30. juuniks 2011 nullini praegu oma Türgi tütarettevõtjale DenizBank antavad finantseeringud ega anna talle kuni 31. detsembrini 2014 uusi kontsernisiseseid finantseeringuid.
            
         
               (72)
            
            
               Dexia seab 30. juuniks 2010 sisse LPMD aruandlusliini. Selle aruandlusliini haldusse antud varad likvideeritakse või loovutatakse. Need varad on järgmised:
               
                           —
                        
                        
                           portfellid „Credit Spread Portfolio” (CSP) ja „Public Sector Portfolio” (PSP) (31. detsembri 2009. aasta seisuga hinnanguliselt summas 134 miljardit eurot);
                        
                     
                           —
                        
                        
                           Dexiale jäänud FSAMi varade portfell „Financial Products” (31. detsembri 2009. aasta seisuga hinnanguliselt summas 10,7 miljardit eurot) ja
                        
                     
                           —
                        
                        
                           portfell „non-core PWB loans” (31. detsembri 2009. aasta seisuga hinnanguliselt summas 17 miljardit eurot).
                        
                     Kõik tagatisega hõlmatud Dexia finantseeringud antakse selle aruandlusliini haldusse.
            
         
               (73)
            
            
               Dexia piirab PWB uute laenude mahtu 2009. aastal 12 miljardi euroga, 2010. aastal 15 miljardi euroga ja 2011.–2014. aastal 18 miljardi euroga.
            
         
               (74)
            
            
               Dexia vähendab 31. detsembriks 2012 tegevuskulusid 15 %.
            
         
               (75)
            
            
               Dexia vähendab kauplemistegevust (vähendades 44 % keskmist aastast riskiväärtust, mis 2008. aastal oli 126 miljardit eurot) ja lõpetab enda nimel kauplemise (proprietary trading) alates käesoleva komisjoni otsuse kuupäevast.
            
         
               (76)
            
            
               Dexia loobub alates komisjoni otsuse kuupäevast lõplikult kasumist Dexia BILi vahetusvõlakirjalt väärtuses 376 miljonit eurot, mille Luksemburg kohustus ostma 2008. aasta septembris.
            
         
               (77)
            
            
               Dexia kasutab asjaomaste liikmesriikide tagatist oma finantseeringutele ainult järgmistel tingimustel:
               
                           —
                        
                        
                           tagatis lõpeb kõigi alates 31. märtsist 2010 sõlmitud hoiuselepingute puhul;
                        
                     
                           —
                        
                        
                           tagatis lõpeb kõigi alates 31. maist 2010 emiteeritud lühiajaliste (alla aastase tähtajaga) võlakirjade puhul;
                        
                     
                           —
                        
                        
                           tagatis lõpeb kõigi alates 30. juunist 2010 emiteeritud ja sõlmitud (sh pikaajaliste) võlakirjade ja lepingute puhul;
                        
                     
                           —
                        
                        
                           tagatisega hõlmatud tagasimaksmata summade kogusumma ei tohi mingil juhul olla suurem kui 100 miljardit eurot;
                        
                     
                           —
                        
                        
                           tagatise kehtivuse ajal maksab Dexia asjaomastele liikmesriikidele lisatasu järgmisi tagatisega hõlmatud tagasimaksmata summade ülempiire ületavate summade pealt:
                        
                     
                  Tabel 5
               
               
                  Lisatasu tagatud kohustuste piirsummade ületamise korral
               
               
                           Piirsumma/vahemik (tagatisega hõlmatud tagasimaksmata summad miljardites eurodes)
                        
                        
                           60–70
                        
                        
                           70–80
                        
                        
                           80–100
                        
                     
                           Lisatasu ületamise eest (baaspunktides)
                        
                        
                           + 50
                        
                        
                           + 65
                        
                        
                           + 80
                        
                     
         
               (78)
            
            
               Dexia ei kasuta kuni 31. oktoobrini 2014 oma staatust asjaomaste liikmesriikide tagatist saava pangana kaubandusliku reklaami eesmärgil ega kasuta tagatist arbitraažtehinguteks.
            
         
               (79)
            
            
               Dexia SA ja selle tütarettevõtjad, mille üle tal on ainu- või ühiskontroll, ei omanda ilma komisjoni loata kuni 31. detsembrini 2011 üle 5 % suuruseid osalusi teiste krediidiasutuste, investeerimisühingute või kindlustusseltside aktsiakapitalis. See kohustus ei takista Dexial omandamast komisjoni eelneval nõusolekul osalust tasuna sissemakstud osaluste või tegevuse eest varade või tegevuse loovutamise raames või liitmise korral (ühinemise või sissemakse teel), tingimusel et selline osalus ei anna Dexiale ainu- või ühiskontrolli sissemakse saanud või ühinemise tulemusel tekkinud äriühingu üle. Dexia teavitab komisjoni eelnevalt kõigist omandamiskavadest, sealhulgas Dexia ühiskontrolli all olevate äriühingute omandamiskavadest.
            
         
               (80)
            
            
               Dexia piirab kuni 31. detsembrini 2014 summasid:
               
                           —
                        
                        
                           mida Dexia SA maksab mis tahes vormis dividendidena lihtaktsiatelt ja
                        
                     
                           —
                        
                        
                           mis kulutatakse mis tahes kiirendatud tagasimakseteks või kupongimakseteks Tier 1 hübriidinstrumentidelt või Tier 2 instrumentidelt, i) mille on emiteerinud Dexia ainukontrolli all olevad äriühingud, ii) mis on teiste isikute või äriühingute omanduses kui Dexia SA ja selle tütarettevõtjad ning iii) mille väljamaksmine või kasutamine toimub valikuliselt vastavalt neid instrumente käsitlevatele lepingutingimustele, nii et pärast kavandatavat väljamakset (ja arvestades võimalikke kohustuslikke väljamakseid seoses lihtaktsiatelt dividendide maksmisega) oleks Dexia Core Tier 1 (arvutatuna viimaste IFRSi standarditele vastavate konsolideeritud majandusaasta aruannete alusel)
                        
                     
                           —
                        
                        
                           suurem järgmistest näitajatest või nendega võrdne:
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       10,7 %
                                    
                                    
                                       10,6 %
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                 
                     
                           —
                        
                        
                           suurem summast, mille moodustavad i) 12,5 % Legacy Portfolio Management Divisioni riskiga kaalutud varadest ja ii) 9,5 % kontserni teiste tegevusüksuste (Core Division) riskiga kaalutud varadest, või sellega võrdne.
                        
                     
         
               (81)
            
            
               Põhjenduses 80 osutatud kohustus:
               
                           —
                        
                        
                           ei piira jaotatava kasumi nõuet (Belgia äriseadustiku (Code des Sociétés) artikli 617 tähenduses) Dexia-siseselt;
                        
                     
                           —
                        
                        
                           ei piira tehinguid, mida Dexia on seaduslikult kohustatud tegema seoses Tier 1 või Tier 2 hübriidinstrumentidega, ega tehinguid, mida Dexia on kohustatud tegema seoses nende instrumentidega enne 1. veebruari 2010 sõlmitud lepingute alusel ja
                        
                     
                           —
                        
                        
                           võidakse üle vaadata, kui Dexiale kohaldatavates omavahendite määratluses ja raamatupidamisstandardites tehakse olulisi muudatusi.
                        
                     
         
               (82)
            
            
               Ilma et see piiraks tehinguid, mida Dexia on kohustatud tegema seaduse alusel või enne 1. veebruari 2010 sõlmitud lepingute alusel seoses Tier 1 või Tier 2 hübriidinstrumentidega, ei tohi Dexia ühtlasi kuni 31. detsembrini 2011:
               
                           —
                        
                        
                           teha kupongimakseid Tier 1 hübriidinstrumentidelt või Tier 2 instrumentidelt, mis on teiste isikute või äriühingute omanduses kui Dexia SA ja selle tütarettevõtjad ja mille väljamaksmine toimub valikuliselt vastavalt neid instrumente käsitlevatele lepingutingimustele;
                        
                     
                           —
                        
                        
                           anda heakskiitu või poolthäält mis tahes vormis dividendide maksmisele äriühingu poolt, mille üle Dexia SA-l on otseselt või kaudselt ainukontroll (sealhulgas äriühingud, mis on tema täisomandis), kui see tooks kaasa kupongimakse kohustuse Tier 1 hübriidinstrumentidelt või Tier 2 instrumentidelt, mis on teiste isikute või äriühingute omanduses kui Dexia SA ja selle tütarettevõtjad; ja
                        
                     
                           —
                        
                        
                           kasutada kiirendatud tagasimakse võimalust esimeses taandes osutatud Tier 1 hübriidinstrumentidelt või Tier 2 instrumentidelt.
                        
                     
         
               (83)
            
            
               Dexia SA kohustub mitte maksma oma lihtaktsiatelt dividende kuni 31. detsembrini 2011. See keeld ei kehti juhul, kui dividendide väljamaksmine toimub täielikult uute aktsiate vormis, tingimusel et dividendide summa on i) kooskõlas põhjendusega 80 ja ii) moodustab 2010. aastal välja makstavate dividendide puhul maksimaalselt 40 % Dexia SA 2009. eelarveaasta puhastulemist ja 2011. aastal välja makstavate dividendide puhul maksimaalselt 40 % 2010. eelarveaasta puhastulemist (18).
            
         
               (84)
            
            
               Sellega seoses tuleb märkida, et lähtudes kohustustest, mille asjaomased liikmesriigid võtsid komisjoni 30. oktoobri 2009. aasta otsuse raames tagatise pikendamise kohta, ei ole Dexia selle otsuse kuupäevast kuni käesoleva otsuse kuupäevani:
               
                           i)
                        
                        
                           maksnud kordagi vahedividende ega teinud Dexia SA aktsionäride üldkoosolekule ettepanekut Dexia SA aktsionäridele mis tahes kujul dividendide maksmiseks;
                        
                     
                           ii)
                        
                        
                           andnud heakskiitu või poolthäält mis tahes vormis dividendide maksmisele äriühingute poolt, mille üle Dexia SA-l on otseselt või kaudselt ainukontroll, kuid mis ei ole (otseselt või kaudselt) tema täisomandis;
                        
                     
                           iii)
                        
                        
                           andnud heakskiitu või poolthäält mis tahes vormis dividendide maksmisele mis tahes äriühingu poolt, mille üle Dexia SA-l on otseselt või kaudselt ainukontroll (sealhulgas äriühingud, mis on tema täisomandis), kui see tooks kaasa kupongi maksmise kohustuse Tier 1 hübriidinstrumentidelt või Upper Tier 2 määramata tähtajaga instrumentidelt, mis on teiste isikute või äriühingute omanduses kui Dexia SA ja selle tütarettevõtjad;
                        
                     
                           iv)
                        
                        
                           teinud ühtegi kupongimakset Tier 1 hübriidinstrumentidelt või Upper Tier 2 määramata tähtajaga instrumentidelt, mis on teiste isikute või äriühingute omanduses kui Dexia SA ja selle tütarettevõtjad ning mille väljamaksmine toimub usalduse alusel vastavalt neid instrumente käsitlevatele lepingutingimustele. Kui aga mittemaksmine peataks dividendide maksmise Dexia SA 2009. aasta tulemi alusel, ei pruugi eespool osutatud keeld kehtida, tingimusel et Dexia teavitab sellest eelnevalt komisjoni ja komisjon kiidab kupongimakse eraldi otsusega heaks; ega
                        
                     
                           v)
                        
                        
                           kasutanud kiirendatud tagasimakse võimalust käesoleva põhjenduse punktides iii ja iv osutatud hübriidinstrumentidelt.
                        
                     
         
               (85)
            
            
               Selleks et suurendada konkurentsi ja läbipaistvust seoses sellega, kuidas kohalikud omavalitsused pangalaene võtavad, võtab Prantsusmaa kohustuse jälgida, et kohalikud omavalitsused edendaksid rahaliste vahendite või kapitali hankimisel pakkumismenetluste kasutamist. Riik annab enne 2010. aasta lõppu kohalikele omavalitsustele asjakohased soovitused nii pangalaenude kui ka keerukate finantstoodete kasutamise kohta. Soovitustes rõhutatakse pakkumismenetluste kasutamise majanduslikku olulisust selles valdkonnas ja käsitletakse eri viise nende korraldamiseks. Soovitatavate heade tavade kohaselt on suuremate laenusummade korral pakkumismenetlused avalikud. Eeskätt kohalike omavalitsuste puhul juhitakse neid abistavate ja nõustavate teenistuste tähelepanu kõnealustele soovitustele. Kui nendest soovitustest ei piisa, et tagada 2013. aastaks olukord, kus kohalikud omavalitsused võtavad pangalaene üldiselt läbipaistvate ja võrdsete tingimustega pakkumismenetluste teel, kohustub Prantsusmaa koostama asjakohased eeskirjad.
            
         
               (86)
            
            
               Selleks et suurendada konkurentsi ja läbipaistvust seoses sellega, kuidas kohalikud omavalitsused pangalaene võtavad, kohustub Belgia valitsus kooskõlas piirkondadega kontrollima, et hankijad avaldaksid lepingu sõlmimise teateid kohalike ametiasutuste rahastamistehingute kohta.
            
         4.3.   LOOVUTAMINE JA LIKVIDEERIMINE
   
   
               (87)
            
            
               Dexia loovutab käesolevas põhjenduses loetletud varad:
               
                           a)
                        
                        
                           31. oktoobriks 2012 loovutatakse või viiakse börsile kontserni 70 % osalus Itaalia tütarettevõtjas Crediop (19);
                        
                     
                           b)
                        
                        
                           30. juuniks 2010 loovutatakse Dexia Insurance Belgiumi (edaspidi „DIB”) Prantsuse tütarettevõtja DEP, kes tegutseb elukindlustuse ja inimfaktori ärakasutamise (social engineering) valdkonnas. Müügileping sõlmiti 9. detsembril 2009 ja müük peaks aset leidma 2010. aasta esimesel poolel;
                        
                     
                           c)
                        
                        
                           31. detsembriks 2010 loovutatakse või viiakse börsile Dexia 51 % osalus Belgias tegutsevas kohalikele omavalitsustele infotehnoloogiateenuseid pakkuvas tütarettevõtjas AdInfo;
                        
                     
                           d)
                        
                        
                           31. detsembriks 2010 loovutatakse Dexia osalus Belgia energiatootjas SPE;
                        
                     
                           e)
                        
                        
                           loovutatakse Dexia 20 % osalus Crédit du Nordis (osalus loovutati 11. detsembril 2009);
                        
                     
                           f)
                        
                        
                           2010. aasta jooksul suletakse kontserni uue jaemüügimudeli juurutamise raames ligikaudu 80 bürood Belgias;
                        
                     
                           g)
                        
                        
                           lõpetatakse järgmine RCB Internationali tegevus:
                           
                                       i)
                                    
                                    
                                       2009. aasta jooksul ja 2010. aasta algul loovutati Experta Jersey, likvideeriti Dexia Private Banki (PB) Jersey, lõpetati PB tegevus Montevideos, PB arendusprojekt Singapuris, tarbijakrediidi projekt Venemaal ning Dexia Asset Managementi (edaspidi „DAM”) tegevus Kesk- ja Ida-Euroopa riikides, loovutati Experta investeerimistegevus Šveitsis;
                                    
                                 
                                       ii)
                                    
                                    
                                       31. detsembriks 2011 loovutatakse Experta investeerimistegevus Bahama saartel ja Dexia BILi Taani tütarettevõtja;
                                    
                                 
                     
                           h)
                        
                        
                           31. oktoobriks 2012 loovutatakse või viiakse börsile Dexia osalus Slovakkia tütarettevõtjas Dexia Banka Slovensko (edaspidi „DBS”) (20);
                        
                     
                           i)
                        
                        
                           lõpetatakse ja likvideeritakse järgmine rahvusvaheline PWB tegevus:
                           
                                       i)
                                    
                                    
                                       India: üksus loovutati 2009. aastal;
                                    
                                 
                                       ii)
                                    
                                    
                                       Šveits (Dexia Public Finance Switzerland) ja Rootsi (Dexia Norden): suletakse ja likvideeritakse 31. detsembriks 2010;
                                    
                                 
                                       iii)
                                    
                                    
                                       Mehhiko, Austraalia ja Jaapan: bilanss likvideeritakse;
                                    
                                 
                     
                           j)
                        
                        
                           loovutatakse FSA (tehing lõpetati 1. juulil 2009) ning 31. detsembriks 2011 Dexia osalus äriühingus Assured Guaranty;
                        
                     
                           k)
                        
                        
                           2008. aasta neljandas kvartalis loovutati kontserni 49 % osalus Kommunalkredit Austrias;
                        
                     
                           l)
                        
                        
                           31. oktoobriks 2012 loovutatakse või viiakse börsile DenizBanki tütarettevõtja Deniz Emeklilik, mis tegeleb kindlustusega;
                        
                     
                           m)
                        
                        
                           31. detsembriks 2013 loovutatakse kontserni 60 % osalus Dexia Sabadellis;
                        
                     
                           n)
                        
                        
                           Dexia võlakirjaportfell loovutatakse kiirendatud korras summas [10–20] miljardit eurot aastas 2010. ja 2011. aastal, [5–15] miljardit eurot kuni [10–20] miljardit eurot 2012. aastal, [0–10] kuni [5–15] miljardit eurot aastas 2013. ja 2014. aastal;
                        
                     
                           o)
                        
                        
                           likvideeritakse tegevusüksused Standby Bond Purchase Agreements (edaspidi „SBPA”) ja Tender Option Bonds (edaspidi „TOB”) (Ameerika Ühendriigid/Kanada).
                        
                     
         
               (88)
            
            
               Ümberkorralduskavas vähendatakse Dexia bilansi kogumahtu 31. detsembriks 2014 35 % võrreldes 31. detsembri 2008. aasta seisuga. Asjaomased liikmesriigid kohustuvad tagama, et Dexia vähendab oma bilansimahtu tabelis 6 näidatud ulatuses.
               
                  Tabel 6
               
               
                  Kontserni, Core Divisioni ja LPMD bilansi kogumahu vähendamine
               
               
                           (Miljardites eurodes)
                        
                     
                            
                        
                        
                           31.12.2008
                        
                        
                           31.12.2009
                        
                        
                           31.12.2010
                        
                        
                           31.12.2011
                        
                        
                           31.12.2012
                        
                        
                           31.12.2013
                        
                        
                           31.12.2014
                        
                     
                           Kontserni bilansimaht
                        
                        
                           651
                        
                        
                           580
                        
                        
                           [510–550]
                        
                        
                           [485–545]
                        
                        
                           [425–490]
                        
                        
                           [405–465]
                        
                        
                           427
                        
                     
                           LPMD kokku
                        
                        
                            
                        
                        
                           162
                        
                        
                           [120–140]
                        
                        
                           [100–120]
                        
                        
                           [80–110]
                        
                        
                           [70–100]
                        
                        
                           79
                        
                     
                           Core Division kokku
                        
                        
                            
                        
                        
                           419
                        
                        
                           [390–410]
                        
                        
                           [385–415]
                        
                        
                           [345–380]
                        
                        
                           [335–365]
                        
                        
                           353
                        
                     
         4.4.   KOHUSTUSTE TÄITMINE
   
   
               (89)
            
            
               Iga kuue kuu tagant esitab sõltumatu ekspert komisjonile aruande ümberkorralduskavas võetud kohustuste täitmise kohta. Aruanne sisaldab üksikasjalikku hinnangut i) põhjenduses 88 osutatud bilansimahu vähendamise näitajatest kinnipidamise kohta, ii) põhjenduses 69 osutatud kolmest likviidsus- ja rahastamisnäitajast kinnipidamise kohta ja iii) põhjenduses 70 osutatud RAROCi tasemest kinnipidamise kohta (21). Samuti kehtivad aruande puhul järgmised tingimused:
               
                           —
                        
                        
                           aruanne esitatakse hiljemalt üks kuu pärast poolaastaaruannete esitamist ja majandusaasta aruannete heakskiitmist ning igal juhul enne iga aasta 1. oktoobrit ja 30. aprilli;
                        
                     
                           —
                        
                        
                           kui sõltumatu ekspert tõdeb enne iga aasta 1. oktoobrit esitatavas aruandes ohtu, et ümberkorralduskavaga ette nähtud iga-aastased eesmärgid jäävad jooksva aasta lõpuks täitmata, esitavad asjaomaste liikmesriikide ametiasutused aruande esitamisele järgneva kuu jooksul komisjonile koostöös Dexiaga kavandatud meetmed, mis võimaldavad eesmärgid asjakohaste vahenditega aasta lõpuks ellu viia;
                        
                     
                           —
                        
                        
                           kui sõltumatu ekspert tõdeb enne iga aasta 30. aprilli esitatavas aruandes, et ümberkorralduskavaga ette nähtud iga-aastased eesmärgid ei ole täidetud, esitavad asjaomaste liikmesriikide ametiasutused aruandele esitamisele järgneva kuu jooksul komisjonile koostöös Dexiaga kavandatud meetmed, mis võimaldavad täita need eesmärgid asjakohaste vahenditega jooksva aasta 30. juuniks;
                        
                     
                           —
                        
                        
                           kui kavandatud meetmeid ettenähtud tähtaja jooksul ei esitata või kui eesmärke 30. juuniks ei täideta (st meetmeid, mis tuleb vajaduse korral esitada pärast 30. aprilliks esitatavat aruannet), võib komisjon nõukogu määruse (EÜ) nr 659/1999 (22) alusel algatada uuesti ametliku uurimismenetluse […].
                        
                     
         
               (90)
            
            
               Belgia, Prantsusmaa ja Luksemburgi ametiasutused esitavad hiljemalt üks kuu pärast käesoleva otsuse vastuvõtmist komisjonile eelnevaks heakskiitmiseks nimekirja ühest kuni kolmest isikust, kes on Dexiaga kooskõlastatult valitud sõltumatu eksperdi kandidaadiks. Sõltumatul eksperdil peab olema nõutav pädevus ja tal ei tohi oma volituste täitmise jooksul tekkida huvide konflikti. Komisjon võib sõltumatu eksperdi kandidaadi(d) kas heaks kiita või tagasi lükata. Kui komisjon sõltumatu eksperdi kandidaadi(d) tagasi lükkab, esitavad Dexia ning Belgia, Prantsusmaa ja Luksemburgi ametiasutused kuu aja jooksul pärast tagasilükkamisest teadasaamist üks kuni kolm uut kandidaati, kelle komisjon peab samuti heaks kiitma või tagasi lükkama. Kui komisjon kõik kandidaadid tagasi lükkab, määrab sõltumatu eksperdi komisjon. Sõltumatu eksperdi teenuste maksumuse katab Dexia.
            
         
               (91)
            
            
               Kui mõnda põhjenduse 87 punktides a, c, d, h, l või m osutatud varade loovutamise kohustust ei ole ettenähtud tähtpäevaks täidetud ning komisjon ei ole heaks kiitnud alternatiivset kohustust, esitavad Prantsusmaa, Belgia ja Luksemburgi ametiasutused hiljemalt üks kuu pärast loovutamiseks seatud tähtpäeva komisjonile eelnevaks heakskiitmiseks nimekirja ühest kuni kolmest isikust, kes on Dexiaga kooskõlastatult valitud kõnealuste varade loovutamise eest vastutava isiku kandidaadiks. Loovutamise eest vastutav isik peab olema sõltumatu, tal peab olema nõutav pädevus ja tal ei tohi oma volituste täitmise jooksul tekkida huvide konflikti. Komisjon võib vastutava isiku kandidaadi(d) kas heaks kiita või tagasi lükata. Kui komisjon loovutamise eest vastutava isiku kandidaadi(d) tagasi lükkab, esitavad Dexia ning Belgia, Prantsusmaa ja Luksemburgi ametiasutused kuu aja jooksul pärast tagasilükkamisest teadasaamist üks kuni kolm uut kandidaati, kelle komisjon peab samuti heaks kiitma või tagasi lükkama. Kui komisjon kõik kandidaadid tagasi lükkab, määrab ta ise isiku, kelle Dexia nimetab ametisse või kes nimetatakse ametisse Dexia osalusel komisjoni heakskiidetud volituse alusel.
            
         
               (92)
            
            
               Prantsusmaa, Belgia ja Luksemburgi ametiasutused kohustuvad tagama, et Dexia annab loovutamise eest vastutavale isikule vajalikud ja asjakohased esindusõigused i) põhjenduses 91 osutatud varade loovutamiseks (sh kõik vajalikud õigused loovutamise korraldamiseks nõutavate dokumentide nõuetekohaseks ettevalmistamiseks) ja ii) kõigi loovutamiseks vajalike või asjakohaste meetmete võtmiseks ja avalduste tegemiseks, sealhulgas loovutamisprotsessi nõustajate nimetamine. Loovutamise eest vastutav isik sõlmib ostu-müügilepingu(d) tavapärastel ja mõistlikel tingimustel, mida ta peab asjakohaseks selleks, et müük vastutava isiku nimetamisele järgneva aasta jooksul teoks teha. Loovutamise eest vastutav isik korraldab müügiprotsessi nii, et loovutamine oleks tagatud […]. Loovutamise eest vastutava isiku teenuste maksumuse katab Dexia.
            
         V.   AMETLIKU UURIMISMENETLUSE ALGATAMISE PÕHJUSED
   
   
               (93)
            
            
               Komisjon tuletab meelde, et 13. märtsi 2009. aasta otsusega algatatud ametlik uurimismenetlus hõlmab nii Dexia esialgset ümberkorralduskava, millest asjaomased liikmesriigid teatasid komisjonile 2009. aasta veebruaris, kui ka FSA meedet.
            
         
               (94)
            
            
               Võttes arvesse raskusi, millesse Dexia finantskriisi ajal sattus, ning saadud abi suurt ulatust, avaldas komisjon kõigepealt kahtlust järgmiste aspektide suhtes:
               
                           —
                        
                        
                           kas esialgse ümberkorralduskava abil on võimalik taastada kontserni pikaajaline elujõulisus ilma riigiabist sõltumata ja võimalikult kiiresti;
                        
                     
                           —
                        
                        
                           kavandatud ümberkorraldamismeetmete iseloom, mis ei vasta finantssektori elujõulisuse taastamist ja praeguse kriisi olukorras riigiabi eeskirjade kohaste ümberkorraldamismeetmete hindamist käsitlevas komisjoni teatises (23) (edaspidi „pankade ümberkorraldamise teatis”) esitatud nõuetele;
                        
                     
                           —
                        
                        
                           kas kavandatud meetmete abil on võimalik piirata konkurentsimoonutusi ja moraalset ohtu, tagades, et abi antakse ainult vajalikus minimaalses ulatuses ning et kulusid jagatakse asjakohaselt abisaajate ja asjaomaste liikmesriikide vahel.
                        
                     
         
               (95)
            
            
               FSA meetme puhul leidis komisjon oma 13. märtsi 2009. aasta otsuses, et tagatis kui selline, samuti tagatavad varad ja kulude jagunemine Dexia ja asjaomaste liikmesriikide vahel on siseturuga kokkusobiv. Küll aga tuli kontrollida varade hindamist ja tagatise tasu, samuti Dexia emiteeritavate väärtpaberite tasu, mis ületavad müügioptsiooni alusel sissenõutavat esimest 4,5 miljardi suurust summat. Seetõttu otsustas komisjon käsitleda neid FSA meetme aspekte Dexia ümberkorralduskava kohta algatatud ametliku uurimismenetluse raames. Komisjon täpsustas samas otsuses, et tagatise olemasolu, tagatud varade portfell ja Dexia kantava esmakahjumi suurus ei ole osutatud otsusega algatatud menetluses uurimise all.
            
         VI.   HUVITATUD ISIKUTE MÄRKUSED
   
   
               (96)
            
            
               Komisjon märgib, et Dexiale antud abi suhtes algatatud ametliku uurimismenetluse raames ei laekunud märkusi huvitatud isikutelt.
            
         
               (97)
            
            
               Enne menetluse algatamist aga esitas DBB konkurent komisjoni talitustele ametliku kaebuse Belgia ametiasutuste ja Dexia Belgia aktsionäride märgitud kolme miljardi euro suuruse kapitali suurendamise ning Dexia pankadevahelistele ja muudele sarnastele laenudele antud Belgia riigi tagatise kohta. Kaebust on põhjendatud järgmiste asjaoludega:
               
                           —
                        
                        
                           abi ei saa väidetavalt pidada proportsionaalseks, seda eelkõige rekapitaliseerimise raames emiteeritud Dexia lihtaktsiate märkimishinna tõttu: 9,9 euro suurune hind, mis põhineb kolmekümne tehingule eelnenud päeva kursside keskmisel, on kõrgem hinnast, mida oleks maksnud turumajanduslik investor, arvestades finantsväärtuste väga halba olukorda emissiooni ajal;
                        
                     
                           —
                        
                        
                           abi ei saa väidetavalt pidada minimaalselt vajalikuks, sest rekapitaliseerimise summa võimaldas tõsta Dexia esimese taseme omavahendite suhtarvu 11 %-lt 14 %-le, mis on üks kõrgeimaid vastavaid näitajaid Euroopa pankade hulgas;
                        
                     
                           —
                        
                        
                           abi põhjustab väidetavalt olulisi konkurentsimoonutusi, sest see võimaldab Dexial rakendada kliendihoiustele Belgia turul tegutsevate traditsiooniliste pankade keskmisest kõrgemaid tariife.
                        
                     
         VII.   LIIKMESRIIKIDE MÄRKUSED
   
   7.1.   BELGIA VALITSUSE MÄRKUSED KOMISJONILE LAEKUNUD KAEBUSE KOHTA
   
   
               (98)
            
            
               Belgia ametiasutused esitasid komisjoni talitustele laekunud kaebuse vormi mittekonfidentsiaalse versiooni põhjal oma märkused kaebuses märgitud põhjenduste kohta.
            
         
               (99)
            
            
               Dexia poolt rekapitaliseerimise raames emiteeritud aktsiate märkimishinna puhul rõhutavad Belgia ametiasutused, et 9,9 euro suurune hind aktsia kohta, mis põhineb kolmekümne tehingule eelnenud päeva keskmisel kursil, määrati kooskõlas Belgia äriseadustiku artikliga 598. Selles artiklis sätestatakse nimelt, et ühe või mitme kindla isikuga piiratud kapitali suurendamisel rahalise makse vastu ei tohi uute aktsiate emiteerimishind olla madalam kui kolmekümne tehingule eelnenud päeva kursside keskmine. Dexia rekapitaliseerimise raames emiteeritud aktsiate hind määrati seega vastavalt seadusenõudele, mille järgimine oli osapooltele kohustuslik.
            
         
               (100)
            
            
               Teiseks märgivad Belgia ametiasutused, et kaebuse esitaja seab rekapitaliseerimise vajalikkuse kahtluse alla põhjendusel, et Dexial oli raskusi likviidsusega, mitte maksevõimega, ning et rekapitaliseerimine üksnes tõstis Dexia esimese taseme omavahendite taseme kõrgemale kui teistel võrreldavatel Euroopa pankadel. Belgia ametiasutuste sõnul aga ei arvestata nende väidete puhul vajadustega, mis Dexial tekkisid 2008. aasta septembri lõpus seoses maksevõimega ning mis tulenesid riskide ja prognoositava kahjumi suurenemisest 2008. aasta kolmandas ja neljandas kvartalis, tingituna kontserni riskipositsioonist pankrotistunud või raskustes krediidiasutuste suhtes (Lehman Brothers, Depfa, Bradford & Bingley, Iirimaa ja Islandi pangad), FSA riskipositsioonidest tulenevast oodatavast kahjumist ning paljude varade väärtuse langusest seoses mitme Dexia omanduses olevaid väärtpabereid taganud krediidikvaliteedi parandamise teenuse osutaja reitingu alandamisega.
            
         
               (101)
            
            
               Dexiale antud abist põhjustatud konkurentsimoonutuste puhul rõhutavad Belgia ametiasutused, et Belgia riigi erakorralised sekkumismeetmed Dexia aitamiseks olid põhjendatud vajadusega vältida süsteemset kriisi ning et need ei erine selle poolest teiste liikmesriikide sekkumismeetmetest, milleks komisjon on andnud loa ELi toimimise lepingu artikli 107 lõike 3 punkti b alusel. Tariifide puhul, mida Dexia rakendab kliendihoiustele, edastasid Belgia ametiasutused Dexia märkuse, milles Dexia tariife võrreldakse konkurentide (ING, Deutsche Bank, Fortis, Axa, Citibank, Rabobank ja KBC) tariifidega Belgia turul pakutavate sama tüüpi teenuste eest. Sellest ilmneb, et Dexia tariifid on konkurentide omadega samal tasemel. Samas märkuses rõhutab Dexia samuti, et kaebuses osutatud tariifid kehtivad üksnes interneti kaudu saadud hoiustele, mis moodustavad ainult väikese osa ([10–15] %) kõigist kliendihoiustest.
            
         
               (102)
            
            
               Seega leiavad Belgia ametiasutused vastupidiselt kaebuses esitatud põhjendustele, et Dexiale antud abi on ELi toimimise lepingu artikli 107 lõike 3 punkti b alusel siseturuga kokkusobiv.
            
         7.2.   LIIKMESRIIKIDE MÄRKUSED MENETLUSE ALGATAMISE KOHTA
   
   
               (103)
            
            
               Asjaomased liikmesriigid esitasid komisjonile ühised märkused 13. märtsi 2009. aasta otsusega algatatud ametliku uurimismenetluse kohta. Asjaomaste liikmesriikide märkused käsitlevad nii teatatud meetmete kvalifitseerumist abiks kui ka nende meetmete kokkusobivust siseturuga.
            
         7.2.1.   TEATATUD MEETMETE KVALIFITSEERUMINE ABIKS
   7.2.1.1.   
         Kapitali suurendamine
      
   
   
               (104)
            
            
               Asjaomased liikmesriigid leiavad oma märkustes kõigepealt, et rekapitaliseerimise raames toimunud Dexia aktsiate märkimisel kontserni kauaaegsete aktsionäride poolt (Caisse des Dépôts et Consignations, edaspidi „CDC”, CNP Assurances, Holding Communal, Ethias ja Arcofin) ei ole ühtegi riigiabi tunnust. Asjaomased liikmesriigid tuletavad meelde, et need ettevõtjad võtsid Dexia suhtes ühised kohustused 28. augustil 2007 sõlmitud eraõiguslikus aktsionäride kokkuleppes. Seega oli selle aktsionäride grupi huvide kaitsmiseks möödapääsmatu, et igaüks neist osaleks kapitali suurendamises. Samuti oli rekapitaliseerimise kiireloomulisust arvestades loomulik, et Dexia pöördus selleks esmajärjekorras oma suurimate aktsionäride poole. Asjaomased liikmesriigid rõhutasid, et CDC, CNP Assurances’i, Holding Communali, Ethiase ja Arcofini otsust kapitali suurendamises osaleda ei saa seostada riikidega ning et Arcofini ja Ethiase puhul ei ole seda ka riigi ressurssidest rahastatud.
            
         7.2.1.2.   
         Likviidsusabi
      
   
   
               (105)
            
            
               Belgia ametiasutused leiavad, et likviidsusabi, mida BNB Dexiale koos Prantsusmaa keskpangaga andis, ei ole ELi toimimise lepingu artikli 107 lõike 1 mõistes riigiabi, sest likviidsusabi andmine kuulub riikide keskpankade tavapäraste ülesannete hulka, vastates eelkõige nende ülesandele aidata säilitada finantssüsteemi stabiilsust viimase võimaluse laenuandjana (lender of last resort) maksejõulise panga ajutiste likviidsusraskuste korral. Nimelt:
               
                           —
                        
                        
                           likviidsusabi algatamise ajal kinnitasid finantsasutused, et ei ole mingit alust pidada Dexiat maksejõuetuks;
                        
                     
                           —
                        
                        
                           Dexia andis likviidsusabi saamiseks piisavad tagatised, millele BNB ja Prantsusmaa keskpank rakendasid olulist väärtuse allahindlust sõltuvalt tagatiste kvaliteedist;
                        
                     
                           —
                        
                        
                           likviidsusabi anti eriti kõrge või isegi tõkestava intressimääraga;
                        
                     
                           —
                        
                        
                           BNB ja Prantsusmaa keskpank otsustasid likviidsusabi andmise, pikendamise ja selle raames laenatud summade üle kogu aeg täiesti iseseisvalt ja omal äranägemisel;
                        
                     
                           —
                        
                        
                           likviidsusabi andmine on ajutine meede: likviidsusabi mehhanismi raames antud laenud on ühepäevase tähtajaga (overnight), mida laenu andnud keskpank võib oma otsusega uuendada.
                        
                     
         
               (106)
            
            
               Peale selle rõhutavad Belgia ametiasutused, et Euroopa Keskpanga (edaspidi „EKP”) nõukogu kiitis Dexiale antud likviidsusabi heaks (maksimaalselt […] miljardi euro ulatuses). Likviidsusabi tunnistamine riigiabiks oleks vastuolus ELi toimimise lepingu artiklis 123 sätestatud laenukeelu põhimõttega. Selle põhimõtte kohaselt ei saa liikmesriigiga õiguslikus mõttes seostada toiminguid, mida riigi keskpank teeb oma ülesannete täitmisel, juhul kui keskpank peab kinni tingimustest, mille EKP on selle ülesande täitmisele seadnud. Dexiale antud likviidsusabi on kooskõlas kõigi EKP seatud tingimustega. Eelkõige vastab see nõudele, et asjaomane keskpank või asjaomased keskpangad peavad otsustama likviidsusabi andmise üle täiesti sõltumatult ja omal äranägemisel.
            
         
               (107)
            
            
               Ainuüksi asjaolu, et igasugusel BNB antud likviidsusabil on automaatselt Belgia riigi tagatis, ei muuda Belgia ametiasutuste sõnul seda järeldust. Esiteks ei olnud sel ajal, kui BNB juhtkomitee otsustas täiesti sõltumatult Dexiale likviidsusabi anda, riigi tagatist veel olemas. Seega ei saadud seda otsuse langetamisel arvesse võtta. Põhjus, mis ajendas Belgia seadusandjat sellistele tehingutele selgesõnaliselt riigi tagatist andma – ilma et see oleks olnud seotud Dexia juhtumiga –, mida teised liikmesriigid tavaliselt ei tee, seisneb eelkõige BNB aktsionäride ringi eripäras, kuivõrd BNB on börsil noteeritud äriühing, millel on eraaktsionäre, samas kui teistel riiklikel keskpankadel enamasti eraaktsionäre ei ole. Selline tagatis on seega BNB staatuse olemuslik osa ning võimaldab BNB-l täita oma ülesannet viimase võimaluse laenuandjana. Teiste keskpankade puhul, mis kuuluvad täielikult asjaomasele riigile, ei ole selline selgesõnaline tagatis vajalik. Automaatne riigi tagatis kehtestati selgesõnaliselt selleks, et BNB likviidsusabi oleks kooskõlas laenukeelu põhimõttega ja vastaks seega komisjoni otsustuspraktika kriteeriumidele, mida on väljendatud näiteks komisjoni otsuses Northern Rocki juhtumi kohta (24).
            
         
               (108)
            
            
               Lõpetuseks rõhutavad Belgia ametiasutused, et kui komisjon peaks sellegipoolest käsitlema likviidsusabi riigiabina ELi toimimise lepingu artikli 107 lõike 1 tähenduses, peaks abi suuruse arvutamise aluseks olema rakendatud intressimäära ning viite- ja diskontomäärade kindlaksmääramise meetodi läbivaatamist käsitlevas komisjoni teatises („viitemäärade teatis”) (25) osutatud viitemäära vahe. Mingil juhul ei tohiks abisumma olla suurem kui pool likviidsusabi kogusummast, mis vastab BNB-lt Dexiale antud tegelikule summale, kuivõrd teise poole andis Prantsusmaa keskpank oma nimel ja riskil. Sellel aga ei ole selgesõnalist Prantsuse riigi tagatist ning Belgia riigi tagatis ei saa ilmselgelt hõlmata teise riigi keskpanga nimel ja riskil sooritatud tehingut.
            
         7.2.1.3.   
         FSA meede
      
   
   
               (109)
            
            
               Asjaomaste liikmesriikide ametiasutused leiavad, et tõenäosus, et Belgia ja Prantsusmaa tagatis FSAMi varadele tõepoolest sisse nõutakse, on väike – nimelt on Dexia kantava esmakahjumi ülempiir, 4,5 miljardit USA dollarit, ka kõige pessimistlikuma stsenaariumi kohaselt suurem kui portfelli majanduslik kahjum. Seega peaks riikide abisumma olema null ka pessimistliku stsenaariumi korral.
            
         7.2.2.   TEATATUD MEETMETE KOKKUSOBIVUS
   7.2.2.1.   
         FSA meede
      
   
   
               (110)
            
            
               Esiteks rõhutavad asjaomased liikmesriigid komisjonile, et nende hinnangul ei kehti FSA meetme suhtes komisjoni teatis langenud väärtusega varade käsitlemise kohta ühenduse pangandussektoris (26) (edaspidi „langenud väärtusega varade teatis”), sest:
               
                           —
                        
                        
                           FSA meetmega ei tagata õigupoolest mitte varasid, vaid Dexia kohustusi FSAMi ees, mis tulenevad tema enda tagatisest (müügioptsiooni alusel): Belgia ja Prantsusmaa tagatis nõutakse sisse üksnes juhul, kui Dexia ei täida müügioptsiooni kasutamise korral oma kohustust osta asjaomased varad FSAMilt tagasi; seega ei too FSA meede kaasa automaatset varade ülekannet ega loovutamist;
                        
                     
                           —
                        
                        
                           meetme eesmärk ei ole anda Dexiale tagatis FSAMi portfelli katteks, vaid võimaldada kiireloomulist ja Dexia ümberkorraldamiseks vajalikku loovutamist;
                        
                     
                           —
                        
                        
                           osutatud loovutamine korraldati avatud ja läbipaistva menetluse teel, millest analoogia alusel erastamistehingutega peaks järelduma, et see ei sisalda riigiabi elemente;
                        
                     
                           —
                        
                        
                           kuivõrd meetmest teatati enne langenud väärtusega varade teatise vastuvõtmist (25. veebruaril 2009) ning see oli juba tunnistatud kokkusobivaks teatise „Ühenduse suunised raskustes olevate äriühingute päästmiseks ja ümberkorraldamiseks antava riigiabi kohta” (27) punktiga 16, ei ole alust nõuda, et see oleks kokkusobiv ka langenud väärtusega varade teatisega.
                        
                     
         
               (111)
            
            
               Peale selle rõhutavad asjaomased liikmesriigid, et isegi kui FSA meedet hinnataks langenud väärtusega varade teatise alusel, on komisjonil olemas kõik tõendid meetme kokkusobivuse kohta siseturuga, sest:
               
                           —
                        
                        
                           kulude jagamine on kooskõlas langenud väärtusega varade teatisega, pidades silmas, et Dexia kantava esmakahjumi summa, mis moodustab üle 36 % tagatud varade portfelli nimiväärtusest, on tunduvalt suurem kui langenud väärtusega varade teatises kehtestatud alampiir 10 %; kui Belgia ja Prantsusmaa tagatis nõutakse sisse esmakahjumi osa ületavate varade alusel, hüvitab Dexia selle neile omavahendite hulka kuuluvate väärtpaberitega, mille emiteerimine vähendab teiste kontserni aktsionäride osalust;
                        
                     
                           —
                        
                        
                           meetme eest makstakse tasu, mis võrdub Dexia viieaastaste krediidiriski ülekandetehingute keskmisega (ajavahemikus 1. jaanuarist 200731. augustini 2008) pluss 70 baaspunkti ehk kokku 113 baaspunktiga; asjaomased liikmesriigid rõhutavad, et tasumäära on võrreldes algselt komisjonile teatatud summaga 21 baaspunkti võrra suurendatud;
                        
                     
                           —
                        
                        
                           meetmega hõlmatud varadelt saadava majandusliku kahjumi, mille teevad riiklike järelevalveorganite heakskiidetud meetodi alusel kindlaks sõltumatud hindajad, kannab täielikult Dexia, sest nagu eespool nimetatud, on maksimaalne kahjum väiksem Dexia kantavast esmakahjumist.
                        
                     
         
               (112)
            
            
               Seega leiavad asjaomased liikmesriigid, et FSA meede on siseturuga kokkusobiv ning meetmes sisalduv abisumma on null.
            
         7.2.2.2.   
         Esialgne ümberkorralduskava
      
   
   
               (113)
            
            
               Asjaomased liikmesriigid ei jaga komisjoni kahtlust selle suhtes, kas 2009. aasta veebruaris komisjonile teatatud esialgse ümberkorralduskava abil on võimalik taastada panga pikaajaline elujõulisus, hoida ära ülemääraseid konkurentsimoonutusi ja tagada ümberkorralduskulude asjakohane jagamine.
            
         
               (114)
            
            
               Asjaomased liikmesriigid leiavad oma märkustes, et komisjonile teatatud meetmed võimaldavad taastada Dexia pikaajalise elujõulisuse, pidades silmas järgmist:
               
                           —
                        
                        
                           Dexia võlakirjaportfelli on ette nähtud vähendada 2010. aastal [15–30] miljardi euro võrra (millest […] miljardit eurot loovutamistehingutena) ning sama summa ulatuses ka 2011. aastal, mis tundub Dexia viimase aja kogemusi arvesse võttes olevat võimalik ja isegi konservatiivne;
                        
                     
                           —
                        
                        
                           likviidsuse taastamise kava, mille eesmärk on vähendada 2010. aasta lõpuks 100 miljardi euro võrra Dexia vajadust lühiajalise rahastamise järele, on realistlik, eelkõige tänu rahastamistingimuste taastumisele võlakirjade turul ja hüpoteekvõlakirjade turul;
                        
                     
                           —
                        
                        
                           Dexia ümberkorralduskava aluseks olevad makromajanduslikud eeldused on väga konservatiivsed;
                        
                     
                           —
                        
                        
                           kohalike omavalitsuste rahastamise turu edasine areng, mille suhtes komisjon väljendas kahtlusi, mõjutab Dexia tegevust väga vähe, arvestades, et makromajanduslikud tingimused mõjutavad seda turgu vähe ning teisalt mõjutab uute laenude andmise vähenemine kohalikele omavalitsustele Dexia tulusid väga vähe.
                        
                     
         
               (115)
            
            
               Peale selle rõhutavad asjaomased liikmesriigid, et kõik 2009. aasta veebruaris teatatud ümberkorraldusmeetmed on seotud kasumliku tegevusega, olgu selleks siis PWBi tegevus või RCBi tegevuse piiramine. Seega tuleb ülemääraseid konkurentsimoonutusi piiravate meetmete hindamisel arvestada kõiki kavandatud meetmeid.
            
         
               (116)
            
            
               Viimaks märgivad asjaomased liikmesriigid, et abisumma hindamine komisjoni 13. märtsi 2009. aasta otsuses on ebatäpne, sest [170–210] miljardi euro suurune abi kogusumma on saadud ebaõigete ja erinevat laadi summade liitmisel. See summa (mille alusel tuleb hinnata ümberkorralduskulude jagamist Dexia ja asjaomaste liikmesriikide vahel) on väidetavalt ülehinnatud. Samas on Dexia osa ümberkorralduskuludes asjaomaste liikmesriikide väitel hinnatud liiga väikseks, sest arvesse ei ole võetud Dexia ja asjaomaste liikmesriikide ümberkorralduskavaga ette nähtud uute laenude mahu vähenemist, mida tuleb pidada Dexia omapanuseks ümberkorralduskuludesse.
            
         
               (117)
            
            
               Lõpetuseks avaldavad asjaomased liikmesriigid toetust komisjoni otsusele anda lõplik luba FSA meetmeks, et võimaldada FSA loovutamist äriühingule Assured Guaranty, mis on oluline kontserni elujõulisuse taastamiseks ja riskiprofiili vähendamiseks. Komisjoni kahtlused teiste meetmete suhtes on nende hinnangul aga seevastu alusetud.
            
         7.3.   LIIKMESRIIKIDE MÄRKUSED ÜMBERKORRALDUSKAVA KOHTA
   
   
               (118)
            
            
               Täienduseks eespool esitatud märkustele 2009. aasta veebruaris komisjonile teatatud esialgse ümberkorralduskava kohta esitasid asjaomased liikmesriigid komisjonile oma märkused 9. veebruaril 2010 komisjonile teatatud täiendavate ümberkorraldusmeetmete kohta.
            
         
               (119)
            
            
               Asjaomaste liikmesriikide hinnangul tugevdaks ümberkorralduskava kontserni pikaajalist elujõulisust, kiirendades Dexia refinantseerimise tagatise lõppemist, ning kummutaks kõik teised kahtlused, mis komisjon oma 13. märtsi 2009. aasta ja 30. oktoobri 2009. aasta otsustes esitas. Kõik 2009. aasta veebruarist 2010. aasta veebruarini teatatud ümberkorraldusmeetmed moodustaksid tervikuna ümberkorraldus- ja võimalike konkurentsimoonutuste korvamise kava, mis vastab nõuetele, mille komisjon on esitanud oma otsustes ning kohtumistel asjaomaste liikmesriikide ja Dexia esindajatega.
            
         
               (120)
            
            
               Asjaomased liikmesriigid rõhutavad samuti, et ümberkorralduskava hindamiseks peab komisjon võtma arvesse objektiivseid erinevusi Dexia ja teiste pankade olukorra vahel, mille ümberkorralduskava komisjon on viimaste kuude jooksul heaks kiitnud. Need erinevused on eelkõige järgmised:
               
                           —
                        
                        
                           Dexia on juba taastanud kasumlikkuse, saavutades 2009. aasta esimeses kvartalis ja järgnenud kvartalites puhaskasumi;
                        
                     
                           —
                        
                        
                           Dexia pikaajalise elujõulisuse taastamise kava elluviimist on juba alustatud, eelkõige FSA loovutamise kaudu ning seoses eesmärgiga vähendada lühiajalise rahastamise vajadust 100 miljardi euro võrra, mis oli 2009. aasta kolmandaks kvartaliks juba 75 % ulatuses täidetud;
                        
                     
                           —
                        
                        
                           Dexia tuumiktegevus (PWB ja RCB) on oma olemuselt madala riskiprofiiliga. See eripära kajastub turumajandusliku investori oodatavas tasus ning võimaldab kõrgema riskiprofiiliga krediidiasutustest madalamat omakapitali tulukuse (return on equity ehk ROE) taset;
                        
                     
                           —
                        
                        
                           Dexia on maksnud ja maksab asjaomastele liikmesriikidele abi eest märkimisväärset tasu, mis ületab teatavatel juhtudel (eelkõige FSA FP portfelli tagatise puhul) komisjoni suunistega ette nähtud taseme.
                        
                     
         VIII.   ABI HINDAMINE
   
   8.1.   ABI OLEMASOLU
   
   
               (121)
            
            
               Komisjon peab hindama, kas kõnealused meetmed moodustavad riigiabi ELi toimimise lepingu artikli 107 lõike 1 tähenduses. Selles artiklis sätestatakse, et „kui aluslepingutes ei ole sätestatud teisiti, on igasugune liikmesriigi poolt või riigi ressurssidest ükskõik missugusel kujul antav abi, mis kahjustab või ähvardab kahjustada konkurentsi, soodustades teatud ettevõtjaid või teatud kaupade tootmist, siseturuga kokkusobimatu niivõrd, kuivõrd see kahjustab liikmesriikidevahelist kaubandust”. Komisjon peab seega iga meetme puhul uurima, kas ELi toimimise lepingu artikli 107 lõikes 1 osutatud kumulatiivsed kriteeriumid on täidetud.
            
         8.1.1   KAPITALI SUURENDAMINE
   
               (122)
            
            
               Abi olemasolu küsimuses kapitali suurendamise puhul toetub komisjon oma 13. märtsi 2009. aasta otsusele, milles ta jõudis järeldusele, et Belgia riigi ja piirkondade ning Prantsusmaa ja Luksemburgi sekkumine on ELi toimimise lepingu artikli 107 lõike 1 tähenduses riigiabi. Samuti on komisjon seisukohal, et CDC ja Holding Communali tegevus on käesoleva juhtumi puhul riigiga seostatav.
            
         
               (123)
            
            
               Kohtupraktika kohaselt ei piisa ainuüksi riigi kontrollist majandustegevuses osaleja üle selleks, et seostada tema võetud meetmeid riigiga (28). Euroopa Kohtu praktikast ilmneb siiski samuti, et kuivõrd CDC ja Holding Communali erisuhete tõttu vastavate riikidega on komisjonil väga keeruline tõestada, et otsused Dexiasse kapitali süstida tehti käesoleval juhul riigiasutuste korraldusel, võib nende meetmete seostatavuse riigiga välja selgitada mitme näitaja alusel, mis tulenevad meetmete võtmise tingimustest (29).
            
         
               (124)
            
            
               Riigi osalusega äriühingu võetud abimeetme riigiga seostatavuse suhtes järelduste tegemisel võivad olla olulised sellised näitajad nagu „ettevõtja lõimumine riigihaldusstruktuuridega, ettevõtja tegevusvaldkonnad, tema tegevus turul, kus ta konkureerib tavatingimustes erasektori ettevõtjatega, tema õiguslik seisund (avalikule õigusele või tavalisele äriühinguõigusele allumise tähenduses), riiklike asutuste järelevalve ulatus ettevõtte juhtkonna üle või mõni muu näitaja, mis konkreetse juhtumi puhul näitab riiklike asutuste seotust meetme võtmisega või nende mitteseotuse ebatõenäosust, kusjuures arvesse võetakse ka meetme piire, sisu ja tingimusi” (30).
            
         
               (125)
            
            
               Konkreetse juhtumi puhul tuleb ühelt poolt tõdeda, et:
               
                           —
                        
                        
                           CDC on avalik-õiguslik asutus, mis Prantsusmaa 28. aprilli 1816. aasta eelarveseaduse kohaselt allub seadusandliku võimu järelevalvele ja saab sellelt tagatist, täidab üldisi huve teenivaid ülesandeid (eelkõige avalikke teenuseid osutavate asutuste rahastamine) ning on reguleeritud seaduste ja määrustega ning mille peadirektori ja kõrgemad juhid määravad ametisse Prantsuse Vabariigi president ja Prantsuse valitsus; (31) erandina tavapärasest õigusest ei allunud CDC asjaomasel ajal panganduskomisjoni (Commission bancaire) ega riigiosaluste agentuuri (Agence des participations de l’État) järelevalvele, samuti mitte riigikassale „vabatahtlikku makset” tasuvaid äriühinguid käsitlevale maksuõigusele;
                        
                     
                           —
                        
                        
                           Holding Communali aktsionärideks on 599 Belgia kommuuni ja provintsi ning see on peamine kohalike omavalitsuste rahastamise kanal; kõik selle nõukogu liikmed on kommuunivolikogude ja -valitsuste liikmed; põhikirja kohaselt allub Holding Communal rahandusministeeriumi ja siseministeeriumi järelevalvele seadusega ette nähtud korras; seejuures on kahel valitsuse volinikul (kes esindavad vastavalt rahandusministeeriumi ja siseministeeriumi) õigus vaidlustada Holding Communali nõukogu otsust; kohtupraktika (32) kohaselt aga näitab riigi vetoõiguse või heakskiitmisõiguse olemasolu juriidilise isiku tegevuse seotust riigiga ning käesoleval juhul kehtib see Holding Communali kohta.
                        
                     Teisalt tuleb märkida, et käesoleval juhul toimus CDC ja Holding Communali kapitalisüst samaaegselt teiste riiklike meetmetega (riikide ja piirkondade otsene kapitalisüst, FSA meede, Belgia riigi tagatisega likviidsusabi). Need kapitalisüstid moodustavad koos teiste meetmetega tervikliku meetmete kogumi, mille eesmärk oli Dexia päästmine 2009. aasta septembris.
               Pidades silmas sekkumismeetmete samaaegsust ning eespool osutatud asjaolusid, on ebatõenäoline, et riiklikud asutused ei olnud seotud CDC ja Holding Communali otsustega osaleda Dexia kapitali suurendamises. Seega on alust arvata, et CDC ja Holding Communali kapitalisüstid on seotud vastavate liikmesriikidega.
            
         
               (126)
            
            
               Komisjon leiab, et kauaaegsete aktsionäride ellu viidud rekapitaliseerimine ei vasta kohtupraktikas kasutusel olevale turumajandusliku erainvestori kriteeriumile. Asjaolust, et Dexia rekapitaliseerimises osalesid ka sellised aktsionärid, kelle tegevus ei ole seostatav riigiga (12,4 % ulatuses rekapitaliseerimise kogumahust), ei piisa, et järeldada, et kauaaegsed investorid toimisid turumajanduslike erainvestoritena. Turumajandusliku erainvestori põhimõte kehtib üksnes tavapärastes turutingimustes (33). Kauaaegsed investorid sekkusid Dexia päästmiseks aga finantskriisi haripunktis – täiesti tavapäratutes turutingimustes. Peale selle oli kauaaegsete aktsionäride sekkumine üks osa meetmete kogumist, mille eesmärk oli päästa Dexia, suurtes raskustes olev ettevõtja, mis on kolme asjaomase liikmesriigi majanduse jaoks süsteemselt oluline. Riikliku, majandus- ja sotsiaalpoliitikaga seotud kaalutlused tuleb aga turumajandusliku erainvestori põhimõtte hindamisest välja jätta (34). Järgmiseks peab turumajandusliku erainvestori kriteeriumi täitmiseks kinnitama investeeringu usutavust eelnev äriplaan – eelistatavalt sõltumatu auditi ja kriisisimulatsioonid (stressitestid) läbinud eelnev äriplaan (35).
            
         
               (127)
            
            
               Viimaks, isegi juhul, kui riiklik investor on omanik (nagu riigiga seostatavad kauaaegsed aktsionärid CDC ja Holding Communal), tuleb selle võrdluses turumajandusliku erainvestoriga kontrollida, kas investor käitub aruka investorina, kes ei võta rohkem riske kui võtaks turumajanduslik erainvestor (36). Asjaolu, et tegemist on kauaaegse investoriga, ei õigusta seega turumajandusliku erainvestori põhimõtte paindlikumat kohaldamist.
            
         
               (128)
            
            
               Peale selle leiab komisjon, et asjaomaste liikmesriikidega seostatav kapitali suurendamine on valikuline, sest see hõlmab ainult ühte ettevõtjat, st Dexia kontserni. Arvestades Dexia suurust ja olulist rolli Belgia, Prantsusmaa ja Luksemburgi turul, ning asjaolu, et ilma sekkumiseta oleks kontsern võinud muutuda maksejõuetuks, mis oleks märkimisväärselt muutnud kolme riigi pangandusturu struktuuri, leiab komisjon, et asjaomased meetmed mõjutavad liikmesriikidevahelist kaubandust.
            
         
               (129)
            
            
               Kokkuvõttes leiab komisjon, et CDC ja Holding Communali kapitalisüstid moodustavad osa Dexia saadud abist ELi toimimise lepingu artikli 107 lõike 1 tähenduses.
            
         
               (130)
            
            
               Ressursid, mille andsid Dexia käsutusse Ethias (mida ei riigistatud kapitali suurendamise käigus), Arcofin (mille aktsiakapitalist enamus kuulub eraaktsionäridele) ja CNP Assurances (mille aktsiakapitalist enamus kuulub eraaktsionäridele, kelleks on kontsern Banque Populaire Caisses d’Épargne ja käibekapitali valdajad), ei ole seevastu komisjoni hinnangul riigi ressursid.
            
         8.1.2.   RIIKIDE TAGATIS
   
               (131)
            
            
               Komisjon märkis oma 19. novembri 2008. aasta otsuses (põhjendused 24–27) ja 30. oktoobri 2009. aasta otsuses (põhjendus 13), et tagatise puhul on tegemist abiga. Komisjon on seisukohal, et neis otsustes esitatud arutluskäik on endiselt kehtiv ning et meede on riigiabi ELi toimimise lepingu artikli 107 lõike 1 tähenduses.
            
         8.1.3.   LIKVIIDSUSABI
   
               (132)
            
            
               Seoses abi olemasoluga likviidsusabi puhul võtab komisjon teatavaks Belgia ametiasutuste märkused BNB-lt Dexiale antud likviidsusabi kohta. Need märkused ei muuda komisjoni hinnangul siiski tema 19. novembri 2008. aasta otsuses esitatud järeldusi, mille kohaselt sisaldab likviidsusabi abi elementi.
            
         
               (133)
            
            
               Nimelt osutas komisjon oma teatises riigiabi kohaldamise kohta meetmete suhtes, mida on võetud seoses finantsasutustega praeguse ülemaailmse finantskriisi olukorras (37) (edaspidi „pangandusteatis”), et keskpanga vahenditest finantsasutusele antud abi ei pruugi olla riigiabi, kui on täidetud teatavad tingimused (punkt 51) (38).
            
         
               (134)
            
            
               Üks pangandusteatises määratletud abi puudumise tingimus on see, et meetmel „puudub riiklik […] edasitagatis”. Käesoleva juhtumi puhul märkis komisjon, et BNB antud laenudel on (tagasiulatuvalt) Belgia riigi tagatis 15. oktoobri 2008. aasta seaduse alusel, millega kehtestatakse meetmed finantsstabiilsuse parandamiseks ning seatakse sisse riiklik tagatis finantsstabiilsuse tagamise eesmärgil antud laenudele ja muudele sel eesmärgil tehtud tehingutele. Pidades silmas, et BNB antud likviidsusabil on Belgia riigi tagatis, ei ole pangandusteatises sätestatud tingimus täidetud.
            
         
               (135)
            
            
               Pangandusteatises määratletud tingimused, mis välistavad abi olemasolu, ei ole seega täies ulatuses täidetud. Niisiis tuleb kontrollida, kas täidetud on riigiabi kriteeriumid. Kuivõrd BNB on Belgia riigiasutus, on selle ressursid riigi ressursid. Käesoleval juhul kehtib see kriteerium seda enam, et riigi edasigarantii kaudu kannab Belgia riik otse kõik kahjud. Peale selle on likviidsusabi meede, mida on Dexia suhtes rakendatud valikuliselt. Viimaks, meede soodustab Dexiat valikuliselt, võimaldades talle rahastamist, mida pank enam turult ei saa. Arvestades, et Dexia tegutseb mitmes liikmesriigis ning konkureerib enamikul oma tegevusaladest teiste finantseerimisasutustega, millest suurem osa ei ole saanud samalaadset abi, moonutab see soodustus konkurentsi ja kahjustab liikmesriikidevahelist kaubandust.
            
         
               (136)
            
            
               Komisjon järeldab, et likviidsusabi, mida BNB andis enda nimel, on riigiabi ELi toimimise lepingu artikli 107 lõike 1 tähenduses.
            
         8.1.4.   FSA MEEDE
   
               (137)
            
            
               Komisjon järeldas oma 13. märtsi 2009. aasta otsuses (põhjendused 53–56), et FSA meetme puhul on tegemist abiga, ning on seisukohal, et liikmesriikide märkused ei sea tema järeldust kahtluse alla.
            
         
               (138)
            
            
               Komisjon leiab, et FSA meede on riigiabi ELi toimimise lepingu artikli 107 lõike 1 tähenduses.
            
         8.2.   ABI SUURUSE MÄÄRAMINE
   
   
               (139)
            
            
               Komisjon hindas asjaomaste meetmetega seotud abisumma suurust juba oma 19. novembri 2008. aasta ja 13. märtsi 2009. aasta otsustes. Selle esimese hindamise ning asjaomaste liikmesriikide pärast 13. märtsi 2009 edastatud lisateabe alusel saab komisjon tulemuseks abisumma, mis koosneb alljärgnevalt kirjeldatud komponentidest.
            
         8.2.1.   KAPITALI SUURENDAMINE
   
               (140)
            
            
               30. septembril 2008 teatavaks tehtud kapitalisüsti kogusumma on 6,4 miljardit eurot, millest tuleb eespool kirjeldatud põhjustel maha arvata Ethiase, Arcofini ja CNP Assurancesi kapitalisüstid ehk vastavalt 150 miljonit eurot, 350 miljonit eurot ja 288 miljonit eurot.
            
         
               (141)
            
            
               Komisjon märgib samuti, et Dexia loobus ümberkorralduskava raames 376 miljoni euro suurusest kasumist Dexia BILi vahetusvõlakirjadelt, mille pidi ostma Luksemburgi riik, kes neid aga kunagi ei ostnud. Seega tuleb kapitali suurendamisega seotud abina arvesse võetavast summast lahutada ka see summa.
            
         
               (142)
            
            
               Kokkuvõttes on kapitali suurendamisega seotud abisumma kokku 5,2 miljardit eurot (39).
            
         8.2.2.   RIIKIDE TAGATIS
   
               (143)
            
            
               Dexia ja asjaomaste liikmesriikide vahel 9. oktoobril 2008 sõlmitud tagatislepingu kohaselt hõlmab asjaomaste liikmesriikide tagatis maksimaalselt 150 miljardi euro suurust summat. 1. novembril 2009 jõustunud tagatislepingus vähendati seda summat 100 miljardile eurole.
            
         
               (144)
            
            
               Oma märkustes menetluse algatamise kohta rõhutavad asjaomased liikmesriigid, et tagatisega seotud abisumma tuleks arvutada kooskõlas komisjoni teatisega viite- ja diskontomäärade kindlaksmääramise meetodi läbivaatamise kohta (edaspidi „viitemäärade teatis”) (40). Teatise kohaselt võrdub tagatisega seotud abi tagatise tasumääraga, millest on maha arvatud viitemäär (milleks on pankadevaheline laenuintressimäär rahaturul ehk IBOR) ning millele lisandub 75 baaspunkti.
            
         
               (145)
            
            
               Vastuseks kõnealustele märkustele märgib komisjon, et raskustes olevate ettevõtjate puhul ei ole turul põhineva viitemäära rakendamine asjakohane, sest ilma tagatiseta ei oleks Dexia saanud turgudelt mingit rahastamist. Seetõttu leiab komisjon kooskõlas oma tavapärase praktikaga varem menetletud ümberkorraldusjuhtumites, et tagatisega seotud abina arvesse võetav summa võib ulatuda reaalselt tagatisega hõlmatud summani ehk 100 miljardi euroni, mis on alates 1. novembrist 2009 Dexia kohustuste maksimaalne summa, mida tagatis võib reaalselt katta (41).
            
         8.2.3.   LIKVIIDSUSABI
   
               (146)
            
            
               Sarnaselt eelneva tagatist käsitleva arutluskäiguga leiab komisjon, et abi, mis sisaldub Belgia riigi tagatises BNB antud likviidsusabile, võib ulatuda reaalselt tagatisega hõlmatud summani ehk […] miljardi euroni, likviidsusabi maksimaalse summani, mille on heaks kiitnud EKP nõukogu, mille kannab BNB ja millel on Belgia riigi tagatis.
            
         8.2.4.   FSA MEEDE
   
               (147)
            
            
               Langenud väärtusega varade teatisest (42) lähtudes leiab komisjon, et langenud väärtusega varadega seotud meetme abisumma hindamisel arvesse võetav summa on asjaomase portfelli üleandmise hinna ja turuhinna vahe. Komisjoni praktika kohaselt (43) on üleandmishinna puhul tegemist nominaalse jääkväärtusega, millest on maha arvatud esmakahjum, mille kannab täielikult abi saav pank.
            
         
               (148)
            
            
               FSA meede erineb teatavates aspektides teistest langenud väärtusega varade käsitlemise meetmetest, mille kohta komisjonil on tulnud seisukoht võtta:
               
                           —
                        
                        
                           FSAMi portfell (nominaalne jääkväärtus 30. septembri 2008. aasta seisuga 16,98 miljardit USA dollarit) koosneb kahest allportfellist: i) välja arvatud varad (nominaalne jääkväärtus 4,5 miljardit USA dollarit), millele kehtib tagamata müügioptsioon, ja ii) kaetud varad (nominaalne jääkväärtus 12,48 miljardit USA dollarit), millele kehtib tagatud müügioptsioon, mis tähendab, et Belgia ja Prantsusmaa kohustuvad tagatislepingus tagama Dexia kohustusi, mis tulenevad müügioptsioonist kaetud varade puhul. Komisjon märgib siiski, et kõik müügioptsiooni alusel sissenõutavad summad (nii kaetud kui ka välja arvatud varade alusel) lähevad arvesse Dexiale jäänud esimese 4,5 miljardi USA dollari suuruse osa kustutamisel. Seega ei kata esimene 4,5 miljardi USA dollari suurune osa mitte ainult meetmega hõlmatud varade portfelli, vaid kogu FSAMi portfelli;
                        
                     
                           —
                        
                        
                           peale selle nähakse meetmega ette, et Belgia ja Prantsusmaa sekkuvad vajaduse korral esimesel nõudmisel ka esimese 4,5 miljardi USA dollari suuruse osa alusel esitatud nõude korral, mille järel Belgial ja Prantsusmaal on õigus nõuda Dexialt sekkumise hüvitamist rahas. Belgia ja Prantsusmaa kannavad seega kahju saamise riski kaetud varade puhul ja Dexia maksejõuetuse riski ning seda juba esimese 4,5 miljardi USA dollari suuruse osa puhul. See eripära ei ole langenud väärtusega seotud meetmete puhul tavaline.
                        
                     
         
               (149)
            
            
               Neist eripäradest tulenevalt on üleandmishinna arvutamise aluseks olev portfell kogu FSAMi portfell, mitte ainult kaetud varade portfell. 31. jaanuari 2009. aasta seisuga oli selle nominaalne jääkväärtus 16,6 miljardit USA dollarit. Üleandmishind on seega 12,1 miljardit USA dollarit (st 16,6 ja 4,5 miljardi USA dollari vahe). Turuhind oli [7–9] miljardit USA dollarit, mis teeb abisummaks [3,1–5,1] miljardit USA dollarit ehk [2,4–4,0] miljardit eurot (44).
            
         8.2.5.   ERI ABIMEETMETE KOGUSUMMA
   
               (150)
            
            
               Lähtudes asjaomaste liikmesriikide märkustest menetluse algatamise otsuse kohta, möönab komisjon, et ei ole asjakohane liita rekapitaliseerimistele vastavat abisummat kohustuste tagatistega, sest nende kahe meetme põhjustatud konkurentsimoonutus on erinev. Seega märgib komisjon, et Dexia kapitali suurendamisena saadud abi ja langenud väärtusega varade käsitlemise abi (FSA meede) on kokku 8,4 miljardit eurot ning et tagatise ja likviidsusabi kujul saadud abi võib ulatuda [95–135] miljardi euroni.
            
         8.3.   ABI KOKKUSOBIVUS
   
   8.3.1.   ÕIGUSLIK ALUS
   
               (151)
            
            
               ELi toimimise lepingu artikli 107 lõike 3 punktis b sätestatakse, et „siseturuga kokkusobivaks võib pidada […] abi […] mõne liikmesriigi majanduses tõsise häire kõrvaldamiseks”. Arvestades finantsturgude olukorda pärast kõnealuste meetmete võtmist, leiab komisjon, et kõnealuseid meetmeid võib hinnata ELi toimimise lepingu artikli 107 lõike 3 punkti b alusel. Seda on Belgia, Prantsusmaa ja Luksemburgi majanduse kohta kinnitanud komisjoni eri otsused, milles on heaks kiidetud nende riikide ametiasutuste võetud meetmed finantskriisiga võitlemiseks (45). Seega jääb kõnealuse abi hindamise õiguslikuks aluseks ELi toimimise lepingu artikli 107 lõike 3 punkt b, nagu ka 19. novembri 2008. aasta, 13. märtsi 2009. aasta ja 30. oktoobri 2009. aasta otsustes Dexia kohta.
            
         
               (152)
            
            
               Komisjon on täpsustanud praeguse kriisi kontekstis tingimusi, mis kehtivad abi andmise suhtes langenud väärtusega varade käsitlemiseks ja raskustes olevate äriühingute ümberkorraldamiseks. Neid põhimõtteid on käsitletud langenud väärtusega varade teatises ja pankade ümberkorraldamise teatises.
            
         8.3.2.   FSA MEETME KOKKUSOBIVUS
   
               (153)
            
            
               Nagu märgitud 13. märtsi 2009. aasta otsuses, kehtib FSA meetme suhtes langenud väärtusega varade teatis, ehkki meetme esmane eesmärk oli võimaldada FSA müüki. Meedet tuleb seega hinnata langenud väärtusega varade teatisega ette nähtud tingimuste alusel. Oma 13. märtsi 2009. aasta otsuses järeldas komisjon, et tagatis kui selline, samuti tagatavad varad ja kulude jagunemine Dexia ja Belgia ning Prantsusmaa vahel on siseturuga kokkusobivad. Kontrollida tuli varade hindamist ja tagatise tasu, samuti Dexia emiteeritavate väärtpaberite tasu, mis ületavad esimese 4,5 miljardi USA dollari suuruse osa.
            
         8.3.2.1.   
         Varade hindamine
      
   
   
               (154)
            
            
               Komisjon analüüsis, kas kasutatud tegeliku majandusliku väärtuse hindamise meetod vastas langenud väärtusega varade teatises kehtestatud nõuetele, täpsemalt, kas see põhines i) niipalju kui võimalik jälgitavatel sisenditel, ii) tulevaste rahavoogude kohta tehtud realistlikel ja usaldatavusnormatiividele vastavatel eeldustel ning iii) hindamise ajal tehtud rangel stressitestimisel.
            
         
               (155)
            
            
               Varade hindamise meetodi analüüsimisel osutasid tehnilist abi komisjoni palgatud eksperdid. Analüüsiti eraldi kõiki vaadeldava FSAMi portfelli peamisi varaklasse nii baasstsenaariumi kui ka stressistsenaariumi valguses. Tegeliku majandusliku väärtuse hindamise meetodite ja kasutatud eelduste uurimise tulemusena andis komisjon neile positiivse hinnangu. Komisjon rõhutab, et kasutatud eeldused on üldiselt konservatiivsed:
               
                           —
                        
                        
                           kahjumäärasid prognoositi usaldatavusnormatiividele vastavalt, lähtudes varade tulemuste viimastest suundumustest, ning konservatiivselt;
                        
                     
                           —
                        
                        
                           sissenõudmiste määra (mis hõlmab likvideerimiskulusid ja sissenõudmisi) prognoositi usaldatavusnormatiividele vastavalt, lähtudes viimastest suundumustest ning nägemata ette paranemist järgnevatel aastatel;
                        
                     
                           —
                        
                        
                           ka ennetähtaegsete tagasimaksete prognoos on konservatiivne ja kooskõlas viimaste jälgitavate suundumustega.
                        
                     
         
               (156)
            
            
               […]
            
         
               (157)
            
            
               Esimene 4,5 miljardi USA dollari suurune osa, mille Dexia peab hüvitama rahas, on suurem kui oodatav kahjum, mida on hinnatud usaldatavusnormatiividele vastavalt ja kooskõlas langenud väärtusega varade teatisega, seda nii baasstsenaariumi kui ka stressistsenaariumi korral ning nii kogu FSAMi portfelli kohta kui ka FSAMi portfelli kohta ilma välja arvatud varadeta. Üleandmishind, 12,1 miljardit USA dollarit, on madalam kui tegelik majanduslik väärtus nii baasstsenaariumi korral ([13,6–14,6] miljardit USA dollarit) kui ka stressistsenaariumi korral ([12–13] miljardit USA dollarit).
            
         8.3.2.2.   
         Tasu FSA meetme puhul
      
   
   
               (158)
            
            
               FSA meetme eest peab Dexia maksma Belgiale ja Prantsusmaale igal aastal 113 baaspunkti suurust tasu tagatud müügioptsiooni mittetäitmise riski eest, millele lisandub 32 baaspunkti suurune tasu riski eest, et Dexia ei suuda täita oma likviidsuskohustusi FSAMi ees.
            
         
               (159)
            
            
               Komisjon hindab positiivselt asjaolu, et esimene 4,5 miljardi USA dollari suurune osa, mille Dexia peab hüvitama rahas, on nii baasstsenaariumi kui ka stressistsenaariumi puhul suurem kui oodatav kahjum 31. jaanuari 2009. aasta seisuga, sest see vähendab Belgia ja Prantsusmaa kantavat kahju. Täpsemalt hindab komisjon positiivselt FSA meetme eest Belgiale ja Prantsusmaale makstavat tasu, võttes arvesse Belgia ja Prantsusmaa kanda jäänud kahjumit. Teisalt võib langenud väärtusega varade teatise kohaselt hinnata FSA meetme tasu meetme kaudu vabanenud normkapitali alusel. Arvestades esimese osa suurust ja asjaolu, et selle riskikaal esimese osaga seotud normkapitali arvutamisel on 1 250 %, näitasid Belgia ja Prantsusmaa, et FSA meede ei vabasta normkapitali. Nagu osutatud langenud väärtusega varade teatise punktis 21 (joonealune märkus nr 11), peab tasu langenud väärtusega varade suhtes kohaldatavate toetusmeetmete eest olema võrreldav tasuga kapitalisüsti eest. FSA meetmega võrreldav kapital on käesoleval juhul null, sest normkapitali ei vabane. See-eest hõlmab FSA meede suuremat hulka käivitavaid sündmusi kui tagatud varadelt saadav kahjum. Seetõttu leiab komisjon, et FSA meetme iga-aastane tasu on asjakohane.
            
         8.3.2.3.   
         Tasu emiteeritavate väärtpaberite puhul
      
   
   
               (160)
            
            
               Komisjon märgib, et hüvitis, mida Belgia ja Prantsusmaa saavad tagatise alusel esimest 4,5 USA dollari suurust osa ületavate varade alusel sisse nõutavate summade eest, ületab langenud väärtusega varade teatises nõutavat määra.
            
         8.3.2.4.   
         Kokkuvõte FSA meetme kokkusobivusest langenud väärtusega varade teatisega
      
   
   
               (161)
            
            
               Komisjon järeldab, et FSA meede on langenud väärtusega varade teatise põhimõtetega kooskõlas.
            
         8.3.3.   ÜMBERKORRALDUSKAVA KOKKUSOBIVUS
   8.3.3.1.   
         Nõutav ümberkorraldamise ulatus
      
   
   
               (162)
            
            
               Nagu eespool osutatud, on kapitali suurendamisega ja FSA meetmega seotud abisumma kokku 8,4 miljardit eurot. Pankade ümberkorraldamise teatise punkti 4 kohaselt on see summa, mille alusel tuleb hinnata ümberkorraldamiskava esitamise kohustust. Tagatise ja BNB antud likviidsusabiga seotud abi aga tuleb võtta arvesse hindamisel, kas ümberkorralduskava on siseturuga kokkusobiv (46).
            
         
               (163)
            
            
               Nagu osutatud pankade ümberkorraldamise teatise punktis 4 (joonealune märkus 4), on ümberkorraldamiskava esitamise kohustuse aluseks olevad tingimused ja kriteeriumid, eelkõige, aga mitte ainult seotud olukordadega, kus riik on rekapitaliseerinud raskustes oleva panga või kus langenud väärtusega varadest vabastatav pank on juba saanud mis tahes riigiabi, millega on aidatud kahjumit katta või seda vältida ja mille maht ületab kokku 2 % riskiga kaalutud varadest. Komisjon on oma 19. novembri 2008. aasta, 13. märtsi 2009. aasta ja 30. oktoobri 2009. aasta otsustes juba näidanud, et Dexia oli abimeetmete rakendamise ajal raskustes olev äriühing.
            
         
               (164)
            
            
               Kapitali suurendamisega ja FSA meetmega seotud abi moodustab 5,5 % kontserni riskiga kaalutud varadest 31. detsembri 2008. aasta seisuga – ehk tunduvalt rohkem kui 2 % riskiga kaalutud varadest – ning selle eesmärk on Dexia kahjumi katmine. Sellest tulenevalt peab Dexia seega esitama ümberkorralduskava.
            
         
               (165)
            
            
               Nõutav ümberkorraldamise ulatus sõltub panga probleemide raskusastmest ja saadud abisummast. Seejuures tuleb arvestada kogu abisummat, mis on seotud rekapitaliseerimisega, langenud väärtusega varade käsitlemisega ja saadud tagatistega. Ümberkorralduskava kokkusobivust tuleb hinnata pankade ümberkorraldamise teatises esitatud tingimuste alusel. Need tingimused on järgmised:
               
                           —
                        
                        
                           ümberkorralduskava abil peab olema võimalik taastada ettevõtja pikaajaline elujõulisus;
                        
                     
                           —
                        
                        
                           ümberkorralduskava peab tagama ümberkorralduskulude asjakohase jagamise riikide ja panga vahel;
                        
                     
                           —
                        
                        
                           ümberkorralduskava abil peab olema võimalik korvata abi põhjustatud ülemääraseid konkurentsimoonutusi.
                        
                     
         8.3.3.2.   
         Ettevõtja pikaajalise elujõulisuse taastamine
      
   
   
               (166)
            
            
               Pankade ümberkorraldamise teatise 2. peatüki kohaselt peab ümberkorralduskava abil olema võimalik taastada ettevõtja pikaajaline elujõulisus, see tähendab, et ümberkorralduskava peab olema kõikehõlmav ja üksikasjalik ning põhinema ühtsel kontseptsioonil ning et selles peaks olema selgitatud, kuidas kavatseb pank võimalikult kiiresti (maksimaalselt viie aastaga) taastada oma pikaajalise elujõulisuse ilma riigiabist sõltumata. Ümberkorralduskava peab eelkõige sisaldama võrdlust muude võimalustega, sealhulgas panga jagamine väiksemateks osadeks või panga ülevõtmine teise panga poolt, selles tuleks selgitada panga raskuste põhjusi, esitada teavet ärimudeli kohta, näha ette loobumine sellistest tegevusvaldkondadest, milles võib püsida struktuuriline kahjum, ning sellega tuleks tagada omakapitali piisav tasuvus (seda nii baasstsenaariumi kui ka kriisistsenaariumi korral) ja näha ette riigiabi tagasimaksmise viis.
            
         a)   Dexia ärimudeli hindamine
   
   
               (167)
            
            
               Komisjon tõstab positiivsena esile asjaolu, et Dexia teenis 2009. aasta kolmes esimeses kvartalis kasumit. Tulemiga seoses osutab komisjon siiski ka järgmistele asjaoludele:
               
                           —
                        
                        
                           kontserni tegevuse tulemuslikkus vähenes 2009. aasta jooksul, langedes 2009. aasta esimese ja kolmanda kvartali vahel 44 %;
                        
                     
                           —
                        
                        
                           oluline osa kontserni tulemist, Dexia hinnangul ligikaudu [300–500] miljonit eurot 2009. aastal, tulenes rahavoogudest, eelkõige tähtaegade teisendamisest, mille teeb võimalikuks alla üheaastaste tähtaegade suur osakaal;
                        
                     
                           —
                        
                        
                           Dexia ei oleks tõenäoliselt teeninud kasumit, kui tal ei oleks olnud nii ulatuslikku asjaomaste liikmesriikide tagatud finantseeringute paketti (mis on üks Euroopa suurimaid).
                        
                     
         
               (168)
            
            
               Dexia ja asjaomaste liikmesriikide edastatud üksikasjaliku teabe põhjal tegi komisjon kindlaks, et Dexial on kaks peamist kasumiallikat: ühelt poolt Dexia traditsioonilise pangandustegevusega seotud püsiv kasum ja teiselt poolt vähem stabiilne kasum. Esimene hõlmab peamiselt tulusid laenudelt, võlakirjaportfellilt ja vahendustasudelt, refinantseerimiskulusid, riskikulu ja tegevuskulusid. Teine tuleneb lühiajalisest tähtaegade teisendamisest, enda nimel kauplemisest ja erakorralistest tuludest, mis on saadud näiteks varade müügist, provisjonide vähendamisest või avatud positsioonidest tuletisinstrumentide suhtes.
            
         
               (169)
            
            
               Asjaomastelt liikmesriikidelt komisjonile edastatud teabe põhjal […] saaks kontserni peamisi kasumiallikaid analüüsida marginaalina üle pankadevahelise viitemäära. 2009. aastal tehtud analüüsi tulemusena jõudis komisjon seisukohale, et Dexia traditsiooniline pangandustegevus oleks väga väikese või isegi negatiivse tulususega. See tulemus ei ole vastuolus 2009. aasta kolme esimese kvartali kasumiga, mis on seotud erakorraliste asjaoludega, nagu eespool osutatud.
            
         
               (170)
            
            
               Ka peamiste kasumiallikate edasise arengu realistlik prognoos ei võimalda praeguses olukorras järeldada, et Dexia traditsioonilise pangandustegevuse tulem paraneks. Nimelt:
               
                           —
                        
                        
                           PWB laenude ja võlakirjaportfelli keskmine marginaal jääb oletatavasti püsivalt madalaks, sest i) see tegevus toodab vähe tulu (ümberkorralduskavas sisalduva teabe kohaselt vahemikus […] baaspunkti), ii) tulenevalt PWB laenude ja võlakirjade keskmisest (pikast) tähtajast on nende varade amortisatsiooniprofiil aeglane ning iii) nende varade tähtpäevade saabudes on Dexial raskusi nende asendamisega uute, rohkem tulu toovate laenudega. Viimase punkti kohta märgib komisjon, et Dexia seadis 2009. aastaks eesmärgiks PWB uute laenude andmise summas […] miljardit eurot, millest realiseeris 2009. aasta esimese 11 kuuga […] ([…] miljardit eurot), mille põhjuseks on suurem konkurents Dexia traditsioonilistel turgudel neis tegevusvaldkondades ja surve marginaalide alandamiseks;
                        
                     
                           —
                        
                        
                           tõenäoliselt väheneb tulevikus tulu vahendustasudelt, kuna varasemalt oli nende üks oluline allikas struktureeritud tooted, mida Dexia müüs kohalikele omavalitsustele pakutavate finantsteenuste raames, ning see valdkond kuivab ilmselt kokku (struktureeritud toodete müük väheneb PWB uute laenude andmise vähenemise tõttu ja kohalike omavalitsuste vähese nõudluse tõttu selliste toodete järele tulevikus), ning kuna konkurents vahendustasu toovates valdkondades on kasvanud;
                        
                     
                           —
                        
                        
                           rahastamiskulud eeldatavalt kasvavad, sest Dexia peab asendama lühiajalised ja/või keskpankadelt saadud finantseeringud järk-järgult pikaajalisemate finantseeringutega, mis saadakse kas i) võlakirjaturult ning finantskriisi eelsest ajast kallimalt või ii) hüpoteekvõlakirjade turult samuti kriisieelsest ajast kallimalt ning turu vastuvõtuvõime piirides, mis tulevikus EKP tagatiskõlblikkuse reeglite karmistumise tõttu tõenäoliselt väheneb, või siis iii) äri- ja institutsionaalsete klientide hoiustest, ent seda suurenenud konkurentsi tingimustes;
                        
                     
                           —
                        
                        
                           tegevus- ja struktuurikulud (väljendatuna baaspunktides bilansimahu suhtes) jäävad tõenäoliselt praegusele tasemele või isegi kasvavad, hoolimata kavast vähendada 31. detsembriks 2012 kulusid 15 %, sest vähenemist tuleb vaadelda kontekstis, kus kontserni bilansimaht väheneb samal perioodil enam kui 15 %;
                        
                     
                           —
                        
                        
                           riskikulu võib järgnevatel aastatel muutuda soodsas suunas, millest annavad tunnistust Dexia provisjonide vähendamised 2009. aastal. Riskikulu vähenemist piirab siiski teatavate avaliku sektori asutuste krediidikvaliteedi taseme alanemine, mille suhtes Dexial on riskipositsioon.
                        
                     
         
               (171)
            
            
               Analüüsi tulemusena leiab komisjon seega, et ümberkorralduskava abil tuleb i) vähendada Dexia finantsvõimenduse taset, et ta suudaks kanda kõrgemat rahastamiskulu ja madalaid varade marginaale, ii) parandada rahastamisallikate kvaliteeti ja koosseisu ning iii) vähendada püsikulude baasi.
            
         
               (172)
            
            
               Sellest lähtudes leiab komisjon, et 9. veebruaril 2010 teatatud ümberkorralduskava pakub kontserni pikaajalise elujõulisuse tagamiseks piisavaid lahendusi, kui see viiakse ellu vastavalt asjaomaste liikmesriikide võetud kohustustele.
            
         
               (173)
            
            
               Esiteks võimaldab ümberkorralduskava vähendada Dexia bilansimahtu 2014. aastaks 35 % võrreldes 31. detsembri 2008. aasta seisuga ning keskendada kontserni tegevuse selle traditsioonilistele pangandusvaldkondadele:
               
                           —
                        
                        
                           FSA müümine äriühingule Assured Guaranty 1. juulil 2009 parandas tunduvalt Dexia riskiprofiili, vähendades kontserni riskipositsioone avaliku sektori ja Ameerika Ühendriikide struktureeritud toodete suhtes. Loovutatakse ka FSA müügi eest saadud Assured Guaranty väärtpaberid, vähendades sel viisil Dexia riskipositsiooni võlakirjade kindlustuse sektori suhtes;
                        
                     
                           —
                        
                        
                           oluline osa võlakirjaportfelli haldusest ja teatav PWB tegevus väljaspool Dexia kauaaegseid turge (eelkõige Austraalias, Jaapanis, Mehhikos, Rootsis ja Šveitsis) eraldatakse kontserni traditsioonilisest pangandustegevusest ja likvideeritakse. LPMD haldusse antud tegevus moodustas 31. detsembri 2009. aasta seisuga kokku 161,7 miljardit eurot ehk 27,9 % Dexia kogubilansist tolle aja seisuga. Asjaomased liikmesriigid näevad ette LPMD järkjärgulise likvideerimise, nagu näidatud tabelis 4. Komisjon märgib, et ehkki ümberkorralduskavaga nähakse ette võlakirjaportfelli kiirendatud loovutamine, toimub LPMD tegevuse likvideerimine aeglaselt, sest asjaomased varad on pika tähtajaga (LPMD moodustaks 2014. aastaks 17,9 % Dexia kogubilansist). See tegevus piirab seega tulevatel aastatel jätkuvalt kontserni kasumlikkust. Komisjon märgib siiski positiivsena asjaolu, et konservatiivsete reeglite rakendamine LPMD kapitalisatsioonile (järgides Core Tier 1 osakaalu [10–15] %) piirab kontserni jaemüügimahtu ja aitab seega parandada hinna ja kasumi suhet. Peale selle peab rangete rahastamisreeglite järgimine (stabiilsete ressursside andmine LPMD haldusse: emiteeritud tagatisega või tagatiseta võlakirjad, hüpoteekvõlakirjad ja hoiused) hoidma kontrolli all ka LPMDga seotud likviidsus- ja tähtaegade teisendamise riske. Lõpuks lihtsustab LPMD valdkondade eraldamine kontserni teistest tegevusaladest nende jälgimist turuvaatlejate poolt;
                        
                     
                           —
                        
                        
                           tunduvalt on vähendatud ka Dexia PWB tegevust väljaspool kauaaegseid turge (st Prantsusmaad, Belgiat ja Luksemburgi): tütarettevõtjad Itaalias (Dexia Crediop, mille bilansimaht oli 30. juuni 2009. aasta seisuga 61,2 miljardit eurot) ja Hispaanias (Dexia Sabadell, mille bilansi kogumaht oli 31. detsembri 2008. aasta seisuga 15,6 miljardit eurot) loovutatakse vastavalt 31. detsembriks 2012 ja 31. detsembriks 2013 ning 2008. aastal loovutati Dexia osalus Kommunalkredit Austrias ja 2009. aastal PWB üksus Indias. PWB tegevuse lõpetamine väljaspool Dexia kauaaegseid turge peaks aitama vähendada survet Dexia PWB tegevuse marginaalidele;
                        
                     
                           —
                        
                        
                           viimaks lõpetatakse alates käesoleva otsuse kuupäevast panga enda nimel kauplemine ning vähendatakse märkimisväärselt turul kauplemist, mis võimaldab Dexial vähendada tururiske ja bilansiväliste tehingutega seotud vastaspoole riske: SBPO ja TOB tegevus likvideeritakse ja riskiväärtuse taset vähendatakse võrreldes 2008. aastaga 44 %. Enda nimel kauplemise täielik lõpetamine tähendab, et Dexia jätkab kauplemist üksnes selleks, et võtta vastu, edastada ja täita klientide müügi- ja ostukorraldusi. Ühelgi juhul ei säilita Dexia avatud positsioone enda nimel, välja arvatud juhul, kui need on tingitud Dexia võimetusest täita klientide teatavaid korraldusi, ning sedagi kindlates piirides, nii et need ei kahjusta kontserni maksevõimet ega/või likviidsust.
                        
                     
         
               (174)
            
            
               Dexia finantsvõimenduse taseme vähendamine ja tegevuse keskendamine traditsioonilistele pangandusvaldkondadele võimaldab kontserni bilansi järk-järgult tasakaalu viia, vähendades madala marginaaliga tegevuse osakaalu (eelkõige PWB tagasimaksmata summad ja võlakirjaportfell) ja suurendades kasumlikuma tegevuse osa (eelkõige PWB ja RCB uued laenud ja projektide rahastamine). Selles osas märgib komisjon positiivse asjaoluna, et Dexia tegevuse keskendamisega traditsioonilistele tegevusvaldkondadele kaasneb nende tegevusvaldkondade, eelkõige PWB kasumlikkuse hoolikas jälgimine. Pidades silmas, et Dexia kohustub alates käesoleva otsuse kuupäevast mitte andma oma PWB klientidele laene, mille RAROC on madalam kui 10 %, on PWB valdkonnas tagatud majandusliku kapitali minimaalne tulusus kuni 31. detsembrini 2014. Dexia prognoositav tulem ajavahemikuks 2009–2014, millest asjaomased liikmesriigid komisjonile teatasid, (47) kinnitab, et kontserni tegevuse kasumlikkus tervikuna on selleks ajavahemikuks tagatud ning et Core Divisioni kasum katab prognoositava kahjumi likvideeritavalt tegevuselt (LPMD).
            
         
               (175)
            
            
               Viimaks kaasneb Dexia tegevuse keskendamisega traditsioonilistele valdkondadele ja turgudele kontserni likviidsusprofiili järkjärguline paranemine, arvestades, et paraneb kooskõla finantseeringute ja varade kestuse vahel. Likviidsusprofiili paranemine tuleneb kolmest peamisest meetmest:
               
                           —
                        
                        
                           pikaajaliste finantseeringute keskmise kestuse pikendamine ja kontserni stabiilsete rahastamisallikate osakaalu suurendamine. Selles osas tõstab komisjon positiivsena esile suhtarvud, mis on ümberkorralduskavas kehtestatud lühiajalistele finantseeringutele bilansimahu suhtes ning kontserni kohustuste keskmisele kestusele ja stabiilsetele rahastamisallikatele kontserni varade kogumahu suhtes. Komisjon leiab, et kui neist suhtarvudest ettenähtud tähtaegadel rangelt kinni peetakse, aitab Dexia likviidsus- ja tähtaegade teisendamise riski vähenemine kaasa kontserni pikaajalise elujõulisuse taastamisele. See areng on samuti kooskõlas uute likviidsuse mõõtmise ja kontrollimise rahvusvaheliste normidega, mida praegu Baseli pangajärelevalve komitees arutatakse;
                        
                     
                           —
                        
                        
                           järkjärguline ja kiirendatud taandumine 30. juuniks 2010 Dexia võlakirjade tagamise mehhanismist. Komisjon peab sellist suundumust soodsaks Dexia pikaajalise elujõulisuse taastamise raames ilma riigiabita;
                        
                     
                           —
                        
                        
                           Dexia viib nullini praegu oma Türgi tütarettevõtjale DenizBankile antavad finantseeringud. See meede tagab, et DenizBanki RCB tegevuse kavandatud arendamist rahastatakse viimase enda vahenditest ning et see ei koorma enam kontserni rahastamisvajadusi tervikuna.
                        
                     
         b)   Ümberkorralduskava raames edastatud stressistsenaariumid
   
   
               (176)
            
            
               Pankade ümberkorraldamise teatise punkti 13 alusel lasi komisjon asjaomastel liikmesriikidel teha stressiteste, et kontrollida Dexia vastupidavust reale mõjuteguritele, mis võivad järgnevate aastate jooksul realiseeruda, ning teha järeldusi kontserni pikaajalise elujõulisuse kohta.
            
         
               (177)
            
            
               Siinkohal tuleb täpsustada, et komisjoni analüüs põhineb testitulemustel, mille edastasid talle asjaomased liikmesriigid. […].
            
         i)   Esimene stressitest
   
   
               (178)
            
            
               Esimese stressitesti kohta, millega kontrolliti Dexia vastupidavust peamiste makromajanduslike muutujate (SKP, intressimäärad ja vahetuskursid) muutumisele, on komisjonil järgmised märkused:
               
                           —
                        
                        
                           esiteks tundub, et majanduskasvu määrale rakendatud stressitasemed mõjutavad Dexia kasumit üsna vähe. Senisega võrreldes äärmiselt pessimistlike kasvumäärade simuleerimisel Dexia kasum riskikulu kasvu tõttu küll vähenes, kuid jäi siiski tuntavalt positiivseks. Seda võib seletada i) portfelli Public Finance ja likvideeritava võlakirjaportfelli suhteliselt suur osakaal ja kõrge krediidikvaliteet (48) ning ii) asjaolu, et Dexia tegi põhjendatud otsuse tingimuste halvenemise korral jätta oma mudelis kontserni tulud kohandamata;
                        
                     
                           —
                        
                        
                           teiseks tundub, et mudelis, mida Dexia stressitestis kasutas, ei ilmne olulist seost majanduskasvu määra ja Dexia rahastamiskulu vahel; üldisemal tasandil tundub, et muutuja „rahastamiskulu” ehk pankadevahelist viitemäära ületav marginaal, mida Dexia maksaks uute finantseeringute eest, ei olnud halvenenud tingimustest mõjutatud. See seletaks samuti Dexia kasumi vähest muutumist stressiolukorras. See asjaolu on seda olulisem, et Dexia sõltub olulisel määral turult saadavast rahastamisest ja lühiajalistest finantseeringutest, mis suurendaks nii rahastamiskulu kasvu mõju ulatust kui ka kiirust. Selle punkti analüüsimiseks lasi komisjon teha eraldi teist tüüpi stressitesti;
                        
                     
                           —
                        
                        
                           kolmandaks, kahe teise muutuja puhul olid stressisstsenaariumi eeldused suhteliselt sarnased baasstsenaariumis kasutatutele. Näiteks intressimäärade puhul oli eeldatav kolme kuu EURIBOR nii baasstsenaariumis kui ka stressistsenaariumis […] % ja viieaastane vahetustehingute intressimäär vastavalt […] % ja […] %, mis annavad tulemuseks kõvera ebaolulise languse. Vahetuskursid olid mõlemas stsenaariumis sarnased. Seetõttu lasi komisjon nende mõju eraldi analüüsida (vt põhjendused 186–195).
                        
                     
         
               (179)
            
            
               Seega järeldab komisjon esimese stressitesti puhul, et tänu portfelli Public Finance ja likvideeritava võlakirjaportfelli suhteliselt suurele osakaalule ja kõrgele krediidikvaliteedile suudab Dexia taluda märkimisväärset riskikulu kasvu makromajandusliku keskkonna tugeva halvenemise korral ja vastab seega stressitesti tingimustele.
            
         ii)   Teine stressitest
   
   
               (180)
            
            
               Teise stressitestiga kontrolliti Dexia vastupidavust turgudelt saadava rahastamise kulude kasvule ning sellest ilmneb, et kui rahastamiskulu kasvab kolme kuu jooksul 100 baaspunkti ja 200 baaspunkti võrra, väheneb maksustamiseelne kasum vastavalt […] ja […] miljoni euro võrra. Mõju oleks ilmselt suurem, kui Dexia oleks kasutanud oma stressitestis komisjoni ettenähtud eeldusi, […]. Dexia korrigeeris eeldusi järgmiselt:
               
                           —
                        
                        
                           rahastamiskulu kasvu simuleeriti […] võrra lühemas ajavahemikus. Selles osas märgib komisjon, et teatavad elemendid, nagu Dexia krediidiriski ülekandetehingute või pikaajaliste kõrgema nõudeõiguse järguga tagamata võlakirjadega (senior unsecured) rahastamise kulu, kasvasid enam kui […] baaspunkti võrra perioodi vältel, mis ületas […]. Ka lühiajalise rahastamise kulu oleks märkimisväärselt kasvanud, kui ei oleks olnud asjaomaste liikmesriikide ja keskpankade pretsedenditut sekkumist, mis ei kesta igavesti;
                        
                     
                           —
                        
                        
                           Dexia muutis finantseeringute kombinatsiooni, eeldades, et rahastamiskulu kasvu perioodil kasutatakse ainult lühiajalist rahastamist. Selles osas märgib komisjon, et niisugused eeldused on vastuolus Dexia viimase aja praktikaga, mis vaatamata pikaajalise finantseerimise kulukuse pidevale kasvule on seisnenud selle osakaalu suurendamises;
                        
                     
                           —
                        
                        
                           Dexia kasutas stressistsenaariumis teistsuguseid eeldusi kui teistes hiljuti Euroopas tehtud samalaadsetes testides.
                        
                     
         
               (181)
            
            
               Komisjon järeldab seega, et […]. Komisjon märgib ka, et seda parameetrit ei ole teistes Dexia tehtud stressitestides tegelikult arvesse võetud, st teiste samalaadsete Euroopas hiljuti tehtud testide raames tehtud stressitestis ja likviidsustestis.
            
         
               (182)
            
            
               Dexia väidab, et i) tema äriplaani aluseks olevad eeldused enne […] või […] baaspunkti suuruse kasvu simuleerimist kujutavad juba iseenesest stressistsenaariumi, sest need peegeldavad rahastamistingimusi 2009. aasta juulis, mis olid küll paremad kui 2008. aasta lõpu või 2009. aasta alguse tingimused, kuid mis ei kajasta 2009. aasta teise poole positiivseid muutusi; ii) finantseeringute kombinatsiooni muutmata jätmine ei vastaks turumajanduslikule käitumisele sellises olukorras. Komisjon tunnistab, et eeldused rahastamiskulu kohta enne stressistsenaariumi simuleerimist on Dexia 2009. aasta kogemuse taustal konservatiivsed. Arvestades siiski 2009. aastal pangandussektori suhtes võetud erakorralisi toetusmeetmeid ja ebakindlaid tulevikuväljavaateid, ei saa komisjon võtta seisukohta Dexia rahastamiskulu muutumise suhtes tulevikus. Sellega seoses stressitesti tegemine on kasulik, sest see võimaldab järeldada, kas ümberkorralduskava peaks i) vähendama Dexia rahastamise sõltuvust turgudelt saadavast rahastamisest ja ii) pikendama finantseeringute keskmist kestust, et vähendada rahastamiskulu mõju Dexiale. See on just nimelt üks neid elemente, mida Dexia juhtkond pidas silmas ajavahemikus 30. septembrist 2008 kuni 30. septembrini 2009 ja mida ümberkorralduskava peab hõlmama. Võttes lähtepunktiks kiire lühiajalise rahastamise vajaduse [200–300] miljardi euro ulatuses 2008. aasta lõpus, siis 30. septembriks 2009 oli seda vähendatud [150–200] miljardile eurole ning ümberkorralduskavaga nähakse ette, et lühiajalise rahastamise suhe bilansi kogumahtu väheneb 30 %-lt 31. detsembri 2009. aasta seisuga 11 %-le 31. detsembri 2014. aasta seisuga. Selline lühiajalise rahastamise suhe rahuldab komisjoni täielikult, sest see vähendab olulisel määral rahastamiskulu pikaajalise kasvu mõju Dexiale.
            
         
               (183)
            
            
               Seega järeldab komisjon teise stressitesti puhul, et ehkki Dexia praegune rahastamisstruktuur muudab ta vastuvõtlikuks rahastamiskulu tugevalt mõjutavatele teguritele, vähendab ümberkorralduskava järk-järgult ja rahuldaval viisil rahastamiskulu kasvu mõju Dexiale. Peale selle märgib komisjon positiivse asjaoluna, et Dexial on piisavalt varasid (sh LPMD üksuse varad), mis on hea kvaliteediga ja võimaldavad saada veidi madalama kuluga rahastamist pankadevaheliselt repotehingute turult ja vajaduse korral keskpankadelt.
            
         iii)   Kolmas stressitest
   
   
               (184)
            
            
               Kolmanda stressitesti puhul, mille käigus kontrolliti kontserni likviidsusprofiili, märgib komisjon, et nii Dexia kui ka CBFA stressitestidest ilmneb, et kontsern vastab testi tingimustele kuuajalises perspektiivis. Komisjon märgib järgmist:
               
                           —
                        
                        
                           Dexia ja järelevalveasutuse likviidsustesti mudelid ei näi hõlmavat eeldusi likviidsuse kulu kohta erakorralistes tingimustes ja ilma riigiabita. Seetõttu lasi komisjon teha kontsernil eraldi stressitesti, et simuleerida rahastamiskulu muutujat (vt põhjendused 180–183);
                        
                     
                           —
                        
                        
                           CBFA stressitesti eeldused, mis on sõnastatud 8. mai 2009. aasta ringkirjas, on konservatiivsed ja kajastavad viimase aja kriisiolusid. Need hõlmavad näiteks järgmisi eeldusi: i) pank ei saa enam raha- ja kapitaliturgudelt rahastamist tagamata võlakirjadega; ii) konservatiivsed väärtuse allahindlusmäärad tagasiostutehingutele; iii) jaekliendid võtavad nädala jooksul välja 5 % ja kuu aja jooksul 20 % oma tähtajatutest ja säästuhoiustest; iv) ärikliendid võtavad nädala jooksul välja 100 % oma koheselt väljavõetavatest (ja likviidsete finantsvaradega tagamata) hoiustest ja määramata tähtajaga hoiustest; v) ühtegi tähtajalist hoiust ei pikendata järgmise tähtaja saabudes;
                        
                     
                           —
                        
                        
                           likviidsuse stressitesti positiivsed tulemused peegeldavad i) Dexia juhtkonna edu kiire lühiajalise rahastamise vajaduse vähendamisel 2009. aasta jooksul ja ii) finantsturgude üldiselt soodsamat olukorda. Likviidsuse stressitesti edukas läbimine teataval ajal ei tähenda siiski selle edukat läbimist tulevikus. Seega tuleb järgnevatel kuudel ja aastatel säilitada rahastamispoliitikas teatav distsipliin, et suudetaks stressitesti tingimustes edukalt toime tulla. Ümberkorralduskavas võetud kohustused ei võimalda mitte ainult kontserni likviidsust parandada, vaid ka nende täitmist korrapäraselt kontrollida.
                        
                     
         
               (185)
            
            
               Seega järeldab komisjon, et Dexia on edukalt läbinud kolmanda stressitesti.
            
         iv)   Muud märkused stressitestide kohta
   
   
               (186)
            
            
               Esiteks ilmneb Dexia poolt mudelites kasutatud eelduste analüüsimisel, et:
               
                           —
                        
                        
                           teatavat tüüpi sektorite ja lepingupartnerite puhul ei ole maksejõuetuse tõenäosuse ja/või maksejõuetusest tingitud kahju (loss given default, LGD) eeldused avalikult kättesaadava teabe taustal kuigi ettevaatlikud;
                        
                     
                           —
                        
                        
                           kohalikele omavalitsustele antud laenude portfelli puhul ei ole kordagi eeldatud reitingute liikumist, mis kajastaks riikide rahanduse halvenemist tulevikus.
                        
                     
         
               (187)
            
            
               Tuleb siiski rõhutada, et võrdlus avalikult kättesaadavate andmetega on keeruline, arvestades, et Dexia riskipositsioonid erinevad avalikult kättesaadavast teabest. Meetod, mida Dexia oodatavate kahjude arvestamiseks kasutas, põhineb sisemistel reitingutel, mis hõlmavad pikaajalisi keskmisi maksejõuetuse tõenäosuse ja maksejõuetusest tingitud kahju näitajaid, mis on konservatiivsed, hõlmavad kogu majandustsüklit (through-the-cycle) ning on kohandatud teatavate sisendite ebakindlusele ja volatiilsusele. Neid näitajaid kontrollivad ja kinnitavad CBFA, Prantsusmaa panganduskomisjon (Commission bancaire) ja CSSF. Asjaomaste liikmesriikide kinnitusel on Dexia kasutatud riskiparameetrite konservatiivsuse aste Basel II usaldatavusnormatiivide miinimumnõuetest 10–30 % kõrgem.
            
         
               (188)
            
            
               Teiseks rõhutab komisjon väga suurt riskipositsiooni teatavate riikide ja finantseerimisasutuste laenude suhtes, seda nii absoluutsummades kui ka suhtelises väärtuses. Riikide puhul märgib komisjon eelkõige riskipositsiooni […] suhtes 2008. aasta lõpus. […].
            
         
               (189)
            
            
               Tuleb siiski rõhutada, et:
               
                           —
                        
                        
                           need riskipositsioonid ei tohiks põhimõtteliselt kontserni tulemit oluliselt mõjutada, eriti kui kontsern ei kavatse müüa neid varasid enne nende lepingujärgset tähtaega (need võiksid suurendada kontserni bilansis oleva müügivalmis varade reservi volatiilsust);
                        
                     
                           —
                        
                        
                           Dexia ümberkorralduskava rakendamise tulemusel väheneks need riskipositsioonid, sest sellega nähakse ette võlakirjaportfelli oluline vähendamine.
                        
                     
         
               (190)
            
            
               Kolmandaks märgib komisjon positiivsena kontserni lühiajalise rahastamise vajaduse muutumist. Komisjon rõhutab siiski, et kontsern on vähendanud peamiselt vajadust 0–1-kuuliste finantseeringute järele. Nagu ilmneb järgnevast tabelist 7, on 0–1-kuuliste finantseeringute osa kõigist finantseeringutest ajavahemikus 31. detsembrist 200830. septembrini 2009 vähenenud […] %-lt […] %-le. 1–3-kuuliste ja 6–12-kuuliste finantseeringute osa on aga kasvanud vastavalt […] %-lt […] %-le ja […] %-lt […] %-le. 1–5-aastaste finantseeringute osa kasvas […] %-lt […] %-le. Põhiosa selle perioodi finantseeringutest on siiski 1–2-aastased finantseeringud. […].
               
                  Tabel 7
               
               
                  Eri rahastamisallikate osa kogu Dexia rahastamises
               
               […]
            
         
               (191)
            
            
               Selles osas nähakse komisjonile teatatud ümberkorralduskavaga ette, et i) LPMD üksuse võlakirjaportfelli vähendatakse 83 miljardi euro võrra; ii) stabiilsemate rahastamisallikate (nagu äriklientide hoiused ja hüpoteekvõlakirjad) osakaalu suurendatakse 36 %-lt 58 %-le; iii) kohustuste keskmist kestust pikendatakse järk-järgult. Need meetmed vähendavad ohtu, et Dexial tekib probleeme refinantseerimisega. Siinkohal tuleb rõhutada, et rahastamispoliitika muutmisest tingitud rahastamiskulude järkjärgulist kasvu on arvestatud kontserni kasumiaruannete prognoosides, mis kinnitavad, et Dexia jääb ümberkorraldusperioodil kasumisse.
            
         
               (192)
            
            
               Neljandaks, hoolimata tingimuste paranemisest turul jääb Dexia rahastamiskulu teiste pankadega võrreldes suhteliselt kõrgeks. Viieaastaste krediidiriski ülekandetehingute tase on üks Euroopa kõrgemaid ja püsib 180 baaspunkti juures; Dexia benchmark-suurusjärgu tagatiseta võlakirjade emissioonide hinnavahed on kõrged – 4–5-aastaste tähtaegade puhul ligikaudu 140–150 baaspunkti; tagatud võlakirjadega rahastamise kulu on samuti kõrge, olles finantseeritavate varadega suhteliselt sarnaste tähtaegade puhul ligikaudu 50–60 baaspunkti.
            
         
               (193)
            
            
               Viiendaks, selleks et teha kindlaks intressimäärade muutumise mõju Dexiale, esitas Dexia tabeli, milles on näidatud intressimäära 1 % muutuse mõju tähtaegade kaupa. Sellest ilmneb, et intressimäärade ühetaolise tõusu korral ei kaota Dexia enda hinnangul üle […] miljoni euro (49). See mõju tundub täiesti mõistlik ning on osaliselt seletatav Dexia […] poliitikaga, mis vähendab intressimäärade muutumise mõju. Komisjon märgib siiski, et mõju arvutuskäik ei hõlma […] miljardi euro väärtuses kontserni lühiajalisi finantseeringuid, mis osutab sellele, et Dexia on suhteliselt tundlik intressimäärade muutumise suhtes alla üheaastaste tähtaegade puhul. Seda kinnitab ka Dexia, sest kontserni hinnangul teeniti 2009. aastal ligikaudu […] miljonit eurot kasumit üksnes seeläbi, et vähendati alla üheaastaste pankadevaheliste intressimäärade osakaalu. Dexia arvestas oma prognoosides siiski tähtaegade teisendamisest saadava tulu olulist vähenemist ning need näitavad, et kontsern jääb järgnevatel aastatel kasumisse.
            
         
               (194)
            
            
               Kuuendaks, Dexia negatiivse müügivalmis varade reservi nii absoluutne kui ka suhteline tase on hoolimata 2009. aasta jooksul toimunud paranemisest endiselt märkimisväärne. Negatiivne müügivalmis varade reserv langes 12,7 miljardilt eurolt 31. märtsi 2009. aasta seisuga 7,2 miljardile eurole 30. septembri 2009. aasta seisuga. Arvestades i) Dexia kapitali (kokku 17,1 miljardit eurot Tier 1 kapitali ja 19,6 miljardit eurot normkapitali 30. septembri 2009. aasta seisuga) ja ii) seda, et praegune normkapitali arvutuskäik ei hõlma müügivalmis varade reservi, kardab komisjon, et müügivalmis varade reservi hõlmamisel normkapitali suhtarvudesse, mida praegu arutatakse Baseli komitees, seaks Dexia halvemasse olukorda. Sellega seoses märgib komisjon järgmist:
               
                           —
                        
                        
                           isegi kui normkapitali arvutamisel oleks arvestatud kogu negatiivset müügivalmis varade reservi, oleks Dexia 30. septembril 2009 vastanud normkapitali nõuetele. Tier 1 kapitali osakaal oleks langenud […] ja kogu omakapitali osakaal […];
                        
                     
                           —
                        
                        
                           eeskirjades asjaomase muudatuse tegemine mõjutaks ka paljusid teisi panku;
                        
                     
                           —
                        
                        
                           sellist muudatust ei saaks asjaomaste liikmesriikide väitel rakendada enne 2012. aastat. Selleks ajaks on ümberkorralduskava kohaselt ette nähtud LPMD üksuse portfelli (negatiivse müügivalmis varade reservi peamise põhjuse) kärpimine 30–40 %, mis kõigi muude tingimuste püsimisel peaks negatiivset müügivalmis varade reservi vähendama.
                        
                     
         
               (195)
            
            
               Seitsmendaks, Dexial on endiselt üsna märkimisväärseid bilansiväliseid kohustusi, ehkki need on 2009. aasta jooksul vähenenud. Neid on Dexia väitel siiski stressitestides arvesse võetud.
            
         c)   Tuletisinstrumentidega seotud tegevus
   
   
               (196)
            
            
               Dexia 2008. aasta lõpu bilansi analüüsist ilmneb, et tuletisinstrumentide turuväärtus bilansi aktivas on 55 miljardit eurot ja passivas 75 miljardit eurot; see tähendab märkimisväärset 20 miljardi euro suurust negatiivset vahet, mis tuleneb peamiselt intressimääraga seotud tuletisinstrumentidest. Komisjon võrdles seda vahet teiste finantseerimisasutuste avaldatud näitajatega. Väljendatuna protsendimäärana bilansimahust ja protsendimäärana omavahenditest ei ole vahe mitte üksnes negatiivne, vaid ka teistest finantseerimisasutustest tunduvalt suurem.
            
         
               (197)
            
            
               Dexia põhjendab seda i) peaaegu süstemaatilise […] poliitikaga, ii) intressimäärade langusega, iii) varade ja kohustuste keskmiste kasutusigade suure vahega, iv) […]. Komisjon tunnistab need selgitused vastuvõetavaks, kuid märgib siiski, et i) negatiivne vahe on tõesti tavatult suur ning ii) tekitab Dexiale tõenäoliselt olulist tagatisvara vajadust, mis võib vähendada keskpankadepoolseks rahastamiseks või pankadevaheliselt repotehingute turult saadavaks rahastamiseks kõlblikku tagatisvara. Neid vajadusi on stressitestides siiski arvestatud.
            
         d)   Järeldus elujõulisuse kohta
   
   
               (198)
            
            
               Komisjon järeldab eespool esitatud analüüsi põhjal, et ümberkorralduskava abil on võimalik taastada Dexia pikaajaline elujõulisus. Seejuures märgib komisjon, et ümberkorralduskava võimaldab Dexial toime tulla ka eeldatava usaldatavusnormatiivide karmistumisega. Ühest küljest on ümberkorralduskavast tulenev finantsvõimenduse vähenemine kooskõlas tõenäoliselt kehtestatava maksimaalse finantsvõimenduse suhtarvuga (leverage ratio). Teisest küljest vastab Dexia rahastamisallikate parandamine ja mitmekesistamine krediidiasutuste likviidsusriski mõõtmise ja järelevalve uutele normatiividele (50).
            
         8.3.3.3.   
         Asutuse omapanus
      
   
   
               (199)
            
            
               Pankade ümberkorraldamise teatise 3. peatüki kohaselt peab ümberkorralduskava tagama ümberkorralduskulude asjakohase jagamise asjaomaste liikmesriikide ja panga vahel, see tähendab, et ümberkorralduskavaga tuleb ette näha, et pank ja selle aktsionärid kataksid ümberkorralduskulud võimalikult suures ulatuses oma vahenditest. See on vajalik selleks, et päästetavad pangad vastutaksid piisaval määral oma tegevuse tagajärgede eest ning et motiveerida neid oma tegevuspõhimõtteid tulevikus parandama.
            
         
               (200)
            
            
               Dexia, selle aktsionärid ja asjaomased liikmesriigid on juba oma vahenditest ümberkorralduskulusid kandnud, eelkõige panga kapitali suurendamise eelsetele aktsionäridele kuulunud aktsiakapitali osa vähenemise kaudu (Prantsusmaa ja Belgia ametiasutused märkisid otse 3 miljardit eurot 2008. aasta septembris välja kuulutatud 6,4 miljardi euro suurusest kapitali suurendamisest).
            
         
               (201)
            
            
               Komisjon märgib, et ümberkorralduskavaga ette nähtud dividendide maksmise peatamisega kaasnevad teatavad negatiivsed asjaolud:
               
                           —
                        
                        
                           dividendide väljamaksmise peatamine ei puuduta 50 % ulatuses Dexiale kuuluvaid tütarettevõtjaid, sest see hõlmab ainult üksusi, mille üle Dexia SA-l on otse või kaudselt ainukontroll, (51) ja
                        
                     
                           —
                        
                        
                           Tier 1 ja Tier 2 hübriidinstrumentidelt dividendide väljamaksmise peatamine (kuni 2011. aasta lõpuni) ei piira ümberkorralduskava kohaselt tehinguid, mida Dexia peab tegema enne 1. veebruari 2010 sõlmitud lepingute alusel.
                        
                     
         
               (202)
            
            
               Komisjon märgib samuti, et Tier 1 ja Tier 2 hübriidinstrumentidelt dividendi- ja kupongimaksete tegemise peatamine kehtib enne 1. veebruari 2010 sõlmitud lepingutele, kuivõrd 30. oktoobri 2009. aasta otsusest (52) tulenevalt oli Dexia kohustatud nelja kuu jooksul mitte tegema kupongimakseid ega kasutama kiirendatud tagasimakse võimalusi omavahendite (Tier 1 ja Upper Tier 2) hübriidinstrumentidelt. Seejuures märgib komisjon, et Dexia hübriidinstrumentide maht oli 31. detsembri 2008. aasta seisuga 1,4 miljardit eurot.
            
         
               (203)
            
            
               Seega, selleks et tagada, et Dexia ei teeks pankade ümberkorraldamise teatisega vastuolus olevaid kupongimakseid (Tier 1 ja Upper Tier 2) hübriidinstrumentidelt, seab komisjon käesoleva otsuse tingimuseks, et iga enne 1. veebruari 2010 emiteeritud Tier 1 või Upper Tier 2 hübriidinstrumentidelt tehtava kupongimakse eel ja hiljemalt kaks nädalat enne investoritele kupongimakse väljakuulutamist teatab Dexia komisjonile kupongimakse tegemise kavatsusest ja tõestab, et i) makse on kohustuslik, ii) seda ei saa edasi lükata, iii) see ei ole valikuline ning et iv) see ei tulene automaatselt mis tahes vormis dividendide maksmisest Dexia SA või mõne selle tütarettevõtja poolt, välja arvatud DFLi emiteeritud Tier 1 instrumentidelt. Komisjon jätab endale õiguse mitte anda makseks luba, kui mõni eespool osutatud neljast kumulatiivsest tingimusest ei ole täidetud.
            
         
               (204)
            
            
               Komisjon märgib samuti, et dividendide maksmise peatamine ei kehti juhul, kui see toimub täielikult uute aktsiate vormis. Dividendide maksmine uute aktsiate vormis, mille teeb võimalikuks jaotatava kasumi tekkimine, ei ole vastuolus pankade ümberkorraldamise teatisega, kuivõrd see kajastuks Dexia raamatupidamisaruannetes fondiemissioonina ja dividendide maksmisena viimase lõppenud eelarveaasta kasumi arvelt ning Dexia kapitali aktsionäride sissemaksetena. Aktsiadividendide jagamine ei avalda seega mõju Dexia omavahenditele.
            
         
               (205)
            
            
               Peale selle nendib komisjon, et aktsiadividendide maksmine ei too Dexia jaoks kaasa kupongimakset üheltki Dexia (Tier 1 või Tier 2) hübriidinstrumendilt, välja arvatud Dexia Funding Luxembourg SA (edaspidi „DFL”) 2006. aastal emiteeritud instrumendid. Tuleb siiski täpsustada, et see erand on ümberkorralduskava raames heaks kiidetud. Nagu osutatud põhjenduses 204, ei ole komisjon üldisemal tasandil vastu dividendide maksmisele eranditult aktsiate vormis, kui see ei too kaasa dividendi- või kupongimakse kohustust teistelt omavahendite koosseisu kuuluvatelt väärtpaberite kategooriatelt. Dexia kohustus teha käesoleval juhul DFLi emiteeritud instrumentidelt kupongimakseid ei muuda komisjoni seisukohta, kuna erand on osa ümberkorralduskavast ja on seotud ainult ühe emissiooniga, mis toob kaasa piiratud kupongimakse, ning kuna Dexia prognoosib ümberkorraldusperioodiks kasumit.
            
         
               (206)
            
            
               Viimaks märgib komisjon, et abi on piiratud minimaalselt vajalikuga, sest:
               
                           a)
                        
                        
                           loovutatakse varasid ja tütarettevõtjaid, mille hulgas on küllalt kasumlikke tütarettevõtjaid, nagu Dexia Sabadell, Dexia Banka Slovensko (DBS) ja Deniz Emeklilik (Dexia tütarettevõtja DenizBanki kindlustusega tegelev tütarettevõtja, kes tegutseb peamiselt Türgi RCB turul), ja
                        
                     
                           b)
                        
                        
                           abi eest, mida Dexia saab asjaomaste liikmesriikide tagatise vormis oma kohustustele ja langenud väärtusega varadele (vt põhjendused 158–159), makstakse sobiva suurusega tasu.
                        
                     
         
               (207)
            
            
               Eespool osutatud asjaolud korvavad küllaldaselt arvukad tingimused ja kahtlused, mille komisjon esitas seoses ümberkorralduskavaga ette nähtud dividendide maksmise peatamisega. Seega leiab komisjon, et Dexia ja selle aktsionäride omapanus ümberkorraldusse on piisav.
            
         8.3.3.4.   
         Konkurentsimoonutusi korvavad meetmed
      
   
   
               (208)
            
            
               Pankade ümberkorraldamise teatise 4. peatüki kohaselt peab ümberkorralduskava abil olema võimalik piirata abist põhjustatud ülemääraseid konkurentsimoonutusi, see tähendab, et ümberkorralduskavaga tuleb ette näha struktuurimeetmed (üksuste loovutamine ja äritegevuse piiramine) ja tegevust reguleerivad kaitsemeetmed. Ette tuleb näha asjakohased meetmed, et konkurentsimoonutusi võimalikult suurel määral piirata ja vältida seda, et Dexiale antava riigiabiga soodustataks üleliigsete riskide võtmise ja ebakindlate ärimudelite rakendamise tõttu tekkinud konkurentsimoonutuste jätkumist.
            
         
               (209)
            
            
               Pankade ümberkorraldamise teatise punkti 30 kohaselt sõltub konkurentsimoonutusi piiravate meetmete iseloom ja laad kahest kriteeriumist: esiteks abisumma suurusest ja selle andmise tingimustest ning teiseks selle turu või nende turgude iseloomust, kus abi saanud pank tegutseb.
            
         
               (210)
            
            
               Viimase kriteeriumi kohta märgib komisjon, et Dexia on väga oluline osaline kohalike omavalitsuste rahastamise (PWB) turul, eriti Prantsusmaal, Belgias ja Itaalias, ning küllaltki oluline osaline Hispaanias. PWB turg on Belgias, (53) Prantsusmaal (54) ja Itaalias (55) tugevalt kontsentreeritud ning turuletuleku tõkked on seal kõrged (56).
            
         
               (211)
            
            
               Komisjon märgib, et Dexia ümberkorralduskava tagab, et Dexia võtab vajalikke meetmeid kohalike omavalitsuste rahastamise turu avamiseks ja riigiabist põhjustatud konkurentsimoonutuste piiramiseks sellel turul:
               
                           —
                        
                        
                           esiteks võimaldab PWB tegevuse piiramine Dexia tuumikturgudega PWB International laenuandmise vähendamise või isegi lõpetamise kaudu suurendada konkurentsi teatavatel turgudel. Nii kohustus Dexia loovutama Crediopi, väga olulise osalise kohalike omavalitsuste rahastamise turul Itaalias, ja Hispaania turul tegutseva Dexia Sabadelli;
                        
                     
                           —
                        
                        
                           teiseks võimaldab ka uute laenude andmise piiramine tuumikturgudel, kus Dexia tegutsemist jätkab, uute ettevõtjate turuletulekut ja soodustab neil turgudel konkurentsi (Dexia piirab PWB uute laenude aastase mahu 12 miljardi euroga 2009. aastal, 15 miljardi euroga 2010. aastal ja 18 miljardi euroga 2011.–2014. aastal, mis tähendab olulist vähenemist võrreldes 34 miljardiga 2008. aastal);
                        
                     
                           —
                        
                        
                           viimaks kohustus Dexia loobuma enamusosalusest Belgias tegutsevas tütarettevõtjas AdInfo, kes pakub kohalikele omavalitsustele infotehnoloogiateenuseid. See tütarettevõtja on andnud Dexiale juurdepääsu paljudele avaliku sektori klientidele üle kogu Belgia, on aidanud tugevdada tema positsiooni Belgia kohalike asutuste põhilise pangana ja välja töötada kohalikele omavalitsustele osutatavate finantsteenustega ühilduvaid tehnilisi lahendusi. Komisjon leiab, et selle tütarettevõtja loovutamine võimaldab suurendada konkurentsi Belgia PWB turul.
                        
                     
         
               (212)
            
            
               Peale selle kohustus Dexia tagama, et iga PWB klientidele antava laenu RAROC oleks suurem kui 10 %, mis hoiab Dexia tariife selle klientuuri puhul turutasemega kooskõlas ja aitab vältida olukorda, kus Dexia saab tänu turutasemest madalamate tariifide rakendamisele tulevikus turgu valitsevaks ettevõtjaks.
            
         
               (213)
            
            
               Jaepangandusturul on Dexia väiksem osaline kui kohalike omavalitsuste rahastamise turul. Kontsern tegeleb jaepangandusega oma tütarettevõtjate kaudu peamiselt neljas riigis: Belgias DBB kaudu, Luksemburgis Dexia BILi kaudu, Slovakkias Dexia Banka Slovensko (DBS) kaudu ja Türgis DenizBanki kaudu. Hoiustes arvestatuna on Dexia turuosa Belgias ligikaudu [10–15] %, Luksemburgis [10–15] %, Slovakkias [0–5] % ja Türgis [0–5] %.
            
         
               (214)
            
            
               Pidades silmas, et jaepangandusturg ei ole nii kontsentreeritud kui kohalike omavalitsuste rahastamise turg Prantsusmaal, Belgias, Itaalias ja Hispaanias, on konkurentsimoonutusi piiravate meetmete vajadus seal väiksem. Näiteks Belgias, kus Dexial on kõige suurem turuosa, on ta alles kolmandal kohal.
            
         
               (215)
            
            
               Igal juhul märgib komisjon positiivsena järgmisi meetmeid, mida Dexia on kohustunud jaepanganduse valdkonnas võtma:
               
                           —
                        
                        
                           Dexia Banka Slovensko loovutamine;
                        
                     
                           —
                        
                        
                           loobumine DenizBanki kontsernisisesest rahastamisest kuni 2014. aasta lõpuni;
                        
                     
                           —
                        
                        
                           Prantsusmaal elukindlustuse ja inimfaktori ärakasutamise (social engineering) valdkonnas tegutseva Dexia Epargne Pensioni loovutamine;
                        
                     
                           —
                        
                        
                           osaluse loovutamine Prantsusmaa jaepangandusturul tegutsevas Crédit du Nordis ja
                        
                     
                           —
                        
                        
                           kindlustustegevuse loovutamine Türgis.
                        
                     
         
               (216)
            
            
               Ümberkorralduskava rakendamise tulemusena väheneb Dexia bilansi kogumaht 2014. aastaks võrreldes 2008. aastaga 35 %. Bilansimahu vähenemine tuleneb ka LPMD haldusse antud tegevuse likvideerimisest, tegevuse keskendamisest Dexia kauaaegsetele turgudele, üksuste loovutamisest ja PWB uute laenude andmise piiramisest.
            
         
               (217)
            
            
               Dexia peab järgima teatavaid tegevust reguleerivaid kaitsemeetmeid, näiteks ei tohi ta omandada (kuni 30. detsembrini 2011) üle 5 % teiste krediidiasutuste või investeerimisühingute aktsiakapitalist (57). See kaitsemeede tagab, et Dexia ei omanda teist krediidiasutust või investeerimisühingut eesmärgiga seda kontrollida ühinemismääruse tähenduses. See põhimõte on kooskõlas pankade ümberkorraldamise teatise punktiga 40.
            
         
               (218)
            
            
               Dexia omapanuse puhul ja tema tuumikturgudel võetavate meetmete puhul järeldab komisjon, et ümberkorralduskavaga ette nähtud struktuurimeetmed on tervikuna piisavad, et piirata asjaomasest abist põhjustatud ülemääraseid konkurentsimoonutusi.
            
         
               (219)
            
            
               Viimaks järgib Dexia G20 ja asjaomaste riiklike organite töö raames välja kujunenud tasustamispõhimõtteid Dexia ja tema peamiste tegevusüksuste nõukogude ja tegevjuhtkondade tasustamisel.
            
         8.3.4.   MEETMETE JÄRELEVALVE
   
               (220)
            
            
               Komisjon märgib, et pankade ümberkorraldamise teatise punkti 46 kohaselt on soovitatav, et asjaomased liikmesriigid esitaksid komisjonile korrapäraselt üksikasjalikke aruandeid, et komisjon saaks veenduda, et ümberkorraldamiskava rakendatakse kooskõlas teatatud kohustustega. Selleks esitab ümberkorraldamiskava täitmise üle järelevalvet teostav sõltumatu ekspert komisjonile poolaastaaruande enne iga aasta 1. oktoobrit ja 30. aprilli.
            
         IX.   KOKKUVÕTE
   
   
               (221)
            
            
               Komisjon märgib, et Belgia, Prantsusmaa ja Luksemburg on andnud ebaseaduslikku riigiabi kapitali suurendamise, tagatise ja tagatud likviidsusabi vormis, rikkudes sellega ELi toimimise lepingu artikli 108 lõiget 3.
            
         
               (222)
            
            
               Asjaomaste liikmesriikide komisjonile saadetud teabe ja nende võetud kohustuste alusel annab komisjon loa Dexia ümberkorralduskava rakendamiseks ja erakorralise abi muutmiseks ümberkorraldusabiks artiklis 2 sätestatud tingimustel. Samuti leiab komisjon, et ümberkorralduskava lükkab rahuldaval viisil ümber komisjonile edastatud kaebuses esitatud süüdistused, ilma et see piiraks kaebuse esitaja võimalusi kaitsta oma õigusi ajavahemikul, mil kõnealune abi ei olnud lubatud,
            
         ON VASTU VÕTNUD KÄESOLEVA OTSUSE:
   Artikkel 1
   1.   Abi, mida Belgia, Prantsusmaa ja Luksemburg andsid Dexiale 8,4 miljardi euro ulatuses kapitali suurendamise ja langenud väärtusega varade käsitlemise toetuse vormis ja [95–135] miljardi euro ulatuses tagatise ja tagatud likviidsusabi vormis, on riigiabi ELi toimimise lepingu artikli 107 lõike 1 tähenduses.
   2.   Kõnealune abi on siseturuga kokkusobiv artiklis 2 sätestatud tingimustel.
   Artikkel 2
   1.   Belgia, Prantsusmaa ja Luksemburg täidavad ettenähtud tähtaja jooksul kõik käesoleva otsuse I lisas osutatud kohustused ja tingimused.
   2.   Kuni 31. detsembrini 2011 teatab Dexia komisjonile iga enne 1. veebruari 2010 emiteeritud Tier 1 või Upper Tier 2 hübriidinstrumentidelt tehtava kupongimakse eel ja hiljemalt kaks nädalat enne investoritele kupongimakse väljakuulutamist kupongimakse tegemise kavatsusest ja tõestab, et:
   
               i)
            
            
               kõnealune makse on kohustuslik;
            
         
               ii)
            
            
               seda ei saa edasi lükata;
            
         
               iii)
            
            
               kõnealune makse ei ole valikuline ning et
            
         
               iv)
            
            
               kõnealune makse ei tulene automaatselt mis tahes vormis dividendide maksmisest Dexia SA või mõne selle tütarettevõtja poolt, välja arvatud DFLi emiteeritud Tier 1 instrumentidelt (ISIN kood XS0273230572).
            
         Komisjon jätab endale õiguse mitte anda makseks luba, kui mõni eespool osutatud neljast kumulatiivsest tingimusest ei ole täidetud.
   Artikkel 3
   Kahe kuu jooksul pärast käesoleva otsuse teatavakstegemist teatavad Belgia, Prantsusmaa ja Luksemburg komisjonile meetmed, mida otsuse täitmiseks on võetud.
   Belgia, Prantsusmaa ja Luksemburg esitavad kogu ümberkorralduskava rakendamise perioodi vältel iga kuue kuu tagant üksikasjaliku aruande komisjonile 9. veebruaril 2010 teatatud kohustustes (lisatud käesolevale otsusele I lisana) osutatud ümberkorraldusmeetmete elluviimise kohta. Esimene aruanne esitatakse kuus kuud pärast käesoleva otsuse kuupäeva.
   Artikkel 4
   Käesolev otsus on adresseeritud Belgia Kuningriigile, Prantsuse Vabariigile ja Luksemburgi Suurhertsogiriigile.
   
      Brüssel, 26. veebruar 2010
      
         
            Komisjoni nimel
         
         
            asepresident
         
         Joaquín ALMUNIA
      
   
   
      (1)  ELT C 115, 4.8.2009, lk 42.
   
      (2)  Vt joonealune märkus 1.
   
      (3)  ELT C 115, 9.5.2008, lk 91.
   
      (4)  Vt joonealune märkus 1.
   
      (5)  Vt joonealune märkus 1.
   
      (6)  ELT C 305, 16.12.2009, lk 1.
   
      (7)  Konfidentsiaalne teave […].
   
      (8)  Lisateabe saamiseks FSA tegevuse ja müügi kohta soovitab komisjon tutvuda oma 13. märtsi 2009. aasta otsusega.
   
      (9)  Tähtaja pikendamine kehtib ainult alates komisjoni 30. oktoobri 2009. aasta otsuse vastuvõtmisest emiteeritud võlakirjadele.
   
      (10)  Vt http://www.nbb.be/DOC/DQ/warandia/index.htm
   
      (11)  Moniteur belge, 17. oktoobri 2008, väljaanne nr 2, lk 55634 jj.
   
      (12)  CES = Closed-end second mortgages / HELOC = Home equity line of credit.
   
      (13)  CES = Closed-end second mortgages / HELOC = Home equity line of credit.
   
      (14)  […]
   
      (15)  Lühiajaline rahastamine hõlmab kõiki repo(müügi-tagasiostu)tehinguid (keskpankadega, kahepoolsed ja kolmepoolsed), hoiusertifikaate ja kommertspabereid, pankadevahelisi hoiuseid, anonüümseid hoiuseid, keskpankade hoiuseid ning muid hulgitasandi rahastamisvahendeid.
   
      (16)  Selle suhtarvu puhul silmas peetud kohustused hõlmavad i) kõiki kontserni emiteeritud pikaajalisi hüpoteekvõlakirju ja EMTN-programmi raames emiteeritud võlakirju (tagatisega, tagatiseta, pankadevahelisel turul või jaevõrgustiku kaudu müüdavad) ja ii) kõiki kontserni bilansis olevaid lühiajalisi finantseeringuid.
   
      (17)  Majanduslik kapital arvutatakse Baseli pangajärelevalve komitee meetodi põhjal (vt „International Convergence of Capital Measurement and Capital Standards: A Revised Framework” („Kapitali mõõtmise ja kapitalinõuete rahvusvaheline lähendamine: läbivaadatud raamistik”), juuni 2006).
   
      (18)  Asjaomased liikmesriigid edastasid 12. veebruaril 2010 komisjonile Dexia kirja, milles kinnitatakse, et kontserni kuuluvad äriühingud ei ole emiteerinud ühtegi allutatud hübriidvõlainstrumenti, mille tingimused näeksid ette kupongimakse kohustust (coupon pusher) juhul, kui Dexia maksab dividende aktsiates, välja arvatud Dexia Funding Luxembourg SA 500 miljoni euro suurune emissioon 2006. aastal (ISIN kood: XS0273230572).
   
      (19)  Dexia ei ole kohustatud loovutama oma osalust Crediopis liiga madala hinnaga (vähem kui […]-kordne raamatupidamislik väärtus 2010. ja 2011. aastal ja […]-kordne raamatupidamislik väärtus 2012. aastal).
   
      (20)  Dexia ei ole kohustatud loovutama DBSi liiga madala hinnaga (vähem kui […]-kordne raamatupidamislik väärtus 2010. aastal ja […]-kordne raamatupidamislik väärtus 2011. aastal).
   
      (21)  Kas RAROC kajastab PWB üksuse kulusid ning kas RAROC ja selle komponentide arvutamise meetod on täpne.
   
      (22)  EÜT L 83, 27.3.1999, lk 1.
   
      (23)  ELT C 195, 19.8.2009, lk 9.
   
      (24)  Komisjoni 5. detsembri 2007. aasta otsus, milles käsitletakse juhtumit NN 70/07, Northern Rock (ELT C 43, 16.2.2008) ja pressiteade IP/08/1557, 16. veebruar 2008.
   
      (25)  Komisjoni teatis viite- ja diskontomäärade kindlaksmääramise meetodi läbivaatamise kohta (ELT C 14, 19.1.2008, lk 6).
   
      (26)  ELT C 72, 26.3.2009, lk 1.
   
      (27)  ELT C 244, 1.10.2004, lk 2.
   
      (28)  Vt Euroopa Kohtu 16. mai 2002. aasta otsus kohtuasjas Prantsusmaa vs. komisjon (nn Stardusti otsus), C-482/99, EKL, lk I-4397, punktid 52 ja 58.
   
      (29)  Vt eespool osutatud Stardusti otsuse punktid 52, 55 ja 56.
   
      (30)  Vt eespool osutatud Stardusti otsuse punktid 56 ja 57:
   
      
                  „(56)
               
               
                  Selleks et oleks võimalik teha järeldus riigiosalusega ettevõtja võetud abimeetme riigiga seostatavuse kohta, on olulised ka täiendavad näitajad, eelkõige ettevõtja lõimumine riigihaldusstruktuuridega, ettevõtja tegevusvaldkonnad, tema tegevus turul, kus ta konkureerib tavatingimustes erasektori ettevõtjatega, tema õiguslik seisund (avalikule õigusele või tavalisele äriühinguõigusele allumise tähenduses), riiklike asutuste järelevalve ettevõtte juhtkonna üle ja sellise järelevalve ulatus või mõni muu näitaja, mis konkreetse juhtumi puhul näitab riiklike asutuste seotust meetme võtmisega või nende mitteseotuse ebatõenäosust, kusjuures arvesse võetakse ka meetme piire, sisu ja tingimusi.
               
            
                  (57)
               
               
                  Ainuüksi asjaolu, et riigi osalusega äriühing on asutatud kapitaliühingu vormis tavaliselt kohaldatava õiguse alusel, ei saa pidada piisavaks – arvestades autonoomiat, mille niisugune õiguslik vorm võib talle anda – välistamaks seda, et niisuguse äriühingu võetud abimeedet saaks seostada riigiga (vt eespool punktis 13 viidatud 21. märtsi 1991. aasta otsus kohtuasjas Itaalia v. komisjon, C-305/89). Kontrolli olemasolu ja selle praktiliseks väljundiks olevad tegelikud võimalused valitseva mõju teostamiseks teevad võimatuks selle, et algusest peale oleks välistatud, et sellise ettevõtja võetud meedet saaks seostada riigiga, ning seega on võimatu välistada ohtu, et asutamislepingus sisalduvatest riigiabi käsitlevatest sätetest on mööda mindud – sõltumata sellest, kas riikliku ettevõtja õiguslik vorm iseenesest on asjakohane kui üks näitaja teiste hulgas, mis võimaldab konkreetsel juhul järeldada, kas riik on kaasatud või mitte.”
               
            
   
      (31)  Nn Air France’i otsuses olid need asjaolud piisavaks põhjenduseks CDC käsitamisele avaliku sektori asutusena, mille tegevus on seostatav riigiga (vt 12. detsembri 1996. aasta otsus kohtuasjas Air France vs. komisjon, T-358/94, EKL, lk II-2019, punktid 58–61).
   
      (32)  Vt Euroopa Kohtu 2. veebruari 1988. aasta otsus kohtuasjas Van der Kooy jt vs. komisjon, 67, 68 ja 90/85, EKL, lk 219, punkt 36.
   
      (33)  Alates oma 17. septembri 1984. aasta kirjast (SG(84) D/11853) liikmesriikidele, mis käsitleb Euroopa Ühenduse asutamislepingu artiklite 92 ja 93 kohaldamist avaliku võimu osalustele äriühingute kapitalis, on komisjon täpsustanud, et turumajandusliku erainvestori põhimõte kehtib üksnes tavapärastes turutingimustes. Kohus kinnitas seda oma 6. märtsi 2003. aasta otsuses WestLB kohtuasjas, T-228/99 ja T-233/99, Westdeutsche Landesbank Girozentrale vs. komisjon, EKL 2003, lk II-435, punkt 267.
   
      (34)  Vt Euroopa Kohtu 10. juuli 1986. aasta otsus kohtuasjas Belgia vs. komisjon (Meura kohtuotsus), EKL 1986, lk 2263, punkt 14.
   
      (35)  Vt komisjoni 2005. aasta otsuseid Saksa „Landesbankide” rekapitaliseerimise kohta, NN 71/05, HSH Nordbank, ja NN 72/05, Bayern LB, mida ei ole ELTs avaldatud. Vt ka komisjoni otsus Shetland Shellfishi juhtumis (otsus 2006/226, ELT L 81, 18.3.2006, lk 36), kus komisjon lükkas tagasi kaks Shetlandi saarte valitsusasutuse investeeringuid käsitlevat aruannet, mis hõlmasid 2000., 2001. ja 2002. aasta kavandatud kasumiaruannet, kavandatud bilanssi ja kavandatud rahavoogude aruannet. Ühendkuningriik rõhutas eelnevate uuringute tegemist ning nende aluseks olevate eelduste „konservatiivsust ja mõistlikkust”, ent komisjon jõudis järeldusele, et turumajanduslik erainvestor oleks pidanud neid ebapiisavaks hoolimata suhteliselt väikestest summadest.
   
      (36)  Eespool osutatud West LB kohtuotsus, punkt 255.
   
      (37)  ELT C 270, 25.10.2008, lk 8.
   
      (38)  Vt ka otsus Northern Rocki kohta ja pressiteade IP/08/1557.
   
      (39)  6,376 – (0,150 + 0,350 + 0,288 + 0,376) = 5,212 miljardit eurot.
   
      (40)  ELT C 14, 19.1.2008, lk 6.
   
      (41)  Tagatisega hõlmatud Dexia kohustuste maksimaalne summa ei ületanud kordagi 100 miljardit eurot ka ajavahemikus 9. oktoobrist 2008 kuni 1. novembrini 2009, kui maksimaalne summa oli tagatislepingu kohaselt 150 miljardit eurot. Dexia kasutatud maksimaalne tagatise summa oli 27. mail 2009 95,6 miljardit eurot.
   
      (42)  Vt punkt 20.
   
      (43)  Vt eelkõige komisjoni 15. detsembri 2009. aasta otsus, LBBW, juhtum C 17/09 (ei ole veel avaldatud) ja pressiteade IP/09/1927, 15. detsember 2009.
   
      (44)  30. jaanuari 2009. aasta vahetuskursiga 1 euro = 1,2816 USD.
   
      (45)  Vt komisjoni otsused riigiabi juhtumites N 574/08, garantii ettevõtjale Fortis Bank (ELT C 38, 17.2.2009, lk 2); NN 42/08, Fortis (ELT C 80, 3.4.2009, lk 7); NN 57/09, erakorraline abi Ethiasele (ELT C 176, 29.7.2009, lk 1); C 18/09, KBC (ELT C 216, 10.9.2009, lk 10); 18. novembri 2009. aasta otsus C 18/09, KBC (ei ole veel avaldatud); N 548/08, finantseerimisasutuste refinantseerimise meetmed – Prantsusmaa (ELT C 123, 3.6.2009, lk 1); N 251/09, finantseerimisasutuste refinantseerimise meetme pikendamine – Prantsusmaa (ELT C 174, 28.7.2009, lk 2); N 613/08, omavahendite tugevdamine – Prantsusmaa (ELT C 106, 8.5.2009, lk 15); N 29/09, omavahendite tugevdamise abikava muudatus – Prantsusmaa (ELT C 116, 21.5.2009, lk 5); C 123/09, omavahendite tugevdamise abikava muudatus – Prantsusmaa (ELT C 123, 3.6.2009, lk 3); N 23/09, tagatiste vormis abi ajutine kava – Prantsusmaa (ELT C 62, 17.3.2009, lk 11); N 128/09, ajutine tagatiskava majanduse taastamiseks – Luksemburg (ELT C 106, 8.5.2009, lk 9).
   
      (46)  Vt pankade ümberkorraldamise teatise punkt 31.
   
      (47)  Vt põhjendus 64.
   
      (48)  Näiteks LPMD üksuse varadest, mille väärtus 31. detsembri 2009. aasta seisuga oli 161,7 miljardit eurot, on 97 % investeerimisjärgu reitinguga (AAA 32 %, AA 28 %, A 25 %, BBB 12 %).
   
      (49)  30. septembri 2009. aasta seisuga.
   
      (50)  Vt Baseli pangajärelevalve komitee, International framework for liquidity risk measurement, standards and monitoring (Consultative Document), detsember 2009.
   
      (51)  Vt käesoleva otsuse I lisa punkt 9.
   
      (52)  Vt State aid: Commission recalls rules concerning Tier 1 and Tier 2 capital transactions for banks subject to a restructuring aid investigation, MEMO/09/441, 8. oktoober 2009, mis on kättesaadav komisjoni veebisaidil aadressil http://europa.eu/rapid/pressReleasesAction.do?reference=MEMO/09/441
   
      (53)  Vt eelkõige komisjoni otsus koondumisjuhtumis M. 2400 (Dexia/Artesia). Selles otsuses märgib komisjon, et Dexia on Belgia turul valitsev ettevõtja, kellel on 80–85 % suurune turuosa riigisisesel kohalike asutuste rahastamise turul ja 65–70 % suurune turuosa, kui võtta arvesse ka muid haldusüksusi, nagu piirkonnad ja kommuunid.
   
      (54)  Prantsusmaal kuulub Dexia Crédit Localile komisjoni käsutuses oleva teabe kohaselt suurim osa ehk [40–45] % pikaajalistest laenudest kohalikele omavalitsustele; tema peamised konkurendid on Caisses d’épargne (ligikaudu 20 %), Crédit Agricole (ligikaudu 15 %), Société Générale ja BNP Paribas.
   
      (55)  Itaalias jaguneb 80 % turust komisjoni käsutuses oleva teabe kohaselt nelja panganduskontserni vahel, kelle hulgas Dexia on teisel kohal (ligikaudu [20–30] %) Cassa Depositi et Prestiti (CDP) järel. Ülejäänud kaks on Intesa SanPaolo (14 %) ja BNL (10 %).
   
      (56)  Muu hulgas on märke sellest, et pakkumismenetlusi ei korraldata alati läbipaistvalt ega avatult ning et teenuseosutaja vahetamise kulud on kohalikele omavalitsustele üsna kõrged (eelkõige seetõttu, et turul kaua aega tegutsenud pangad pakuvad omavalitsustele tervet rida teenuseid, millest rahastamine on ainult üks osa, näiteks kassahaldust).
   
      (57)  Vt käesoleva otsuse I lisa punkt 2.
   
      I LISA
      
         ASJAOMASTE LIIKMESRIIKIDE VÕETUD KOHUSTUSED, MIS ON KOMISJONILE TEATAVAKS TEHTUD 9. VEEBRUARIL 2010
      
      
         Tegevuskohustused
      
      
                  1.
               
               
                  Kui pole sätestatud teisiti, kehtivad järgnevad kohustused, välja arvatud punktis 7 käsitletud kohustus, kuni 31. detsembrini 2014.
               
            
                  2.
               
               
                  Dexia SA ja selle tütarettevõtjad, mille üle tal on ainu- või ühiskontroll, („Dexia”) ei omanda ilma komisjoni loata kuni 31. detsembrini 2011 üle 5 % teiste krediidiasutuste või investeerimisühingute (finantsinstrumentide turge käsitleva 21. aprilli 2004. aasta direktiivi 2004/39/EÜ tähenduses) või kindlustusseltside aktsiakapitalist.
                  See kohustus ei takista Dexial omandamast komisjoni eelneval nõusolekul osalust tasuna sissemakstud osaluste või panustatud tegevuse eest varade või tegevuse loovutamise raames või liitmise korral (ühinemise või sissemakse teel), tingimusel et selline osalus ei anna Dexiale ainu- või ühiskontrolli sissemakse saanud või ühinemise tulemusel tekkinud äriühingu üle.
                  Dexia teavitab komisjoni eelnevalt kõigist omandamiskavadest, sealhulgas omandamiskavadest, mis on Dexia ühiskontrolli all olevatel äriühingutel.
               
            
                  3.
               
               
                  
                              a)
                           
                           
                              Dexia võtab kohustuse, et ei anna oma PWB klientidele laene, mille riskiga korrigeeritud tulusus (risk-adjusted return on capital, edaspidi „RAROC”) on madalam kui 10 %. RAROC on maksustamisjärgse puhasmarginaali ja majandusliku kapitali suhe. Käesoleva kohustuste võtmise teatise mõistes
                              
                                          i)
                                       
                                       
                                          on brutomarginaal kliendi tasutud marginaali (väljendatuna IBORi viitemäära ületavates baaspunktides) ja Dexia rahastamiskulu (väljendatuna IBORi viitemäära ületavates baaspunktides) vahe, mida väljendab siirdehind;
                                       
                                    
                                          ii)
                                       
                                       
                                          väljendab siirdehind Dexia uue finantseeringu hinnangulist kulu, arvestades PWB klientidele antud laenude näitajaid (tähtaeg, refinantseeritavus tagatud võlakirjadega jne);
                                       
                                    
                                          iii)
                                       
                                       
                                          on puhasmarginaal brutomarginaal, millest on maha arvatud i) kõikvõimalikud kulud (üldkulud, palgakulud, tegevuskulud, amortisatsioonikulud jne), mida arvestatakse PWB klientidele laenamise kulude alusel, ii) keskmine riskikulu, mis arvutatakse iga tehingu jaoks vastavalt Basel II meetodile (pikaajaline keskmine riskikulu), ja iii) maksukulu. Majanduslik kapital arvutatakse Basel II meetodi alusel.
                                       
                                    
                        
                              b)
                           
                           
                              Punktis 17 käsitletud menetluse kohaselt määratakse sõltumatu ekspert, kellele antakse volitus kontrollida iga kuue kuu tagant
                              
                                          i)
                                       
                                       
                                          kas RAROC käesoleva kohustuste võtmise teatise tähenduses ja selle komponendid (uue finantseeringu kulud, üldkulud, palgakulud, tegevuskulud, amortisatsioonikulud, riskikulu, maksukulu) kajastavad PWB klientidele laenamise panust kontserni tulususes;
                                       
                                    
                                          ii)
                                       
                                       
                                          kas RAROC on arvutatud täpselt ja
                                       
                                    
                                          iii)
                                       
                                       
                                          kas meetodit on järgitud.
                                       
                                    
                        
                              c)
                           
                           
                              Sõltumatu ekspert kontrollib iga kuue kuu tagant, kas punkti 3 alapunktis a võetud kohustust on täidetud.
                           
                        
                              d)
                           
                           
                              Sõltumatul eksperdil on juurdepääs Dexia sisekorraeeskirjadele, milles sätestatakse RAROCi üldine kasutamine (käesoleva kohustuste võtmise teatise tähenduses), ning kõigile Dexia PWB klientidele antud laenude loetelule ja iga laenu tingimustele.
                           
                        
            
                  4.
               
               
                  Dexia vähendab hiljemalt 30. juuniks 2011 nullini praegu oma Türgi tütarettevõtjale DenizBank antavad finantseeringud ega anna talle kuni 31. detsembrini 2014 uusi kontsernisiseseid finantseeringuid.
               
            
                  5.
               
               
                  Dexia vähendab lühiajalise rahastamise osa oma bilansis ja pikendab pikaajalise rahastamise keskmist kestust. Selle kohustuse täitmist hinnatakse tervikuna kolme arvulise näitaja põhjal. Selleks toimib Dexia järgmiselt:
                  
                              a)
                           
                           
                              hoiab käesoleva otsuse II lisas määratletud lühiajalise rahastamise ja bilansi kogumahu suhtarvu, mis 31. detsembri 2009. aasta seisuga oli 30 % tasemel, mis on seisuga 31. detsember 2010 maksimaalselt 23 %, seisuga 31. detsember 2011 maksimaaselt 20 %, seisuga 31. detsember 2012 maksimaalselt 14 %, seisuga 31. detsember 2013 maksimaalselt 13 % ja seisuga 31. detsember 2014 maksimaalselt 11 %. Käesoleva kohustuse täitmise huvides jälgitakse ka suhtarvu iga-aastast keskmist kogu asjaomase perioodi vältel;
                           
                        
                              b)
                           
                           
                              pikendab oma finantseeringute kestust ning vähendab varade ja kohustuste kestuse vahet (duration gap), hoides käesoleva otsuse II lisas määratletud kohustuste keskmist kestust vähemalt alljärgnevatel tasemetel:
                              
                                          (aastad)
                                       
                                    
                                          31.12.2009
                                       
                                       
                                          31.12.2010
                                       
                                       
                                          31.12.2011
                                       
                                       
                                          31.12.2012
                                       
                                       
                                          31.12.2013
                                       
                                       
                                          31.12.2014
                                       
                                    
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                    
                        
                              c)
                           
                           
                              suurendab stabiilsete rahastamisallikate osakaalu. Selleks arvutatakse välja suhtarv, mille lugeja võrdub tagatud võlakirjades finantseeringute ning RCB ja PWB äriklientide hoiuste vormis finantseeringute summaga ning nimetaja Dexia varade kogusummaga. See suhtarv oli 31. detsembri 2009. aasta seisuga 36 % ning peab olema seisuga 31. detsember 2010 vähemalt 40 %, seisuga 31. detsember 2011 vähemalt 45 %, seisuga 31. detsember 2012 vähemalt 53 %, seisuga 31. detsember 2013 vähemalt 55 % ja seisuga 31. detsember 2014 vähemalt 58 %.
                           
                        
            
                  6.
               
               
                  Kuni 31. oktoobrini 2014
                  
                              i)
                           
                           
                              ei kasuta oma staatust riikide tagatist saava pangana kaubandusliku reklaami eesmärgil teatavate kohustuste puhul muude kolmandate isikute puhul kui kolmandad abisaajad ning
                           
                        
                              ii)
                           
                           
                              ei kasuta tagatist arbitraažtehinguteks.
                           
                        
            
                  7.
               
               
                  30. juuniks 2010 seab Dexia sisse aruandlusliini „Legacy Portfolio Management Division”. Selle aruandlusliini haldusse antud varad likvideeritakse või loovutatakse vastavalt punkti 13 alapunktis n osutatud kohustusele. Need varad on järgmised: i) portfellid CSP ja PSP (31. detsembri 2009. aasta seisuga hinnanguliselt summas 134 miljardit eurot), ii) portfell FP (31. detsembri 2009. aasta seisuga hinnanguliselt summas 10,7 miljardit eurot) ja iii) portfell „non-core PWB loans” (31. detsembri 2009. aasta seisuga hinnanguliselt summas 17 miljardit eurot). Kõik tagatisega hõlmatud Dexia finantseeringud antakse selle aruandlusliini haldusse.
               
            
                  8.
               
               
                  Dexia piirab summasid.
                  
                              a)
                           
                           
                              mida Dexia SA maksab mis tahes vormis dividendidena lihtaktsiatelt ja
                           
                        
                              b)
                           
                           
                              mis kulutatakse mis tahes kiirendatud tagasimakseteks või kupongimakseteks Tier 1 hübriidinstrumentidelt või Tier 2 instrumentidelt, i) mille on emiteerinud Dexia ainukontrolli all olevad äriühingud, ii) mis on teiste isikute või äriühingute omanduses kui Dexia SA ja selle tütarettevõtjad ning iii) mille väljamaksmine või kasutamine toimub valikuliselt vastavalt neid instrumente käsitlevatele lepingutingimustele,
                              nii et pärast kavandatavat väljamakset (ja arvestades võimalikke kohustuslikke väljamakseid seoses lihtaktsiatelt dividendide maksmisega) oleks Dexia kontserni Core Tier 1 (arvutatuna viimaste IFRSi standarditele vastavate konsolideeritud majandusaasta aruannete alusel)
                              
                                          i)
                                       
                                       
                                          suurem järgmistest näitajatest või võrdne nendega:
                                          
                                                      31.12.2009
                                                   
                                                   
                                                      31.12.2010
                                                   
                                                   
                                                      31.12.2011
                                                   
                                                   
                                                      31.12.2012
                                                   
                                                   
                                                      31.12.2013
                                                   
                                                   
                                                      31.12.2014
                                                   
                                                
                                                      10,7 %
                                                   
                                                   
                                                      10,6 %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                
                                    
                                          ii)
                                       
                                       
                                          suurem või võrdne järgmise summaga:
                                          
                                                      i)
                                                   
                                                   
                                                      12,5 % punktis 7 määratletud Legacy Portfolio Management Divisioni riskiga kaalutud varadest (risk weighted assets) ja
                                                   
                                                
                                                      ii)
                                                   
                                                   
                                                      9,5 % kontserni teiste tegevusüksuste (Core Divisioni) riskiga kaalutud varadest.
                                                   
                                                Eespool osutatud kohustus
                                          
                                                      i)
                                                   
                                                   
                                                      ei piira jaotatava kasumi nõuet (Belgia äriseadustiku (Code des Sociétés) artikli 617 tähenduses) Dexia-siseselt;
                                                   
                                                
                                                      ii)
                                                   
                                                   
                                                      ei piira tehinguid, mida Dexia on seaduslikult kohustatud tegema seoses Tier 1 või Tier 2 hübriidinstrumentidega, ega tehinguid, mida Dexia on kohustatud tegema seoses nende instrumentidega enne 1. veebruari 2010 sõlmitud lepingute alusel;
                                                   
                                                
                                                      iii)
                                                   
                                                   
                                                      võidakse üle vaadata, kui Dexiale kohaldatavates omavahendite määratluses ja raamatupidamisstandardites tehakse olulisi muudatusi ja
                                                   
                                                
                                                      iv)
                                                   
                                                   
                                                      kehtib igasugusele dividendide väljamaksmisele kuni 31. detsembrini 2014.
                                                   
                                                
                                    
                        
            
                  9.
               
               
                  Ilma et see piiraks tehinguid, mida Dexia on kohustatud tegema seaduse alusel või enne 1. veebruari 2010 sõlmitud lepingute alusel seoses Tier 1 või Tier 2 hübriidinstrumentidega, ei tohi Dexia ühtlasi kuni 31. detsembrini 2011
                  
                              a)
                           
                           
                              teha kupongimakseid Tier 1 hübriidinstrumentidelt või Tier 2 instrumentidelt, mis on teiste isikute või äriühingute omanduses kui Dexia SA ja selle tütarettevõtjad ja mille väljamaksmine toimub valikuliselt vastavalt neid instrumente käsitlevatele lepingutingimustele;
                           
                        
                              b)
                           
                           
                              anda heakskiitu või poolthäält mis tahes vormis dividendide maksmisele äriühingu poolt, mille üle Dexia SA-l on otse või kaudselt ainukontroll (sealhulgas äriühingud, mis on tema täisomandis), kui see tooks kaasa kupongimakse kohustuse Tier 1 hübriidinstrumentidelt või Tier 2 instrumentidelt, mis on teiste isikute või äriühingute omanduses kui Dexia SA ja selle tütarettevõtjad;
                           
                        
                              c)
                           
                           
                              kasutada kiirendatud tagasimakse võimalust alapunktis a osutatud Tier 1 hübriidinstrumentidelt või Tier 2 instrumentidelt.
                           
                        Dexia SA võtab kohustuse, et ei maksa oma lihtaktsiatelt dividende kuni 31. detsembrini 2011. See keeld ei kehti juhul, kui dividendide väljamaksmine toimub täielikult uute aktsiate vormis, tingimusel et dividendide summa on i) kooskõlas punktiga 8 ja ii) moodustab 2010. aastal välja makstavate dividendide puhul maksimaalselt 40 % Dexia SA 2009. eelarveaasta puhastulemist ja 2011. aastal välja makstavate dividendide puhul maksimaalselt 40 % 2010. eelarveaasta puhastulemist.
               
            
                  10.
               
               
                  Dexia jätkab G20 ja asjaomaste riiklike organite töö raames välja kujunenud tasustamispõhimõtete rakendamist Dexia SA nõukogu ja tegevjuhtkonna ning Dexia kontserni peamiste tegevusüksuste juhtide tasustamisel.
               
            
                  11.
               
               
                  17. detsembril 2009 esitatud ümberkorralduskava kohaselt toimib Dexia järgmiselt:
                  
                              a)
                           
                           
                              piirab oma uue laenuandmise poliitika raames PWB uute laenude andmist 2009. aastal 12 miljardi euroga, 2010. aastal 15 miljardi euroga ja 2011.–2014. aastal 18 miljardi euroga;
                           
                        
                              b)
                           
                           
                              vähendab 31. detsembriks 2012 tegevuskulusid 15 %;
                           
                        
                              c)
                           
                           
                              ei võta kauplemistegevuses omavahendite arvelt riske, mis ei ole kooskõlas eesmärgiga taastada läbimõeldud juhtimise abil elujõulisus. Seetõttu vähendab Dexia kauplemistegevust (vähendades 44 % keskmist aastast riskiväärtust, mis 2008. aastal oli 126 miljardit eurot) ja lõpetab enda nimel kauplemise (proprietary trading) alates käesoleva komisjoni otsuse kuupäevast;
                           
                        
                              d)
                           
                           
                              loobub alates komisjoni otsuse kuupäevast lõplikult kasumist Dexia BILi vahetusvõlakirjalt väärtuses 376 miljonit eurot, mille Luksemburg kohustus ostma 2008. aasta septembris.
                           
                        
            
         Finantseeringute tagatis
      
      
                  12.
               
               
                  Dexia kasutab 14. oktoobri 2009. aasta lepingumuudatusega pikendatud tagatist oma finantseeringutele („tagatis”) ainult järgmistel tingimustel:
                  
                              a)
                           
                           
                              Dexia võimalus kasutada tagatist lõpetatakse kõigi alates 31. märtsist 2010 sõlmitud hoiuselepingute puhul;
                           
                        
                              b)
                           
                           
                              Dexia võimalus kasutada tagatist lõpetatakse kõigi alates 31. maist 2010 emiteeritud lühiajaliste (alla aastase tähtajaga) võlakirjade puhul;
                           
                        
                              c)
                           
                           
                              Dexia võimalus kasutada tagatist lõpetatakse kõigi alates 30. juunist 2010 emiteeritud ja sõlmitud (sh pikaajaliste) võlakirjade ja lepingute puhul;
                           
                        
                              d)
                           
                           
                              tagatisega hõlmatud tagasimaksmata summade kogusumma ei tohi mingil juhul olla suurem kui 100 miljardit eurot;
                           
                        
                              e)
                           
                           
                              tagatise kehtivuse ajal maksab Dexia riikidele lisatasu järgmisi tagatisega hõlmatud tagasimaksmata summade ülempiire ületavate summade pealt:
                              
                                          Piirsumma/vahemik (tagatisega hõlmatud tagasimaksmata summad miljardites eurodes)
                                       
                                       
                                          [60–70]
                                       
                                       
                                          [70–80]
                                       
                                       
                                          [80–100]
                                       
                                    
                                          Lisatasu ületamise eest (baaspunktides)
                                       
                                       
                                          + 50
                                       
                                       
                                          + 65
                                       
                                       
                                          + 80
                                       
                                    
                        
            
         Loovutamine ja likvideerimine
      
      
                  13.
               
               
                  Dexia loovutab varad, mille loetelu ja loovutamise tähtpäev on järgmised:
                  
                              a)
                           
                           
                              31. oktoobriks 2012 loovutatakse või viiakse börsile kontserni 70 % osalus Itaalia tütarettevõtjas Crediop. Pankade ümberkorraldamise teatise punkti 15 alusel ei ole Dexia kohustatud loovutama oma osalust Crediopis liiga madala hinnaga (vähem kui […]-kordne raamatupidamislik väärtus 2010. ja 2011. aastal ja […]-kordne raamatupidamislik väärtus 2012. aastal);
                           
                        
                              b)
                           
                           
                              30. juuniks 2010 loovutatakse Dexia Insurance Belgiumi (edaspidi „DIB”) Prantsuse tütarettevõtja Dexia Epargne-Pension (DEP), mis tegutseb elukindlustuse ja inimfaktori ärakasutamise (social engineering) valdkonnas. Müügileping sõlmiti 9. detsembril 2009 ja müük peaks aset leidma 2010. aasta esimesel poolel;
                           
                        
                              c)
                           
                           
                              31. detsembriks 2010 loovutatakse või viiakse börsile Dexia 51 % osalus Belgias tegutsevas kohalikele omavalitsustele infotehnoloogiateenuseid pakkuvas tütarettevõtjas AdInfo;
                           
                        
                              d)
                           
                           
                              31. detsembriks 2010 loovutatakse Dexia osalus SPEs;
                           
                        
                              e)
                           
                           
                              loovutatakse Dexia 20 % osalus Crédit du Nordis. Osalus loovutati 11. detsembril 2009 (väärtpaberite ja kassa üleandmine);
                           
                        
                              f)
                           
                           
                              2010. aasta jooksul suletakse kontserni uue jaemüügimudeli juurutamise raames ligikaudu 80 bürood Belgias;
                           
                        
                              g)
                           
                           
                              lõpetatakse järgmine RCB Internationali tegevus:
                              
                                          i)
                                       
                                       
                                          2009. aasta jooksul ja 2010. aasta algul loovutati Experta Jersey, likvideeriti Dexia PB Jersey, lõpetati PB tegevus Montevideos, PB arendusprojekt Singapuris, tarbijakrediidi projekt Venemaal ning Dexia Asset Managementi (edaspidi „DAM”) tegevus Kesk- ja Ida-Euroopa riikides, loovutati Experta investeerimistegevus Šveitsis;
                                       
                                    
                                          ii)
                                       
                                       
                                          31. detsembriks 2011 loovutatakse Experta investeerimistegevus Bahama saartel ja Dexia BILi Taani tütarettevõtja, mis tegeleb varahalduse, privaatpanganduse ja finantsturuteenuste/struktureerimisega;
                                       
                                    
                        
                              h)
                           
                           
                              31. oktoobriks 2012 loovutatakse või viiakse börsile Dexia osalus Slovakkia tütarettevõtjas Dexia Banka Slovensko (edaspidi „DBS”). Pankade ümberkorraldamise teatise punkti 15 alusel ei ole Dexia kohustatud loovutama DBSi liiga madala hinnaga (vähem kui […]-kordne raamatupidamislik väärtus 2010. aastal ja […]-kordne raamatupidamislik väärtus 2011. aastal);
                           
                        
                              i)
                           
                           
                              lõpetatakse ja likvideeritakse järgmine rahvusvaheline PWB tegevus:
                              
                                          1.
                                       
                                       
                                          India: üksus loovutati 2009. aastal;
                                       
                                    
                                          2.
                                       
                                       
                                          Šveits (Dexia Public Finance Switzerland) ja Rootsi (Dexia Norden): suletakse ja likvideeritakse 31. detsembriks 2010;
                                       
                                    
                                          3.
                                       
                                       
                                          Mehhiko, Austraalia ja Jaapan: bilansi likvideerimine ja personali vähendamine. Mehhiko üksus suleti 2009. aastal ja selle varad anti üle DCL New Yorkile, kus need likvideeritakse; Jaapanis ja Austraalias vähendati 2009. aastal personali poole võrra ja vastavad tegevusüksused likvideeritakse;
                                       
                                    
                        
                              j)
                           
                           
                              loovutatakse FSA (tehing lõpetati 1. juulil 2009) ning 31. detsembriks 2011 Dexia osalus äriühingus Assured Guaranty (AGO);
                           
                        
                              k)
                           
                           
                              loovutatakse kontserni 49 % osalus Kommunalkredit Austrias (KA). Loovutamine toimus 2008. aasta neljandas kvartalis;
                           
                        
                              l)
                           
                           
                              31. oktoobriks 2012 loovutatakse või viiakse börsile DenizBanki tütarettevõtja Deniz Emeklilik, mis tegeleb kindlustusega;
                           
                        
                              m)
                           
                           
                              31. detsembriks 2013 loovutatakse kontserni 60 % osalus Dexia Sabadellis;
                           
                        
                              n)
                           
                           
                              Dexia võlakirjaportfell loovutatakse kiirendatud korras summas [10–20] miljardit eurot aastas 2010. ja 2011. aastal, [5–15] miljardit eurot kuni [10–20] miljardit eurot 2012. aastal, [0–10] kuni [5–15] miljardit eurot aastas 2013. ja 2014. aastal;
                           
                        
                              o)
                           
                           
                              17. detsembril 2009 esitatud ümberkorralduskava kohaselt likvideeritakse tegevusüksused Standby Bond Purchase Agreements (edaspidi „SBPA”) ja Tender Option Bonds (edaspidi „TOB”) (Ameerika Ühendriigid / Kanada).
                           
                        Alapunktides a–n osutatud loovutamiskohustused loetakse täidetuks, kui Dexia ja ostja on sõlminud siduva ja lõpliku lepingu (st lepingu, mida Dexia ei saa ühepoolselt lõpetada ilma trahvi maksmata) kogu Dexia osaluse loovutamiseks asjaomases äriühingus või kogu asjaomase vara loovutamise kohta, isegi kui kõik pädevate järelevalveasutuste load või avaldused vastuväidete puudumise kohta ei ole lepingu allakirjutamise ajaks laekunud.
               
            
                  14.
               
               
                  Punktis 13 kirjeldatud varade loovutamine ning Dexia varade ja kohustuste amortisatsioon viivad järgmiste tulemusteni:
                  
                              a)
                           
                           
                              kooskõlas 17. detsembril 2009 komisjonile esitatud Dexia ümberkorralduskava lisameetmetes kirjeldatud tingimustega ja raamatupidamistavadega väheneb Dexia bilansi kogumaht 31. detsembriks 2014 võrreldes 31. detsembri 2008. aasta seisuga 35 %. Absoluutväärtuses väheneb bilansi kogumaht 651 miljardilt eurolt 31. detsembril 2008 580 miljardile eurole 31. detsembril 2009, [510–550] miljardile eurole 31. detsembril 2010, [485–545] miljardile eurole 31. detsembril 2011, [425–490] miljardile eurole 31. detsembril 2012, [405–465] miljardile eurole 31. detsembril 2013 ja 427 miljardile eurole 31. detsembril 2014 – kokku 224 miljardi euro võrra. Neid summasid tuleb korrigeerida vastavalt Dexia bilanssi kuuluvate tuletistoodete turuväärtuse muutumisele, kui see erineb Dexia ümberkorralduskavas kirjeldatud muutumisest ja kui see erinevus ei tulene toodete nimisumma olulisest suurenemisest;
                           
                        
                              b)
                           
                           
                              Core Divisioni bilansi kogumaht väheneb [390–410] miljardile eurole 31. detsembril 2010, [385–415] miljardile eurole 31. detsembril 2011, [345–380] miljardile eurole 31. detsembril 2012, [335–365] miljardile eurole 31. detsembril 2013 ja 353 miljardile eurole 31. detsembril 2014 – kokku 45 % võrreldes kontserni bilansi kogumahuga 31. detsembril 2008. Core Divisioni ja Legacy Portfolio Management Divisioni bilansi iga-aastast muutumist kirjeldatakse käesoleva otsuse II lisas.
                           
                        
            
         Loovutamise eest vastutav isik
      
      
                  15.
               
               
                  
                              a)
                           
                           
                              Kui mõnda punkti 13 alapunktides a, c, d, h, l või m kirjeldatud varade loovutamise kohustust ei ole eespool osutatud tähtpäevaks täidetud ning komisjon ei ole heaks kiitnud alternatiivset kohustust, esitavad Prantsusmaa, Belgia ja Luksemburgi ametiasutused hiljemalt üks kuu pärast loovutamiseks seatud tähtpäeva komisjonile eelnevaks heakskiitmiseks nimekirja ühest kuni kolmest isikust, kes on Dexiaga kooskõlastatult valitud kõnealuste varade loovutamise eest vastutava isiku kandidaadiks.
                           
                        
                              b)
                           
                           
                              Loovutamise eest vastutav isik peab olema sõltumatu, tal peab olema nõutav pädevus ja tal ei tohi tekkida oma volituste täitmise jooksul huvide konflikti.
                           
                        
                              c)
                           
                           
                              Komisjon võib vastutava isiku kandidaadi(d) kas heaks kiita või tagasi lükata. Kui komisjon loovutamise eest vastutava isiku kandidaadi(d) tagasi lükkab, esitavad Dexia ning Belgia, Prantsusmaa ja Luksemburgi ametiasutused kuu aja jooksul pärast tagasilükkamisest teadasaamist üks kuni kolm uut kandidaati, kelle komisjon peab samuti heaks kiitma või tagasi lükkama. Kui komisjon kõik kandidaadid tagasi lükkab, määrab ta ise isiku, kelle Dexia nimetab ametisse või kes nimetatakse ametisse Dexia osalusel komisjoni heakskiidetud volituse alusel.
                           
                        
                              d)
                           
                           
                              Prantsusmaa, Belgia ja Luksemburgi ametiasutused kohustuvad tagama, et Dexia annab loovutamise eest vastutavale isikule vajalikud ja asjakohased esindusõigused:
                              
                                          i)
                                       
                                       
                                          punktis a osutatud varade loovutamiseks (sh kõik vajalikud õigused loovutamise korraldamiseks nõutavate dokumentide nõuetekohaseks ettevalmistamiseks) ja
                                       
                                    
                                          ii)
                                       
                                       
                                          kõigi loovutamiseks vajalike või asjakohaste meetmete võtmiseks ja avalduste tegemiseks, sealhulgas loovutamisprotsessi nõustajate nimetamine.
                                       
                                    
                        
                              e)
                           
                           
                              Loovutamise eest vastutav isik sõlmib ostu-müügilepingu(d) tavapärastel ja mõistlikel tingimustel, mida ta peab asjakohaseks selleks, et müük isiku nimetamisele järgneva aasta jooksul teoks teha. Loovutamise eest vastutav isik korraldab müügiprotsessi nii, et loovutamine oleks tagatud […].
                           
                        
                              f)
                           
                           
                              Loovutamise eest vastutava isiku teenuste maksumuse katab Dexia.
                           
                        
            
         Täitmine
      
      
                  16.
               
               
                  Kui kontroll Dexias peaks minema üle kellegile teisele, võib komisjon otsustada, et kõik või osa eespool osutatud kohustustest kaotavad kehtivuse. Komisjon võtab arvesse kavandatava muudatuse mõju pikaajalisele elujõulisusele ja konkurentsile ning lähtub eelkõige põhimõttest, et abisaaja müük konkurendile korvab iseenesest võimalikud konkurentsimoonutused.
               
            
                  17.
               
               
                  
                              a)
                           
                           
                              Belgia, Prantsusmaa ja Luksemburgi ametiasutused esitavad hiljemalt üks kuu pärast käesoleva otsuse vastuvõtmist komisjonile eelnevaks heakskiitmiseks nimekirja ühest kuni kolmest isikust, kes on Dexiaga kooskõlastatult valitud sõltumatu eksperdi kandidaadiks, kelle ülesandeks on kontrollida üksikasjalikult eespool osutatud kohustuste täitmist („sõltumatu ekspert”).
                           
                        
                              b)
                           
                           
                              Sõltumatul eksperdil peab olema nõutav pädevus ja tal ei tohi tekkida oma volituste täitmise jooksul huvide konflikti.
                           
                        
                              c)
                           
                           
                              Komisjon võib sõltumatu eksperdi kandidaadi(d) kas heaks kiita või tagasi lükata. Kui komisjon sõltumatu eksperdi kandidaadi(d) tagasi lükkab, esitavad Dexia ning Belgia, Prantsusmaa ja Luksemburgi ametiasutused kuu aja jooksul pärast tagasilükkamisest teadasaamist üks kuni kolm uut kandidaati, kelle komisjon peab samuti heaks kiitma või tagasi lükkama.
                           
                        
                              d)
                           
                           
                              Kui komisjon kõik kandidaadid tagasi lükkab, määrab sõltumatu eksperdi komisjon.
                           
                        
                              e)
                           
                           
                              Sõltumatu eksperdi teenuste maksumuse katab Dexia.
                           
                        
            
                  18.
               
               
                  
                              a)
                           
                           
                              Komisjonil on kogu ümberkorralduskava täitmise aja jooksul alaline piiranguteta juurdepääs teabele, mis on vajalik ümberkorralduskava heakskiitmisotsuse täitmiseks. Belgia, Prantsusmaa ja Luksemburgi ametiasutuste nõusolekul võib ta vajalike selgituste ja täpsustuste saamiseks pöörduda otse Dexia poole. Belgia, Prantsusmaa ja Luksemburgi ametiasutused ja Dexia kohustuvad tegema igakülgset koostööd kõigi tõendavate dokumentide edastamisel, mida komisjon või sõltumatu ekspert võivad küsida.
                           
                        
                              b)
                           
                           
                              Sõltumatu ekspert esitab koostöös Dexiaga komisjonile iga kuue kuu tagant aruande eespool osutatud kohustuste täitmise kohta. Aruanne sisaldab üksikasjalikku ülevaadet ümberkorralduskava täitmise käigust, eelkõige: i) punktiga 14 ette nähtud bilansimahu vähenemisest; ii) punktiga 5 ette nähtud likviidsuse ja rahastamise suhtarvust; iii) punktis 3 osutatud RAROCi tasemest kinnipidamisest eelnenud poolaastal; iv) punktiga 13 ette nähtud tegevuse loovutamisest ja lõpetamisest, sealhulgas loovutamise või lõpetamise kuupäevast, varade raamatupidamislikust väärtusest 31. detsembril 2008, loovutamise väärtusest, saadud kasumist või kahjumist ja meetmetest, mis tuleb ümberkorralduskava raames veel täita. Aruandes esitatakse ka punktis 3 osutatud kulukomponendid ja RAROCi arvutuskäik aruande esitamisele järgnevaks poolaastaks. Aruanne esitatakse hiljemalt üks kuu pärast poolaastaaruannete esitamist ja majandusaasta aruannete heakskiitmist ning igal juhul enne iga aasta 1. oktoobrit ja 30. aprilli.
                           
                        
                              c)
                           
                           
                              Kui sõltumatu ekspert mainib iga aasta 1. oktoobriks esitatavas aruandes ohtu, et eespool ette nähtud iga-aastased eesmärgid jäävad jooksva aasta lõpuks täitmata, esitavad Belgia, Prantsusmaa ja Luksemburgi ametiasutused aruande esitamisele järgneva kuu jooksul komisjonile koostöös Dexiaga kavandatud meetmed, mis võimaldavad eesmärgid asjakohaste vahenditega aasta lõpuks ellu viia.
                           
                        
                              d)
                           
                           
                              Kui sõltumatu ekspert tõdeb enne iga aasta 30. aprilli esitatavas aruandes, et eespool ette nähtud iga-aastased eesmärgid ei ole täidetud, esitavad Belgia, Prantsusmaa ja Luksemburgi ametiasutused aruandele esitamisele järgneva kuu jooksul komisjonile koostöös Dexiaga kavandatud meetmed, mis võimaldavad täita need eesmärgid asjakohaste vahenditega jooksva aasta 30. juuniks.
                           
                        
            
                  19.
               
               
                  Kui punkti 18 alapunktides c ja d osutatud meetmeid ettenähtud tähtpäevaks ei esitata või kui eesmärke 30. juuniks ei täideta (st meetmeid, mis tuleb vajaduse korral esitada pärast 30. aprilliks esitatavat aruannet), võib komisjon määruse (EÜ) nr 659/1999 alusel algatada uuesti ametliku uurimismenetluse. […]
               
            
         Kohustuste läbivaatamine
      
      
                  20.
               
               
                  Prantsusmaa, Belgia ja Luksemburgi piisavalt põhjendatud taotlusel võib komisjon:
                  
                              a)
                           
                           
                              anda Dexiale loa lükata ühe või mitme punktis 13 osutatud vara loovutamine edasi või
                           
                        
                              b)
                           
                           
                              anda Dexiale loa asendada ühe või mitme punktis 13 osutatud vara loovutamine teiste varade loovutamisega, mis moodustavad Dexia bilansist sama suure osa või
                           
                        
                              c)
                           
                           
                              otsustada, et üks või mitu eespool osutatud kohustustest kaotavad kehtivuse;
                           
                        
                              d)
                           
                           
                              võtta arvesse Dexia suutlikkust katta lühiajalise rahastamise vajadus tagasiostutehinguteks sobilike varade kasutamise teel, juhul kui mõni punktis 5 määratletud näitajatest ei ole täidetud.
                           
                        
            
                  21.
               
               
                  Komisjon võib langetada ühe kõnealustest otsustest, kui ta leiab, et selline otsus on vajalik, näiteks selleks, et säilitada turul tõhusat konkurentsi või taastada finantsstabiilsus pikaajalise finants- või majanduskriisi korral või kui see on põhjendatud muutustega majanduskeskkonnas, näiteks vahetuskurssides või raamatupidamiseeskirjades ja usaldatavusnormatiivides.
               
            
         Konkurents ja läbipaistvus kohalike omavalitsuste pangalaenude puhul
      
      
                  22.
               
               
                  Selleks et suurendada konkurentsi ja läbipaistvust seoses sellega, kuidas kohalikud omavalitsused pangalaene võtavad, võtab Prantsusmaa kohustuse jälgida, et kohalikud omavalitsused edendaksid rahaliste vahendite või kapitali hankimisel pakkumismenetluste kasutamist.
                  Riik annab enne 2010. aasta lõppu kohalikele omavalitsustele asjakohased soovitused nii pangalaenude kui ka keerukate finantstoodete kasutamise kohta.
                  Soovitustes rõhutatakse pakkumismenetluste kasutamise majanduslikku olulisust selles valdkonnas ja käsitletakse eri viise nende korraldamiseks. Soovitatavate heade tavade kohaselt on suuremate laenusummade korral pakkumismenetlused avalikud.
                  Eeskätt kohalike omavalitsuste puhul juhitakse neid abistavate ja nõustavate teenistuste tähelepanu kõnealustele soovitustele. Kui nendest soovitustest ei piisa, et tagada 2013. aastaks olukord, kus kohalikud omavalitsused võtavad üldjuhul pangalaene läbipaistvate ja võrdsete tingimustega pakkumismenetluste teel, kohustub Prantsusmaa koostama asjakohased eeskirjad.
               
            
                  23.
               
               
                  Selleks et suurendada konkurentsi ja läbipaistvust seoses sellega, kuidas kohalikud omavalitsused pangalaene võtavad, kohustub Belgia valitsus kooskõlas piirkondadega kontrollima, et hankijad avaldaksid lepingu sõlmimise teateid kohalike ametiasutuste rahastamistehingute kohta.
               
            
   
      II LISA
      1.   Core Divisioni ja Non-Core tegevusüksuste bilansimahu muutumine, sh üksustesisesed finantseeringud
      
                  (miljardites eurodes)
               
            
                   
               
               
                  2009
               
               
                  2010
               
               
                  2011
               
               
                  2012
               
               
                  2013
               
               
                  2014
               
            
                  Core: varad kokku
               
               
                  419
               
               
                  [390–410]
               
               
                  [385–415]
               
               
                  [345–380]
               
               
                  [335–365]
               
               
                  353
               
            
                  Non-Core: varad kokku
               
               
                  162
               
               
                  [120–140]
               
               
                  [100–120]
               
               
                  [80–110]
               
               
                  [70–100]
               
               
                  79
               
            2.   Kontserni konsolideeritud bilansimaht
      
                  (miljardites eurodes)
               
            
                  31.12.2008
               
               
                  31.12.2009
               
               
                  31.12.2010
               
               
                  31.12.2011
               
               
                  31.12.2012
               
               
                  31.12.2013
               
               
                  31.12.2014
               
            
                  651
               
               
                  580
               
               
                  [510–550]
               
               
                  [485–545]
               
               
                   
               
               
                  [405–465]
               
               
                  427
               
            3.   Kohustuste punkti 3 alapunktis a osutatud RAROCi määratlus
      RAROC arvutatakse järgmise valemi järgi:
      
         
      kus:
      Revenues= tulud
      EC= majanduslik kapital
      EL= oodatav kahjum
      Costs= tegevuskulud
      Taxes= maksud
      4.   Kohustuste punkti 5 alapunktis a käsitletud lühiajalise rahastamise määratlus
      Punkti 5 alapunktis a osutatud lühiajaline rahastamine hõlmab kõiki repo(müügi-tagasiostu)tehinguid (keskpankadega, kahepoolsed ja kolmepoolsed), hoiusertifikaate ja kommertspabereid, pankadevahelisi hoiuseid, anonüümseid hoiuseid, keskpankade hoiuseid ning muid pankadevahelisi lühiajalisi laene. Lühiajalist rahastamist jälgib tervikuna kontserni likviidsuskeskus ja selle koosseis peab vastama sõltumatule eksperdile edastatavatele eeskirjadele.
      5.   Kohustuste punkti 5 alapunktis b osutatud kontserni kohustuste määratlus
      Punkti 5 alapunktis b silmas peetud kontserni kohustused hõlmavad:
      
                  i)
               
               
                  kõiki kontserni emiteeritud pikaajalisi tagatud võlakirju (covered bonds) ja EMTN-programmi raames emiteeritud võlakirju (tagatisega, tagatiseta, pankadevahelisel turul või jaevõrgustiku kaudu müüdavad);
               
            
                  ii)
               
               
                  kõiki kontserni bilansis olevaid lühiajalisi finantseeringuid.